
Tiborc,  paraszt. 

asszonyok.  Ritterek.  Békételenek.  Katonák. 

Jobbágyak. 

Történt  1213-ik  esztendő  vége  felé. 


Jegyzés 

Ötödik  éve,  hogy  készítettem  e  darabot, mi- 
kor azErdélyi  Múz  eumb  anakolozsvári 
leendő  játékszíntől  felszólítás  hirdettetett. 
Nem  volt-e  pénz?  vagy  —  amit  szégyen  volna 
hinni  —  nem  találtatott  valamire  való  munka, 
és  így  a  neszt  csak  idővel  akarták  meghalatni? 
de  valójában  a  híre  el  is  némult,  vagy  legalább 
én  nem  tudok  róla.  Részemről  elegendő  hálát 
nem  adhatok,  hogy  így  esett;  mert  megvallom, 
hogy  gyengét  írtam :  mindazonáltal  ezzel  nem 
azt  célozom,  hogy  most  egy  fénikszetmu- 
tatok  elé  —  nem,  hanem  csak  jobbat.  Éles 
szemek  olvasgatták,  és  figyelmetessé  tettek  a 
szépre,  úgy, mint  arútr  a:  most  is  gyönyör- 
ködve olvasom  Bárány  Boldizsár  úr, 
akkori  barátomnak  írásban  adott  rostáját  — 
mindenkori  szíves  emlékezetemlégyen  köszö- 
netül. 

Előbbenimunkámban, annak  rovására,hogy 
a  merániai  hercegek  közül  miért  vettem  0 1- 
tót,  egy  Elő  versengést  írtam,  mely  tele  van 
ifjú  vérem  gőzével,  negéddel  es  feszelgéssel. 
Az  okot  magát,  i  1 1  is  jelentem,  nem  mintha 
oktatni  akarnék,  hanem  csak  mintegy  emlé- 
kezetébe hozni  az  olvasónak: 

Történetíróink  nem  egyeznek  meg,  hogy 
Bánk  szerencsétlenségét  Gertrudisnak 
melyik  öccse  okozta.  Ezek  négyen  voltak: 
E  c  k  b  e  r  t,  bambergi  püspök,  Ottó  burgun- 
diai  pfalcgróf,  Henrik  istriai  márkgróf,  és 
Berchtold  kalocsai  érsek,  egy  tudatlan  fiú. 
A  három  első  megugrott  Németországból, 
mert  gyanúba  jöttek  Fülöp  királynak  Vi- 
telspachiOttó  által  lett  megölettetésé- 
ben:  a  hetyke  Berchtoldot  pedig  (kit  a 
királyné  kedvéért  András  király  nagy  nehezen, 
a  pápa  hosszas  ellenzése  után,  kalocsai  érsek- 
ségre emelt,  minekutána  bebizonyítódott  az, 
hogy  már  tud  —  olvasni,  és  huszonöt  eszten- 
dős) ezt  a  Berchtoldot  mondom,  utálván  a 
magyarok,  meg-megfogták,  és  jó  sort  vertek 
rajta.  —  Ilyen  nevelésű  öcsék  között  Gertru- 
dist  se  reményijük  igen  angyalnak  —  nem  is 
szolgálhat  nagy  védelmére  az,  hogy  ő  anyja 
egy  szent  szűznek  (Erzsébetnek),  mert  ez  nem 
neki  köszönheti  a  neveltetését,  amidőn  még 
kicsiny  korában  elvitték  a  turingiai  herceg 
számára,  és  egy  klastromban  nevelődött.  Csak 
mély  tiszteletre  méltó  állapotja  az,  mely  en- 
gem valamennyire  mentségére  kénszerített. 

Csery  Ür,  vagyis  inkább  Müller  (akitől 
fordította)  egy  történetkében  Ottót  veszi  és 
Bánk  bánáltalKonstáncinápolnál megöleti. 
—  Igen  mohón !  A  jeruzsálemi  út  sokkal  ké- 
sőbben esett,  és  mind  Ottó,  mind  E  c  k  b  e  r  t 
elmentek  Andrással,  ki  márakkorújonnan 
mégis  házasodott,*  harcoltak  is  együtt  S  a  p  p- 

♦Koller,  Hist,  Episcopat.  Quinque  Eccl. 
Th.  2-0,  p.  46. 

hadin  ellen,  és  így  már  ekkor  sem  Gertru- 
dis,  sem  Ottó  el  nem  veszhetett,*  sőt  Ottó 
1234-ben  holt  meg,  Henrik  1228-ban.  E  c  k- 
b  e  r  t  is  azon  tájban.**  Megszenvedte  volna-e 

maga  mellett  András  őket,  ha ?  —  De 

bezzeg  a  sima  Berchtold!  —  ez  először  meg- 
csalta mátkáját,  s  azt  hirlelte,  hogy  neki  a 
SzűzMária  megjelent  álmában,  és  a  szü- 
zességre intvén,  (ha  nem  későn)  papságot 
javasolt.***  Mihelyest  Gertrudison  a  szeren- 
csétlenség meg  esett,  senki  se  tudta,  hoválett. 
—  András  keservesen  panaszolkodott  ellene 
a  pápánál,  mert  úti  költségre  meglopta  a  ki- 
rályné kasszáját.  Többé  be  se  bocsájtatott  az 
országba,  és  kevés  idő  múlva  már  U  g  r  í  n  lett 
kalocsai  érsek.****  Öt  esztendő  múlva  meg- 
engesztelődvén a  pápa,  őtet  aquiléjai  főpap- 
nak tette  (1218.)  és  ott  is  halt  meg  (125l.,23. 
maj.)  —  Katona  vittatása  is  (H  i  s  t.  c  r  i  t.  R  e  g. 
Th.  5-0,  p.  314)  ide  üt  ki.  Minthogy  már  má- 
sok is  0 1 1  ó  t  vették,  némelyekE  ckbertet, 
meg  fog  Ottó  engedni,  ha  nevéhez  kötöm 
öccsének  esztelenségeit. 

A  másik  volt  Bánkfelesége.  Ezt  A  d  e- 
1  a  j  d  n  a  k  neveztem.  CseryúrOttója  még 
akkor  nem  jött  kezembe.  Azután  akadt  egy 


♦Standéi,  apud  Katona  Hist.  Crit.  Reg. 
Hunqr.  Th.  5-0,  p.  265—271. 

**  L.  B.  a.  Cronberg,  Tentamen  Genealo- 
gico-cronolog.  Comitum  Goritiae,  p.  88.  Tab. 
II.  et  103.  IX. 

***  Virág  Benedek,  Magyar  századokl. 
könyv  353  lap. 

***♦  Szvorényi,  Hist.  Eccl.  Hung.  Regni 
amoenitates.  Fasc.  III.  p.  29. 

iromány  is  elömbe,  melyben  az  van,  hogy 
Michael  és  Simeon  Mic-bán  spanyol 
testvéreknek  volt  egy  világszerte  híres  szép- 
ségű húgok,  kitBenedictu s-(Bánk)-b á n, 
Konrád  grófnak  a  fia  vett  el;  elesmértem 
tehát  Melindát  spanyolabbnak,  és  hiszem, 
hogy  M  ü  1 1  e  r  úr  szerencsésebb  volt  nevének 
feltalálásában.  Nem  győzök  a  véletlenségen 
eléggé  csodálkozni,  midőn  M  i  k  h  á  1 1  és  S  i- 
m  0  n  t  ide  kevertem,  anélkül,  hogy  akkor  a 
vérséget  gyaníthattam  volna  is. 

Ami  a  neveket  illeti,  minthogy  Bán  k-nak 
meg  kell  maradni  és  nem  lehet  Benedek; 
azért  a  többit  is  a  régi  mód  szerint  ejtem: 
Endre,  Soma,  Mikhál,  Solom  sat.  és 
nem  András,  Sámuel,  Mihály,  Sala- 
mon sat.  A  hivatalok  is  igen  változandók 
lévén,  a  b  á  n  név  mindeniken  rajta  maradt, 
s  annyi  volt,  mint  most  gróf,  vagy  báró: 
az  ilyeneknek  fiai,  kik  különben  hivatalban 
nem  voltak,  neveztettek  „mester." 

IrámKecskeméten,Jakab'-hava2-ikánl819. 

Katonajózsef. 


Elő-versengés 

(Prológus) 

OttóésBíberách 

Ottó 
(Örömmel  vonja  be  Bíberáchot) 

Ah  Bíberách!  örvendj!  bizonnyal  az 
enyim  fog  ő  —  az  a  szemérmes  angyal 
enyim  fog  ő  lenni,  kiért  sokat 
oly  nyughatatlan  szívvel  éjtszakáztam ! 
Ó,  Bíberách,  enyim  bizonnyal  ő! 

Bíberách 
Hm,  hm,  ugyan  bizon!  Melinda?  jó! 

Ottó 
Ó  mely  hideg!  —  Mit  is  beszélek  én 
ezen  megunt  fagyos  személy  üres 
szivének,  aki  eddig  sem  tudá  azt, 
hogy  mit  tegyen  forróan  érzeni. 

Bíberách 
Ej,  söt  igen  nagyon  tudom  kegyes 
herceg;  ha  csak  reá  találok  is 
gondolni,  könnybe  lábbad  a  szemem, 
olyan  nagyon  tudom  heves  szerelmünk 
áldott  javát  savát  megérzeni. 

Ottó 
Hallgass!  —  de  még  is  —  halljad  csak:  Me- 
ó  addsza  halhatatlan  életet,  [linda  — 

vagy'  csak  szünetlen  álmot,  Ég!  —  Örök 
Mindenható!  hahogy  Melinda  Hold: 

E  n  d  y  m  i  0  n  lehessek  általa. 

Halljad  csak:  ő  —  Melinda  szánakoz 
rajtam,  midőn  komor  tekéntetem 
tartom  szegezve  rajta,  azt  sóhajtván: 
„Mért  nem  maradtam  a  hazámba."  — 
Bí b  e  rách 

Még 
innét  az  ördög  ássa  azt  ki,  hogy 
szeret. 

Ottó 
De  sírt,  midőn  valék  vele  — 
sírt,  Bíberách! 

Bíberách 
Nevetni  vagy  pedig 
Könnyezni:  az  mindegy  az  asszonyoknál. 

Ottó 
Ügy,  úgy;  de  a  szemem  közé  se  néz  — 

Bíberách 
Páh,  milliom!  midőn  nekem  Luci 
nem  néz  szemem  közé,  előre  már 
tudom,  Lucimmegéntcsalárdkodik: 
Jó  hercegem,  vigyázz!  talán  világnál 
utálat  a  szerelme  —  és  ha  n  em:  mint 
Bánk  hitvesétől  meglesz  a  kosár. 

Ottó 
Akkor  Melindáról  lemondok  és 
színlett  feláldozásom  annyival 
jobban  kötöz  szívéhez.  Ó  bizony 

egy  asszony  álma  vajmi  gyenge  a  szép 
hívségről,  és  —  Melinda  is  csak  asszony. 

Bíb  e  rách 
De  Bánk  —  az  áldozat-kipótoló  — ? 

Ottó 
Ej,  őtet  a  nagyúri  hivatal  — 
Biberách 
El  fogja  úgy-é  majd  vakítani? 
Ó  jó  uram,  csalatkozol!  szerelmes 
Bánk  bán  szemének  ily  titok  nehéz. 

Ottó 
És  még  ma  kell,  hogy  ő  enyém  legyen! 
Szerelmet  érzek  én,  s  csak  az  meríthet 
vég  nélkül  édes  Elysiumba,  hol 
önnön  szerelmünk  ön  királynénk, 
szépéletünkvilága,  valódiJó, 
forrása  annak,  ami  Nagy,  koporsó 
űrében  Élet,  és  kivántjövendőnk 
egyetlen  egy  kezessé  —  az,  de  az!!!  — 

Biberách 
Kárával  a  szegény  hitesnek?  Ó 
te  elragadtató  Szerelem  te!  a- 
mely  Éva  csábitója  volt,  ugyan 
ilyen  szerelmet  erezett  az  a 
kigyócska.  P r  ó  s i t  a  fölöstököm! 

Ottó 
Embertelen!  most  oktatásra  nincs 
szükségem. 

Biberách 
Ej  herceg,  hiszen  —  no  —  jó 
Ottó 
Távozz  előlem  — 

Biberách 

ímhol  a  királyné 

Gertrudis  (belép.) 
Ottó,  no  jőj!  látod  leereszkedek, 
s  magam  jövök  hozzád:  de  mondhatom 
neked,  hogy  ez  ma  udvaromban  az 
ily  esztelenkedések  közt  utolsó 
fog  lenni ;  mert  azért  hogy  a  király 
után  való  bánatjaimat  kiverjem 
fejemből,  avagy  téged  hercegem 
örvendezöbbé  tegyelek  —  soha 
jobbágyaim  kedvét  nem  áldozom  fel!  — 
Te  holnap  utazol  — 

Ottó  (dörmögve) 

Csak  célomat 
érjem  —  ha  a  pokolba  is  —  megyek. 

(El,  Gertruddal) 
Bíb  erách 
Ej,  ej,  kegyelmes  úr,  vigyázz,  vigyázz:  mert 
egy  ily  keszeg,  sovány  fiút  az  izmos 
Bánk  bán  —  bajusza  egy  végére  tőz. 

(Utánok  ballag) 


Első    szakasz 

(Amulató  palotának  vendégszobája.  Több  asztalokon 
kész  italok.  Gyertyák  égnek.  Gyakor  jön  be  né- 
hány vendég,  iszik,  s  ismét  megy.  Kívül  tánc-mu- 
zsika, mely  hellyel-hellyel  megszűnik.) 
M  i  k  h  á  1  (egy  asztalkánál  szundikál) 
Simon  (belép) 
Hm;  hátha  mégis  úgy  lehetne?  Furcsa! 

(Meglátván  Mikhált) 
Ej,  lássa  bár  az  ember,  e  bizon 
alszik  megént!  —  No  bátyám  1  ébredezz! 
Ki  s  be  járnak  emberek  s  reád  mosolygva 
nézgélnek.  (Mellé  ül) 

Mikhál 
(Felveti  szemeit  s  kezét  nyújtja  Simonnak) 
Ösz  hajam  vagyon  Simon, 
jó  leikiesméretem:  azért  biz  én 
nem  gondolok  vélek. 

Simon 

De  mégis,  én- 
velem csak  fogsz  ürítni  egy  pohárt? 
No  —  abojóthi  Mortundorfok! 

(Pohárt  emel) 
Mikhál 
(Eszmélkedve,  kezét  mejjére  nyomja  s  sóhajt)  Ah! 
Hazám!  szerette  jó  hazám,  B  o  j  ó  t  h  ! 
De  vége!  Már  nekik  is  —  jó  éjtszakát! 
(Felkapván  az  ezüst  pohárt) 

No,  éljetek  fenn  ott  Bojóthiak! 

ott,  ott  van  élet;  itt  csak  éjtszaka.  (Iszik) 

Simon 
De  hátha  mégis  úgy  lehetne  itt  is? 

Mikhál 
Olyan  csodálatos  hangon  felelsz, 
Simon!  reménylesz?  —  ej,  jó  éjszakát! 

Simon 
Nem  gyötrelek,  Mikhálom,  hát  vele. 
Még  gyóntatómnak  is  csak  esküvés 
alatt  nyilatkoztathatnám  ki ;  de 
neked  —  neked  Mikhál,  nem :  én  atya 
vagyok. 

Mikhál  (feláll) 
Simon ! 

Simon 
Tán  kétségeskedel? 
Negyvenhat  esztendősnél  nem  vagyok 
több  — 

Mikhál 
Ó,  Simon,  nem  hal  ki  a  b  o  j  ó  t  h  i 
G  r  ó  f-faj !  spanyol  hazánkba  vissza  kell 
mennünk  —  csak  ott  kell  a  b  o  j  ó  t  h  i  fajnak 
zöldelni  — 

Simon 
Vagy  Magyarországban.  Magam 
is  gondolám  már  s  elvégeztem  azt,      [ném; 
hogy  mindenországbólBojóthravin- 
deittnemaljasúlelaspanyol  — 
elég  ha  mint  megannyi  jó  magyar 
háznépnek  ö  k  lehetnek  törzsöki. 

Mikhál 
Ök? 

Simon 
Hét  fiu. 

Mikhál 
(Elszomorodva  leül) 
De  már  ez  csúnya  tréfa. 

Simon 
Hallgass  meg  engem ;  tegnap  estve  a 
vadászaton  egy  özet  kergetek, 
és  —  egy  banyát  találtam.  Ö  alig 
látott  meg  engemet,  s  leroskadott 
térdére  és  tudtomra  adta,  hogy 
feleségem  immár  megszült.  Szinte  el- 
indultam; amidőn  hatot  felém  nyújt. 
n  Ó,  légy  kegyelmes(úgymond)asszony  ódhoz! 
„Ö  egykor  egy  szegény  koldus  személyt 
„elkergetett  magától  s  becstelennek 
„nevezte,  mert  kettős  szülöttje  volt: 
„hogy  most  az  istenség  adott  hetet 
„neki,  nyomban  emlékébe  jött  az,  amit 
„mondott.  Megindulván  azon,  nehogy 
„feslettnek  ítéltessen,  egy  fiat 
„megtart  magánál  —  a  többit,  hogy  öljem 
„meg,  azt  parancsolá  — " 

Mikhál 

Tigris-anya! 

Simon 
Megesketem  és  titkon  általa 
neveltetem  mindnyáját. 

Mikhál 

Hát  az  anyjok? 

Simon 
Mindég  keservesen  zokog,  midőn 
az  egy  et  a  kezébe  vészi  és 
nem  tudja  azt,  hogy  én  tudom,  miért  sír? 

Mikhál 
Aztán  mi  lesz? 

Simon 
Mikor  majd  nagyra  nőnek, 
akkor  fogom  mutatni  csak,  hogy  ő 
haljon  meg  akkor  —  de  örömébe  haljon. 
Minő  öröm  lesz  ez?  Már  elhagyom 
Endrének  udvarát  s  vélek  leszek.  — 
Mikhál,  miért  sírsz  oly  keservesen? 

Mikhál 
Nem  hal  ki  a  bojóthi  nemzetem ! 

Simon 
Nem.  Nem.  De  hát  ne  sírj! 

Mikhál 
(Pohárt  kap) 

Öröm  miatt.  — 
Ott  cimbalom,  síp,  hárfa  zengenek: 
ott  azt  hiszik,  hogy  ők  örvendenek  — 
nem,  nem,  csak  egy  az,  aki  itten  örvend. 
Mikhál  az,  a  B  o  j  ó  t  h  i.  (Iszik) 

Simon 

Nézd,  ezek  nem. 


(Vendégek  jönnek  vegyest  békételenekkel, 

kik  komoran,  minden  valakire  való  ügyelés  nélkül 

leüldögélnek,  isznak) 

Simon 
(Mikhál  mellé  ülvén,  poharat  tölt) 
Nézd,  mintha  orra  vére  folyna,  úgy 
kullog  be  némelyik.  Manó  vigye 
vígságtokat,  hol  a  szabad  magyar 

érzés 

érzés  az  itt  erőltetett  feszesség 
láncába  kéntelen  harapni. 

Egy  békételen 
(rossz  kedvvel  nyújtja  poharát  egynek  az  öszveütésre) 

Nó!  — 


Petur  bán 
(belép,  vadon  körülnéz,  Simon  mellett  egy  székre  veti 

magát) 
így?  —  Ördög  és  pokol!  Bizon  majom 
mind  egytől  egyig  —  Ó  te  szép  nevű 
Magyar  —  Magyar?  —  Hej,  félre  oktalan 
aggódalom!  mit  használ  itten  a  fog- 
csikorgatás? (Főbe  üti  magát) 

Bolondos  agyvelő!  (Dömmög) 
Szabad  kivánna  lenni  mindenik, 
és  torkokon  kegyes  Nagyasszonyuk 
sült-főttje  oly  mohón  rohan  le,  hogy 
majd  szinte  megfulladnak.  Lévnyalóvá 
lettél  dicső  Árpádgyümölcsete? 

Simon 
Bán,  hát  mi  lelt? 

Mikhál 

Petur,  nem  vagy  magad, 
nyelvedre  vigyázz. 

Petur 

Ügy  ?  igaz  —  helyes. 

Mikhál,  Simon,  miért  spanyol  hazátok- 
Bojóthotokban  nem  maradtatok. 

Mikhál 
Csitt,  csitt!  ez  itt  (szivére  mutat) 

sebet  ver.  Ó  fiam! 

BÁNK-BÁN  B 

Simon 
Ember,  belőled  a  rossz  lélek  ordít! 
Ott  élni  nem  lehet  nekünk.  Spanyol- 
ország halálos  ágyában  nyögött 
ránk  nézve,  hogy  kiléptünk  abból  egykor; 
azólta  megholt. 

Mikhál 

Meg  bizon.  De  csak 
békével  — 

Petur 
Átkozott  jámbor  te!  ki 
békével?  Én  talán!  Ég  és  pokol! 
a  békés  egy  bolond  s  az  is  bolond,  ki 
békételen;  de  én  békételen 
még  sem  leszek,  míg  nem  bolondulok  meg. 
Ó  célra!  célra!  így  külömben  egy 
bárányi  békeség  —  mi  több,  maga 
epét  okádna  itt  a  békeséges- 
türés,  kiáltva:  ördögéspokol! 

Mikhál 
De,  ember!  Ej,  eredj,  eredj  haza, 
aludd  magad  ki  —  menj,  menj, 
Petur 

Én? 
Mikhál 

No  leg- 
alább beszélj  hát  egy  kicsinyt  alantabb 
hangon:  az  emberek  néznek  — 
Petur 
(Felugrik,  de  majd  leül) 

Ki?  Hol? 
No,  jól  —  nem  is  beszélek  —  még  csak  egy 
szócskát  se.  Mindenik  kimondatott  szó 
hazud,  s  az  emberekben  nyargaló 

tüdő  csak  a  hazugság  ördögének 
lakása.  így  ni  (az  asztalra  könyököl) 
hallgatok. 
Mikhál 

S  kiálts 
jó  éjtszakát. 

Petur 
Jó  éjtszakát?  igen  — 
majd  amidőn  egy  nemzetség  kipusztul; 
vagy  csontjaimmal  a  m  e  r  á  n  i  gyermekek 

fognak  tekézni,  —  akkor Most,  fogok 

hallgatni  —  még  ma  néma  lenni,  mint  egy 
Carthusianus.  (Ismét  dörmög). 

Ó,  mikép  tekéntett 
le  reánk!  csak  a  merániakra  néz. 
Bámulja  a  harisnyát  —  a  magyar 
csak  hátul  áll  s  sóhajt  az  ily  hazánk 
Nagyasszonyán.  Haj!  Istenemre,  leg- 
alább csak  egy  vidám  tekéntetet 
mutatna  hát,  ha  színből  is;  nem  esne 
olyan  nagyon  szívére  a  magyarnak!  — 

ő  is  meráni! 

Simon 

Hát  honnét  akarsz 
már  most  barátokat?  midőn  sem  a 

meráni,  sem  pedig  magyar 

Petur 

Ki  mondta 
azt?  Énsmeráni?  Hát  mikor  nevezte 
testvérnek  a  tüz  a  vizet?  —  csupán 
csak  bennetek  van  még  egyetlenegy 
bizodalmam!  A  ti  húgotok  — 

Mikhál  s   Simon 

MeHnda? 

B  2 

Petur 
Felesége  a  Nagyúrnak:  ő,  vele 
kedvére  játszhat;  ti  pedig  húgotokkal. 

Mikhál 
Szegény  teremtés  vagy,  ha  célodat 
csak  asszony  által  gondolod  kivinni! 
hát  nemzeted 

Petur 

Ne  ingerelj  fel!  —  Ó, 
anemzet!  —  ahány  fő,  szintannyi  ész. 
Kényes  becsülete,  mint  a  köntöse  — 
sértsd  meg  csak,  öszvetörni  kész;  de  adj 
neki  hirtelen  vagy  egy  jó  szót  s  világot 
teremtve  öszverontja  ellenségidet.  — 
Nézzétek  —  itt  is  —  ott  is  —  úgy  kiválnak 
a  többi  lévnyalók  közül,  miképpen 
egy  medve  több  vakondokok  közül. 
Nem  méreg  az,  mely  őket  oly  komorrá 
teszi  —  bánat,  az  hogy  bort  adnak  nekik ; 
de  ami  egy  fillérbe  sem  kerülne  — 
jó  szót,  figyelmet,  nem  találnak  itt. 


Myska  bán  (egy  ritterrel  jön) 

My  ska 
(egy  üres  ivóasztalhoz  megy  s  tölt) 
Ügy,  úgy,  vitéz  úr:  a  magyar  bor  ollyan, 
mint  a  magyar  barátság  —  mentől  óbb, 
annál  erősebb.  (Leülnek). 
Petur 
(bosszankodva  néz  reá) 
Hogyha  nem  dohos. 
Mikhál 
Csak  a  dologra  mostan  — 

Petur 

Ah!  soká  jön. 
Mikhál,  Simon 
Kit  vársz? 

Petur 
De  el  fogjátok-é  hát  hinni? 
Mikhál,  Simon 

Szólj! 
Szólj! 

Petur 
A  Nagyúrt. 

Mikhál 
Bánk  bánt? 
Petur 

No  csak  ne  oly 
csodálkozást!  —  Utánna  küldtem  egy  jó 
futó  legényt  titokba.  Lássa  azt, 
hogy  itt  mik  esnek. 

Simon 

Petur,  Petur! 
Petur 
Csitt!  —  nektek  erről  egy  kukkot  se  kell 
ám  tudni.  Nagy  —  nagy  ami  fenn  forog 
játékon:  a  haza  és  Melinda. 

Mikhál,  Simon 
(hirtelen  az  asztalon  átal  Petur  kezét  megkapják) 

Mit? 
Melinda,  mondod? 

My  ska 
(poharat  emel) 

A  mi  nagy  királynénk! 
Vendégek 
Éljen  sokáig! 

Petur 
(vad  tekéntettel  s  vérben  forgó  szemmel  felugrik,  ök- 
lével süvegét  szemére  nyomván  ordítja) 
A  magyar  szabadság!  (Iszik) 
Békételenek 
(felugrálva  dörömbölve  viszonozzák) 

Éljen  soká! 
M  y  s  k  a  s  a  vendégek  (bámulnak) 


Egyudvornik  ö'ön) 
Utolsó  tánc!  (Ismét  elmegy) 

Mind 
Gyerünk.  (Elmennek) 

Bánk  Bán  (úti  köntösben,  zavarodva,  egy  szu- 

golyban  lévő  ajtócskában  mutatja  magát.  Nemes 

méltóság,  mindenben  gyanakodó  tekéntet,  fojtott 

tűz,  mely  minden  pillanatban  kitömi  láttatik,  és 

minden  kömyülállás  azt  árulja  el,  hogy  mindenkor 

nagyobb  indulat  dühösködik  belőlröl.) 

Petur  (meglátván  Bánkot,  hátra  marad) 

Bánk 

(midőn  mind  eltakarodtak,  előre  siet) 

P  e  t  u  r !  ha !  —  hogy  mindent  így  kelletik 

találnom!  — 

Petur 
Jaj  kegyes  Nagyúr!  sokat 
fogsz  még  te  itt  találni,  ami  akkor 
nem  volt,  midőn  elmentél.  Ó,  de  hála, 
hogy  itt  vagy  ismét.  Orvosol],  ha  tudsz. 

Bánk 
Hazánk  külön-külön  vidékein 
jajt  s  bánatot  találtam;  s  itt  ime 

ellenkezőt  találok  s  nem  tudom 
melyik  tehet  rémítőbbé.  —  K  ö  j  ö  n 
táján  talála  engem  a  serény 
követ.  Petur,  miért  hívattatál 
te  engem  vissza?  még  pedig  titokban! 
Petur 
(körűiteként) 
Titokba  bán,  titokba  —  azonba  szólni 
itt  nem  lehet  —  hiszem,  magad  tudod;  sőt 
látod,  (csúfosan  kimutat) 

hogy  egy  jól  megteríttetett 
asztal  legyekben  nem  szűkölködik. 
Ezek  donognak,  és  lehet  talán,  hogy 
a  titkom  is  kidonganák  — 

Bánk 

Titok? 
Petur  (szinte  súgva) 
Ügy  van,  kegyes  Nagyúr,  úgy  van,  titok, 
és  még  pedig  setétben  — 

Bánk  (megijed) 
Bán! 
Petur 

Te  is 
bele  vagy  keverve,  és  ha  veszteségre 
jön  a  dolog,  tied  lesz  a  nagyobb. 

Bánk 

Bán!  bán!  hamar  beszélj! 

Petur 

Nem,  ó  Nagyúr; 
mert  azt  kívánni,  hogy  megsúgjanak 
mindent  az  emberek,  csak  annyi,  mint 
abban  találni  kedvét,  hogy  ha  sok 
irigye  —  ellensége  van:  pedig 
mindenkor  a  legördögebb  nadály 

a  sugdosó  maga,  —  én  az  nem  vagyok;  de 
jöjj  még  ez  éjjel  —  itt  ha  eloszlanak  — 
házamhoz.  A  jelszónk  lészen,  Melindái  (El) 


B  í  b  e  r  á  c  h,  (aki  épen  kevéssel  előbb,  mint  valakit 
kereső  belépett,  amint  Bánkot  meglátja,  megijedve 
vonja  egy  szegletbe  magát  és  alig  hogy  Petur  el- 
végzé  beszédét  —  hamarébb  kisuhan) 
Bánk  (elkiáltja  magát) 
Melinda !  ?  (Sok  ideig  nem  tudja  magát  szóra  venni) 

Az  —  Melinda  —  jelszavok 
Melinda  szép  mocsoktalan  neve 
ma  szemfedélűl  szolgál  egy  setétben 
ólálkodó  csoport  között!  —  Titoknak 
lett  zára  a  Melinda  szabad  nevel!! 


Tiborc 
(ugyanazon  ajtón,  melyen  Bánk  jött,  becsúszik) 
Ni,  boldog  Isten!  mégis  ő  biz'  az! 
Bánk  bán  —  Nagyúr  —  1 

Bánk 

Elárultattam! 
Tiborc 

Én 
Tiborc  vagyok,  kegyes  Nagyúr  —  no,  lám! 

Bánk 
Tiborc  —  (gondolkodva  járkál) 
Tiborc 
Igen  —  mert  szólni  kellenék  — 
nagy  dolgokat  — 

Bánk 
Melindáról? 

Tiborc 

Nem  arról. 
Bánk 
Nem! 

Tiborc 
Lopni  jöttem  ide;  mivel  a  szegény 
anya  s  gyermekek,  velem  —  (elfojtódik) 

Bánk 

No  jól  van  —  úgy. 
Tiborc 
Ó,  én  szerelmes  Istenem!  hiszen 
nem  is  figyelmez  rám  —  Bán!  —  Bán!  — 

[Nagyúr  — 
Bánk 
Melinda!  és  mindig  Melinda!  —  szent 
név!  égi  s  földi  mindenem  javát 
szorossan  egybe  foglaló  erős 
Lánc,  úgy  elomla  törhetetlen  Élted, 
hogy  abból  a  gazoknak  is  jutott?  (Fellobban) 
Mennyben  lakó  szentséges  atyám!  ide 
mindentudásod  égi  cseppeit! 
nekem  —  nekem,  hogy  e  nagy  fátyolon 
áltlássak  és  eszemmel  a  halandók 
szivébe  nézhessek,  mint  a  tükörbe. 

Tiborc 
Nagyúr  — 

Bánk 
S  ugyan  továbbra  láttak  ők, 
mint  a  szerelmes?  És  azért  futom- 
e  én  az  országot,  hogy  addig  itthon 
fojtsák  meg  üdvösségemet?  —  talán 
ez  a  királyos  asszony  azért  tetéz 
munkákat  a  munkára,  hogy  szemem 
elkábulásakor,  szívemben  a  benn- 

lakó  becsületet  megölje?  Jaj!  — 
S  most  már  ezen  setétben  bujdosók 
volnának,  akik  engemet  bolond 
álmomba  szánva  háborítani 
igyekszenek  s  a  végveszélybe'  forgó 
becsületem  felett  rikoltanák: 
„B  á  n,  ébredezz ;  mert  meglopattatik  Bánk!" 
Azonban  —  ezek  talán  csak  úgy  fogadt 
szolgái  voltak  egy  veszett  irigy 
embernek,  aki  nyugodalmamat 
sajnálva,  itt  (szivére  ver)  szorongatást  okozni, 
s  döbbentni  szívemet  kívánta  —  (megijed) 

Meg- 
döbbenni? ezt  előttem  egykor  úgy 
festék  le,  jól  tudom,  mint  egyikét  a 

lélek  betegségének. 

Az  sem  lehet  hiszen  szünetlen  ép ! ! !  (reszketve) 
Bánk!  Bánk!  te  nem  mered  kimondani 
talán?  Ki  csak,  ki!  hogy  kacagja  a 
visszhang  is  árva  gyengeségedet.  — 

Tiborc 
Ó,  szent  teremtő  I 

Bánk 

A  szerelmeféltő 
Bánk  bán!  (kacag)  Tüdő,  hazudsz !  hazudsz ! 

(fájdalommal  fejét  kezei  közé  szorítja) 
Mit  nyughatatlanítsz  setétes  álom- 
kép! mit  gyötörsz  incselkedő  chimaera!? 
Hát  a  világnak  egyik  pólusától  a 
más  pólusig,  szerelmeimben,  én 
miért  öleltem  mindent  egybe?  mért 
mindent?  miért  te  benned,  ó  Melinda!? 
s  egy  ember  —  egy  haszontalan  por  —  az 
ütné  ki  őtet  karjaim  közül? 

ötét!?  Ki  lenne  az?  Ki  lenne  az? 

Világot  itt!  világot!  (hirtelen)  A  setétben 
Ólálkodókhoz  elmegyek.  (Elmegy  amerre  jött) 
Tiborc 

No  itt  hagy.  — 
Ah!  mintha  jönnének  —  jönnek  —  csak  el!  — 
Éhezzetek  szegény  férgek:  nem  ért 
még  a  lopáshoz  ősz  Tiborc  apátok. 
(Rettegve  Bánk  után  siet) 


OttóésBíberách  (jönnek) 
Frissen  —  beszélj  —  találhattad  magát? 

B  í  b  e  r  á  c  h  Qelentöleg) 
Találtam  —  a  galamb  helyett  oroszlánt. 

Ottó 
Talán  haragszik?  Mit  szóllott? 
Bíb  erách 

Hogy:  eljön. 
Ottó  (örömmel) 
Eljön! 

B  í  b  e  r  á  c  h 
No  csendesen!  —  Dicsérd  csupán 
múltával  a  napot. 

Ottó 

Hiszen  maga 
monda  Melinda,  hogy  eljön! 
Bíberách 
(fagyosan  elmosolyodik  s  futva  azon  ajtóra  veti 
szemeit,  melyen  Bánk  elment) 

Maga. 
(Hangosan,  vélvén,  hogy  Bánk  hallgatózhat) 
Germannicust,  ki  elrejté  magát, 
hogy  majd  kilesse,  mit  beszéllenek 

felőle,  nem  jó  ám  követni  mindég; 
mert  a  szelid  Germannicus  tudá 
az  indulatjait  mérsékleni. 

Ottó 
Miért  beszéled  ezt  nekem? 
Bíberách 

Csak  úgy  — 
Ottó 
Te  indulat  nélkül  való  teremtmény, 
esmérlek-e  immár  én  tégedet? 
vagy  egy  csodálatos  embernek  óhajtsz 
látszani  úgy-é  ?  —  Légy  nekem  barátom ! 

Bíberách 
Én  nem. 

Ottó 
Nem?  és  miért? 
Bíberách 

Hogy  más  leg^'^en. 
Ottó 
Derék. 

Bíberách 
Azon  bolondság,  amidőn 
az  állapotját  elfelejti  az 
ember,  nevetségesebb,  mint  ha  a 
természetét  erején  feljül  feszíti. 

Ottó 
No,  adj  tehát  tanácsot  most. 
Bíberách 

Miben? 
Ottó 
Te  esméred  Melindát  — 

Bíberách 

Tán  —  igen. 

Ottó 

Szólj ! 
Bíb  erách 
Hm  —  !  minden,  ami  a  fejérszemélyek 
szív-büszkeséginek  hízelkedik, 
egyúttal  az  már  tetszik  is  nekik, 
ők  a  legundokabb  kirugdalózót 
is  még  dicsőségesnek  esmérik, 
ha  benne  egy  kis  rendkívül-való  van. 
Egy  herceg  —  egy  királyi  néne  —  egy 
kereszt  —  arany  lánc,  mind  egérfogók 
az  asszonyokra  nézve. 

Ottó 

S  a  derék 
Bánk  bán,  Melindára  ? 

Bí  berá  eh 

Férj,  kit  szeret. 
Ottó 
Elvesztem! 

Bíberách 
Ó,  dehogy!  A  férj  se  várjon 
az  asszonyának  szívétől  soha 
többet,  csak  amit  egy  becsületes 
kalmártól:  ez  bármilyen  szentül  is  fel- 
fogadja a  kiválasztott  jószáginak 
a  félretételét  —  még  is  hazud  — 
egész  örömmel  adja  által  a  leg- 
elsőnek, aki  értek  többet  ád. 

Ottó 
Mért  könnyezett  hát,  hogy  velem  beszélt? 

Bíberách 
Ez  épen  a  fő  bökkenő !  Uram, 
hidd  el,  hogy  asszonyink  ravaszbak  ily 

esetben,  mint  az  ördög,  amidőn 
az  elragadni  egy  bűnöst  törekszik. 

Ottó 
Ó,  hát  enyim  Melinda! 

Bíberách 

Nem  hiszem. 
Ottó 
Nem? 

Bíberách 
Mért  akarsz  elvenni  egy  szerencsét, 
melyet  nem  adhatsz  vissza? 

Ottó 

Bíberách! 
mi  lesz  tehát  ebből?  hisz  egyszer  így, 
máskor  pedig  máskép  szólsz  — 
Bíberách 

Mert  sem  a 
búdban,  sem  a  szerencsédben  soha 
ok  lenni  nem  kívánok. 

Ottó 
(fel bosszankodván  megvetöleg) 
Ostoba!  (El) 

Bíberách  (egyedül) 
A  repkedő  kicsinyke  lelkek  oly 
sokan  donognak  a  világba'  mint 
a  szúnyogok;  de  vájjon  hol  van  az 
az  ember,  ki  abban  elhitetné 
magát,  hogy  őközikbe  tartozik? 
Sokszor  derék,  ha  egy  ily  ostobát 
jól  megzavarhat  az  ember,  ámde  úgy, 
hogy  ő  megént  mást  légyen  kéntelen 
zavarni.  Rajta  csak  kegyelmes  Ottóm: 
ugorj !  de  Bíberáchod  hátra  áll. 
S  ilyen  szegény  egy  ember?  és  pedig 

uralkodó  ember!  mégis  kezében 

a  nénje  szíve,  akit  egy  nagy  ország 

fél  —  !  Tartományok  hát  csak  m  a  c  h  i  n  á  k, 

amellyeket  kis  gyermek  is  megindít, 

hafélelemsreménység  mindenik 

kereket  helyén  maradni  kénszerít. 

(Gondolkozik) 
Itthon  vagyon  tehát  —  Melinda  a  jel  —  ! 
Jó,  jó!  —  de  csak  vigyázva.  Meglehet 
Bánkhoz  szegődök.  Ott  van  ahaz a, 
holahaszon  —  s  miért  ne  húzzam  azt? 
hisz'  aminek  meg  kell  történni,  az 
anélkül  is  megtörténik.  (Kitekint) 

Ha!  Más 
oldalra  a  palásttal  Bíberách. 


Izidora  (sietve  jön) 
ö  volt  az!  úgy-e  ő  —  ? 

Bíberách  (vállat  vonyít) 

Kisasszony!  én 
száraz  reménnyel  nem  tudlak  tovább 
éltetni  — 

Izidora 
Mit?  —  Leselkedő!  ezért 
csaltad  tehát  ki  titkomat  —  ? 
Bíberách 

Hisz  Isten 
én  nem  vagyok  —  ha  mást  szeret. 
Izidora 

Való 
tehát?  Melinda  — 

Bíberách 

És  te  tudod? 

Izidora 
Ha  mások  észre  vehetik,  én  legyek  csak 
vak?  —  Bíberách,  ó,  szólj,  tudná  magát 
Melinda  elfelejteni  ? 

Bíberách 

Talán.  Hisz  asszony. 
Izidora  (dölyfösen) 
Asszony?  Te  érzéketlen  ember!  és 
te  is  tudod  közelről  e  nemet 
esmérni  — 

Bíberách 
Megtanultam,  emberi 
elmém  ezernyi  baklövésivei. 

ízi  dóra 
Melinda  e  szerént  —  ? 

Bíberách 

Asszony. 
Izidora  (méreggel) 

S  azok  —  ? 
Bíberách 
Az  ördögökkel  is  elenyelgenének, 
ha  nincsenek  körülöttök  férjfiak.  (Kitekint) 
Jönnek! 

(A  legnagyobb  hidegséggel  ott  akarja  hagyni) 
Izidora  (szemeit  tenyerével  elfedi) 
Jaj  a  szemeknek,  mellyek  ezt 
látják  —  jaj  a  szívnek,  mely  erezi !  — 
ó  Bíberách,  ne  hagyj  el ! 

Bíberách  (visszaballag 
Érted  azt 
is  megteszem.  —  De  térj  ki  most  előlök! 
Egyetlen  tanácsadásom  ez: 
Kövesd  Melindát,  szép  kisasszonyom, 
s  ne  ess  utána  Ottónak  nagyon. 

Sok 

Sok  férjfiak  —  tudom  magamról  —  az 
olyat,  ki  könnyű  győzedelmet  ígér, 
azért  se  szívelik;  de  légyen  a 
meghódítás  nehéz,  már  akkor  ők 
csak  puszta  büszkeségből  is  belé 
szeretnek. 

Izidora  (megsértetve) 

Ah  te  szemtelen!  (Elsiet) 

B  í  b  e  r  á  C  h  (könnyű  vállvonyitással) 

Szegényke  I 
(Szünet  után) 
Kár  illyen  egy  csinos  főért,  hogy  a 
velő  hibáz  belőle!  Benne  van 
szép  két  szem,  amely  hódítón  beszél: 
szép  ajakak,  édesen  beszéllenek; 
és  még  egy  elcsábíthatóan  beszélő 
szajkói  nyelv  —  és  minden,  ami  csak 
beszélhet,  azt  beszéli,  hogy: 
az  ész  hibázik,  a  fejecske  kong.  (Elkullog) 


Melinda  s  Ottó  (belépnek) 
Melinda 
Távozz ! 

Ottó 
Melinda! 

Melinda 
Távozz,  mondom! 
Ottó 

Egy 
szót  csak,  Melinda  —  ! 

Melinda 

Édes  Istenem, 
mi  lett  belőle!  — 

BÁNK-BAN  { 

Ottó 

Énbelőlem? 
Melinda 

Ál- 
orcádból,  undok  ember,  ó  szerelmes 
jó  istenem,  be  megcsalatkozéki 

Ottó 
Ó  én  is  —  én  is  megcsalatkozéki 

Melinda 
Kiben? 

Ottó 
Melindában.  Midőn  bejöttem  ez 
országba  —  mindjárt  szemembe  tűntél. 
Egy  szív  után  esenkedék,  hogy  e 
szívem  felosszam.  A  sok  udvari 
szívek  között  —  bocsáss  meg  —  a  tied  volt 
legegyügyűbb,  ártatlanabb,  Melinda! 

Melinda 
Úgy,  úgy !  ezért  kellett  tehát  nekem 
ide  jönni  és  ezért  nem  ille  Bánk 
bán  hitvesének  a  magányba  lakni? 
Mert  udvarunknak  nagy  szüksége  volt 
tapasztalatlan  együgyű  szívekre.  Ó 
ez  fáj  —  kimondhatatlanul. 

Ottó 

Midőn 
Fülöp  király  ölettetése  végett 
gyanúba  jővén,  szenvedésemet 
elébeszéltem,  oly  szerelmes  érzés 
csillámla  kedves  könnyeidben  — 

Melinda 
Jaj,  jaj  tehát  azon  könnyeknek! 

Ottó 

Engedj 

meg!  vak  valék,  mivel  szerettem.  Ottó 
többé  nem  az,  ki  volt.  Ottó  oda 
maradt  Merániában:  más  terme  itt 
már  általad  Melinda.  Akkoron 
levek  teremtve,  amidőn  először 
megláttalak;  mint  gyertya  által  a 
világ  lesz  —  úgy  valék  melletted,  úgy 
követtelek ;  s  levesemnek  legelső 
pillanatában  eltűnt  lételem. 
Vétek-e  ez? 

Melinda 
Ó,  hogy  én  csak  sírhatok! 
Ottó 
Melinda,  kéméld  könnyid  záporát! 
És  mégis  —  esküszöm  —  drágák  ezek 
előttem  és  vigasztalói  meg- 
átkoztatott  jövendőmnek  —  ?  (magában) 

Helyessen 
mondád,  ravasz  kölyök! 

Melinda 

Sajnállak.  —  Ó 
Herceg!  Szerelmem  által  egy  lehet 
csak  boldog  és  szerencsés  —  az  pedig 
Bánk. 

Ottó 
Ó  bizonnyal  az  ő  —  egy  boldog  ember! 
(Sóhajtva,  Melinda  lecsüggő  keze  után  hajol  s  azt 
hosszasan  homlokához  nyomja) 


Bánk 
(az  ajtócskán  ismét  visszajön) 
Vad  indulat,  mért  kergetsz  vissza  ismét? 
(meglátván  őket,  tenyerét  szemeire  csapja) 


C3 

Ó  véghetetlen  szent  könyörületesség! 
(Erős  muzsika;  Bánk  megijedve  szédeleg  ki,  vissza 
az  ajtón) 
Melinda 
Ah,  oszlanak! 

Ottó 
Csak  egy  szót  még,  Melinda! 
Melinda 
Bocsáss! 

Ottó  (szavakat  láttatik  keresni) 
Melinda!  Ó  mért  kell  nekem 
olyan  nagyon  szeretni,  mint  soha 
még  nem  szerethetett  egy  szív  is  I  Ó 
mért  kell  nekem  csak  nyögni  ott, 
hol  minden  érző  szív  megrészegedne 
örömébe! — Mért  hogy  reményem  szerencsém 
vígságait  haladja,  és  szerelmem 
oly  vágyakat  nevelni  kéntelen, 
melyek  talán  elmémtől  fosztanak  meg  —  I 

(hevesen) 
Lennél  csak  egyszer  enyim  Melinda,  úgy 
az  álmot  utalnám,  mivel  szemed      [gadná 
szememtől  elvenné  —  a  szelet,  mert  elra- 
tőlem  lehelleted  —  sanapvilágot, 
mert  képedet  csókolná  tőlem  el. 
Eszelős  szerelmem  egy  egésszen  új 
világot  álmod  őrültségiben, 
melynek  csak  Ottó  a  lakossá  és  — 
Melinda.  (Letérdel) 

Melinda  (megretten) 
Térdepelsz?! 

Ottó 

Előtted,  akit 
imádok.  Ó  engedd  meg  gyermeki- 

báb-módra  minden  gondolatjaim 
enyészni,  és  csak  a  M  e  1  i  n  d  a  édes 
nevével  agyvelöm  betölteni. 

Melinda 
S  ő  térdepel!  —  Bánk,  Bánk  emlékezek 
szavadra  — 

Ottó  (felemelkedik) 
Bánknak  a  szavára? 

Melinda 

Arra. 
Midőn  kezem  megkérte,  nem  rogyott 
ő  térdre  —  !  szép  se  volt  igen ;  de  egy 
Alphonsus,  egy  Caesar  állott  előttem! 
„Szabad  tekéntet,  szabad  szív,  szabad 
„szó,  kézbe  kéz  és  szembe  szem,  —  minálunk 
„így  szokta  a  szerelmes:  aki  itt 
„letérdel  az  vagy  imádkozik,  vagy  ámít." 
Ö  mondta  ezt,  ámító!  és  bizon 
Bánk  nem  hazud :  s  ezért  megvet  Melinda. 
(Egész  bosszúval  el  akar  sietni;  de  szemközt  jön 
Gertrudis) 


Gertrudis  az  udvari  asszonyokkal 
(megjelen,  s  hol  a  bosszús  Melindát,  hol  a  magát 
feltalálni  nem  tudó  Ottót  nézvén,  egy  ideig  megáll 

hátulról;  végre  szúrósan  felszólal.) 
Hogy  sokszor  oly  hívatlan  érkezik 
az  ember!  és  —  (indulattal)  mi  volt  ez  itt  Melin- 
Melinda  (keserűn)  [da  ? 

Édes  —  mulatság  —  ! 

Gertrudis 

Nem  reményleném! 
Melinda 
Mindent  lehet.  Köszönöm,  nagyasszonyom. 

hogy  oly  kegyes  valál  s  áltláttad  azt, 
hogy  a  bojóthi  Melindának  n  e  m  i  1 11  k 
falunmagánybanlakni,  mertnagy- 
s  alkalmatosságot  szerzel  nekem       [ú  r  n  é. 
ezzel  (Ottóra  mutat)  sok  édes  mulatságra  is  — 
ó,  mert  hiszen  Melinda  együgyű! 
(Szinte  illetlenül  elsiet) 
Gertrudis  (ajkát  harapva  néz  utána) 
A  kis  majom  harap.  (Szünet)  Negyed  napig 
élőmbe  nem  bocsájtatik. 

(Járkál,  végre  az  udvariakhoz  szól) 
Magam 
fogok  maradni.  —  (Azok  elmennek) 


Gertrudis 

Ottó  hát  mi  volt  ez? 
Ottó 
Kedves  királyi  néném! 

Gertrudis 

Félre  azzal! 
Ottó 
Ö-ö- 

Gertrudis 
Mit  ö?  mi  ingerelte  oly 
nagyon  fel  ötét? 

Ottó 
Szívem. 
Gertrudis 

Szíved? 
Ottó 

Az. 
Gertrudis 
Ottó! 

Ottó 
Mi  lelt? 

Gertrudis 
Azt  kérded,  bíborunk 
bemocskolója? 

Ottó 
Istenemre  —  I 
Gertrudis 

Mit? 
Ottó 
Tűrtesd  magad  — 

Gertrudis 

Ki  vagy  te?  és  ki  én? 
Az  én  anyám  s  hazám  Meránia 
szült  téged?  a  nagy  Berchthold  vére  így 
fajúit  el? 

Ottó 
Egyszer  minden  utakat 
számomra  készíted  —  azután  pedig  meg- 
gyalázol ! 

Gertrudis 
A  célod  nem;  de  módjaid 
utálhatom.  Magam  készítek  utat, 
mivel  beteg  testvérem  megvidámítása 
volt  késztetőm;  nem  tiltottam  soha 
tőled  szerelmet!  vidámság,  öröm, 
minden  csak  a  szolgálatodra  volt: 
s  most  fajtalan  véred  tilalmas  úton 
Melinda  bírására  cserdegez. 
Itt  áll  im  a  gyülöltetett;  s  az  a 
szép  győzedelmes,  kit  meg  kellett  volna  győz- 
amott  megy  —  utálván  ezt,  engem  is       [ni, 
kerül. 

Ottó 
De  hallgass  meg! 

Gertrudis 

Meráni  herceg  — 
egy  férjfiú  nem  tud  kifogni  egy 
asszony  személyen;  s  egy  Gertrudis  —  egy 
asszony  tud  országok  felett  megállni. 

Ottó 
No,  jó!  tehát  lemondok  róla. 
Gertrudis 

Le- 
mondasz? s  te  tudhatnád  azt  tenni?  úgy 
lelkemre  mondom  hát  nem  is  szeretted. 

Ottó 
Szerettem,  esküszöm;  de  most  eszem 
szólt  fel. 

Gertrudis 
Hazudsz !  —  Az  a  tűz,  melyet  a 
természet  alkotott  az  asszonyok 
szemébe,  oly  sebessen  elragad, 
hogy  azt  csak  egy  nyájas  szó  is  dühös 
lángokra  gerjeszti  s  az  erőtlen  ész 
elhallgat:  ekkor  már  az  észbe  bizni 
csak  annyi,  mint  egy  nagy  tüzet  csupán 
buzgó  imádság  által  oltani. 

Ottó 
De  könnyeit  tekéntvén  — 

Gertrudis  (elkomorodik) 

Sír  is! 
(keserűn  elmosolyodik)      És 
te  róla  még  is  le  akarsz  mondani? 
nem  esméred  tehát  az  asszonyi 
szív  gyengeségeit?  sem  a  hanyatló 
virtusnak  e  fogásait?  —  Hiszen 

könnyezni  kell,  hogy  áldozatja  színlett 
becsét  nagyítsa  és  a  könny  az  a 
gyöngy,  mellyel  a  halálos-  ágyba  fekvő 
szép  virtus  ékesíttetiki  Ki  ekkor 
is  még  lemond,  az  oktalan  —  bolond. 

Ottó  (unatkozva) 
Néném,  tehát  mi  lesz  kedved  szerént? 
majd  bíborunk  bemocskolása,  majd 
megvettetett  szerelmem  által  a 
rád  háromolható  szégyen  gyötör. 

Gertrudis 
Tudd  meg,  kicsiny  lelkű,  hogy  e  dolog, 
ha  Melinda  érdemét  temette  volna 
el,  úgy  kikergettetni  kész  lehetnék 
országaimból  —  és  még  is,  ha  azt 
megérni  kellene,  hogy  reám  mutatva 
susogni  hallanám  iniittmegyen    [vala 
Gertrúd,   az   öcscse  kinek  kontár 
Melinda  elszédítésében  —  Ottó I ! ! 

Ottó 
De  Istenem!  tehát  szólj,  mit  tegyek? 

Gertrudis 
Te  engemet  megláncolál  s  magadnak 
egy  gödröt  ástál,  mostan  még  is  én  — 
én  húzzalak  ki  abból  ? 

Ottó 

Csak  te,  ó 

Gertrudis!  add  tanácsodat  nekem    [szive? 

hogyan  lehessen  enyim  Melinda 

Gertrudis 

(elsárgulva  visszarezzen) 

Hallatlan  Oárkál;  végre  kikiált) 

Asszonyok! Megyek. 

(Asszonyok  jönnek) 


^  (  42  )  aie 

Ottó 

Kegyes. 
Néném  I  (ölelni  akarja  Gertrudist) 

Gertrudis  (visszalöki) 
Hah  I  vessz  el  itt  arany  kalitkád 
űrében,  árva  bíboros  teremtmény  — 
mit  gondolok  veled!  (Elsiet,  az  asszonyok  követik) 

Ottó 

Ha! 

(A  bosszúság  és  szégyen  közt  habozván,  végre  kikiált) 

BíberáchI 


B  í  b  e  r  á  C  h  (belép  és  parancsolatot  vár) 
Ottó 
(valamit  akar  mondani,  de  ismét  abba  hagyja,  ki  is 
akar  menni,  de  nem  bír  magával,  és  végre  az  elmo- 
solyodó Bíberáchon  akad  meg  kérdő  szeme) 
Bíberách 
(vállat  vonyít.  Ottóhoz  akar  menni,  de  a  kis  ajtó  ismét 
figyelmessé  teszi.  Végre  megfogja  Ottó  kezét  és  az 
ellenkező  oldalnak  elejére  kivezetvén,  ezt  súgja) 
Eredj  utána  —  mutass  előtte  ki- 
derült tekéntetet  —  kérj  engedelmet  — 
mondd,  hogy  sokat  hallottál  a  magyar 
feleségek  állhatatosságáról  —  ez 
csak  próba  volt.  Örömében  még  maga 
fog  a  királyné  elvezetni  hozzá, 
s  arésztvevésig  úgy  is  megpuhult 
Melinda  tán  öleléssel  is  köszön 
el  nem  rabolt  bizodalmáért.  Kikérsz 
elutazásod  végpillantatán 
egy  János-áldását  üríteni. 

Ott  én  leszek  majd  a  pohárnok;  a- 

vagy  légy  magad  —  ne,  itt  egy  kis  hevítő ; 

(porokat  ád  által) 
emez  pedig  nénédnek  altató. 
Ha  ezt  az  álom  elszólítja  onnan, 
te  vissza  is  mehetsz  Melindához  megént  — 

(Elmosolyodik) 

Ottó 
(megrázkódik  az  öröm,  félelem  és  Bíberách  eránt 

való  utálat  s  szeretet  között) 
Irtóztató  —  de  köszönöm.  Ügy  van!  ő 
enyim  bizonnyal.  (A  királyné  után  siet) 
Bíberách 

Hogyha  bőkezűbb 
lettél  s  fizettél  volna,  jobb  tanácsot 
is  adhatnék.  Most  jobb  lesz  tartani, 
jó  herceg,  a  magyarsággal.  No  csak  menj! 
'(Le  akar  egy  székre  ereszkedni,  de  mintha  valami 
jobb  jutott  volna  eszébe,  halkkal  felemelkedik  és  a 
belépő  Izidorának  Ottó  után  mutatván,  a  más  olda- 
lon elmegy) 


Izidora 

(fájdalommal  néz  mind  a  kettő  után,  azután  elsiet 

Ottó  után) 

Bánk  bán 

(elé  jön  a  rejtek  ajtóból  meztelen  fegyverrel ;  magán 

kívül  sok  ideig  tipeg-tapog) 
Hogy  e  tetem  fagyos,  hogy  e  szemek 
vakok,  hogy  e  fülek  dugulva  nem 
valánakl  —  Egy  királyné  és  —  Melinda 
Ó,  Ó!  (Hidegülve) 

Megént  lehelhetek,  megént, 

és  érzem  azt,  hogy  élek.  A  homály 

eloszla  —  megviradt  —  felébredek. 

Irtóztató  kilátás  a  jövő 

nappalra!  —  Vond  ki,  lelkem,  most  magad 

azon  setét  ködből,  mely  elragadta 

előled  a  világot  s  emberi 

vak  bizodalomba  szőtt!  — És  illyen  asszony 

öröz  meg,  ó  magyar  hazám?  Ha!  egy 

fertelmes  asszony,  kit,  hogy  ördögi 

érzésében  ne  lephessen  meg  a 

jobb  ember,  érthetetlenül  beszéli 

kétféleképen  gondolatjait.  — 

De,  hát  Melinda!  ó  í  hát  a  h  a  z  a ! 

Itten  Melindám,  ottan  a  hazám  — 

a  pártütés  kiáltoz,  a  szerelmem 

tartóztat.  —  Énrám  bíz  a  szunnyadó 

gondatlan  —  énrám  tévé  le  a 

szegény  paraszt  elfáradt  csontjait: 

nem  vélik  ők  a  zendülést,  mivel 

Bánk  a  király  személye  —  esküszöm 

meg  is  fogok  felelni  ennek,  és 

habár  tulajdon  síromon  fog  is 

a  békeségetek  virágzani.  — 

Szedd  rendbe  lélek  magadat  és  szakaszd 

szét  mindazon  tündéri  láncokat, 

melyekkel  a  királyi  székhez  és 

a  hitvesedhez,  gyermekidhez,  oly 

igen  keményen  meg  valál  kötözve! 

Ugy  állj  meg  itt,  pusztán,  mint  akkor,  a- 

midőn  az  alkotó  szavára  a 

reszketve  engedő  chaos  magából 

kibocsájta.  —  Két  fátyolt  szakasztok  el : 

Hazámról  és  Becsületemről.  A 

bocsánatot  hörgés  közt  is  mosolygom, 

ha  ölettetésem  ezekért  lészen !  —  Egy 
ménkőcsapás  ugyan  letépheti 
rólam  halandóságom  köntösét;  de 
jóhíremet  ki  nem  törölheti. 


Második  szakasz 

(Setét  boltozat  Petur  házában,  hátul  középen  egy 
fekete  asztal,  mely  körül  Mikhál  bán,  Simon  bán 
s  a  békételenek  ülnek,  sokan  pedig  körülöttük 
állanak.  Petur  bán  az  elölülő;  a  feje  felett  a  falon 
kép  függ,  amelyen  egy  a  trónuson  büszkén  ülő 
asszony  látszik.   Mindenik  békételen  mellett  a 
székhez    egy    befedett    paizs   van  támasztva. 
Nagy  függő  lámpás  világít.  Az  előbbeni  éjszaka.) 
Petur 
A  hajnal  érkezik,  s  még  mind  csak  ily 
határozatlanul?  —  Szorongatást 
okoz  talán  a  jó  szerencse  ?  vagy 
csak  öszvetett  kezekkel  várakoztok, 
hogy  majd  helyettünk  fog  dolgozni  a  sors?  — 
Hát  nem  ti  voltatok,  kik  oly  mohón 
kapátok  érc-pohártokat,  midőn 
vagy  három  órával  ezelőtt  ivek  a 
magyar  szabadság  hosszú  életére!? 
Ügy,  úgy!  hiszen,  meg  kellett  volna  azt 
gondolni,  hogy  csak  akkor  mernek  a 
kis  gyermekek  mást  fenyegetni,  a- 
midőn  hiszik,  hogy  azt  nem  tudja  senki. 

Simon 
Boldog  ki  hisz:  mert  meg  nem  váltja  a 
jelenvaló  kisebb  rosszat  talán 
rosszabb  jövendővel.  Mi  lesz  hazádból 
akkor? 

Petur 
Megállja  még  az  a  sarat. 
Simon 
De  még  is  —  úgy  lehet,  hogy  elmerül. 

Békételenek  (dörmögve) 
Igaz. 

Petur 
Ha!  —  ördög  és  pokol,  biz'  úgy 
kivántok  itt  világosíttatást,  mint- 
ha a  dolog  csak  engem  érdekelne, 
és  bőrötökre  tán  épiteni 
magamnak  egy  uralkodást  akarnék. 

Simon 
Mikhál,  te  szólj. 

M  i  k  h  á  1  (aki  szundikált) 

No  mit  ?  —  csináljatok 
mit  tetszik,  és  ahol  közegyezéssel 
megállapodtok,  ott  megegyezek. 

(Ismét  szundikál) 
Simon 
Hm!  csalhatatlan  a  közegyezés? 

Békételenek  (dörmögve) 
Kérdés! 

Petur 
Tehát  ti  szüntelen  csak  a 
visszhangi  vagytok  e  szőrszálhasító 
fontolgatásinak  ?  Mért  jöttetek 
ide  hát?  vagy  a  pillantatnak  közei- 
létébe  kívánnátok  visszamászni? 
ó  gyáva  lelkek!  mondom:  a  jövő 
éjjelre. 

Simon 
(homlokát  dörgölve) 
És  olyan  hamar. 


Békételenek  (nyughatatlansággal) 

Hamar. 
Petur 
Zárt  néki,  míg  nekünk  nem  adja  ő. 
Tő  asszonyok  kezébe,  nem  királyi- 
pálcánk  —  le  onnan  édes  asszonyom! 

(A  felette  lévő  képet  ellöki) 
Egy  oly  teremtés,  akinek  nem  ez 
hazája,  —  cinteremj einkben  a- 
kinek  lenyugodott  szülői  nem 
tevék  le  csontjokat  —  ki  gyermeki 
játékainkban  is  nem  osztozott  volt: 
bennünket  az  vájjon  szerethet-e? 

Békételenek  (elevenebben) 
Nem,  nem! 

Simon 
De  hátha  még  is  úgy  lehetne  ? 
Petur 
Hallgass  Simon!  —  Nem  érdemes  talán 
az,  ami  játékon  forog,  hogy  a 
kockák  vetésén  kissé  karjaink 
fárasszuk? 

(Felkapván  a  mellette  levő  paizst,  arról  a  takarót 
lerántja  és  a  címer  rajta  egy,  a  trónus  alatt  vérében 
fetrengő  asszony) 
lm,  csak  ide  tekéntsetek! 
Nem  érdemes  mászásra  e  derék 
szöllőgerezd?  nem  érdemes,  hogy  a 
király  megint  király  legyen?  s  nyakunkra 
ne  hágjon  a  dölyfös  Meránia? 
(Mind  bámulva  vonják  le  mellettek  lévő  paizsokról 
a  takarót  s  mindeniken  az  előbbeni  címer  látszik) 

Egy  véres  asszony  a  királyi  szék  alatt. 

Nincs  senki  is?  —  no  menjetek  haza 

tehát 

tehát  s  vegyétek  fel  magatokra  a 
töredelmeseknek  köntösét,  ha  ez 
vétek;  s  zokogjatok,  mint  a  bolondok, 
kik  vétkekért  csapra  ütik  véreket  — 

Békételenek 

(felzúdulva  kardot  rántanak  s  az  asztalra  csapják) 

Sokáig  éljen  a  magyar  szabadság! 

Mikhál 

(felütődik) 

Mi  az?  mi  végződött? 

Simon 
(ingadozva) 

Én  nem  tudom. 
Petur 
(egy  szegletbe  dobván  a  nála  levő  paizst) 
Le  a  királyi  székből  asszonyom! 

Békételenek 
Véressen  is ! 

Mikhál 
Mit?  Ó  nagy  Istenem! 
Petur 
Mi  lelt  öreg?  —  vagy  úgy!  Hát  a  jövő 
éjjelre  — 

Békételenek 
Pártütés ! 

Mikhál 
(felugorván,  egyik  széktől  a  másikra  tántorodik) 
Ha!  Pártütés! 
Petur 
Utálatos  beszéd!  nem  pártütés  — 
kicsikort  szabadság!  —  csak  nyugodj  öreg. 

Mikhál 
Ó  nyughatatlan  éjtszakám  Simon, 
Petur  —  ti  —  emberek!  —  Irtóztató 

álomba  rengettetek  el  engemet. 
Mikhál  —  öreg!  mi  lett  belölled?  —  ébredj! 

(Magát  mejjénél  rázza) 
Petur 
Csak  csendesedj!  neked  semmit  se  kell 
csinálni  — 

Mikhál 
Ó,  bán,  bán,  ez  már  gyalázat! 
Simon!  Simon!  te  is  közöttök?  ó  nem! 

Simon 
De  hátha  még  is  — 

Petur 
Ö  is  fegyveres 
társunk  — 

Mikhál 
Csalárd  vagy  bán:  az  én  öcsém  öü! 
Uram  teremtőm,  szánj !  mire 
jutottam?  (Térdre  esik) 

Irgalom  meg  irgalom, 
irgalmas  Isten!  Ah,  hová  jutottam! 

(Elhanyatlik) 
Simon  (felfogja) 
Bátyám ! 

Petur 
No  hagyd  el,  üljetek  le  csak. 
A  vének  ollyak  mint  a  gyermekek, 
kik  mindenért  sírva  fakadnak.  Nem  is  hal 
ő  meg. 

Simon 
De  hátha  mégis  úgy  lehetne. 

(Kivül  az  őr) 

Ki  vagy? 

Szózat 
Szabad  magyar. 

AzÖr 

Mi  jelszavad? 

Szózat 

Melinda. 

Jön. 

Petur 

Békételenek 
Ki  az? 
Simon 
Melinda? 

Bánk  (betoppan) 

Bánk. 
Az  Isten  e  gyülekezet  álmodott 
céljával,  az  ha  elsül,  és  igaz  Jó  ! 

Petur 
Nem  álmodott  ez,  elsül,  és  igaz  Jó. 

Bánk 
Ügy  hát  szerencsét  kivánok. 

Petur  s  a  Békételenek 

Köszönjük. 
Mikhál 
(feleszmélkedvén  Bánkhoz  siet) 
Bánk,  kedves,  édes  öcsém!  Isten  hozott 
egy  ősznek  oltalom-pajzsul !  Te  ments 
meg  engem  e  haramiák  közül. 

Bánk 
(kardjához  kap) 
Haramia? 

Békételenek 
Hogyhogy? 

Petur 

Semmitől  se  tarts,  bán! 

D  4 

Bánk 
Be  hát  miért  reszket  ez  az  ősz? 
Petur 

Mivel 
csak  gyermek. 

M  i  k  h  á  I  (égre  vetett  szemekkel) 

Ó  uram,  bocsásd  magadhoz 
e  gyermeket  s  adj  neki  jó  éjtszakáti 

Bánk 
Öreg!  világosíts  meg  e  dologban. 

Mikhál 
Ügy  vélekedtem,  hogy  Peturnak  egy 
vitézi  társaság  lesz  célja,  mint- 
hogy aKalandosok  már  elhagyatnak. 
Azonba  képzelhedd  érzésimet 
midőn  felébredek  s  kiáltni  hallom: 
Le  a  királyi  székből! —  Pártütés! 

Bánk  (egészen  kirántja  a  kardját) 
Való  tehát? 

Petur 
Nem  egészen.  Csak  hogy  egy 
asszonynak  engedelmeskedni  nem 
fogunk. 

Bánk 
S  miért? 

Petur 

Miért?  miért?  te  kérded 
azt  bán?  szegény  lélek,  sajnálhatom 
szép  gyengeséged. 

Bánk 

Gyengeségemet? 
Petur 
Ne  erőszakoskodjál  magadon!  Tudom 
én  jól,  hogy  elvesztette  lelked  egy 

részét  arany  nyugalmának.  —  Panasszát 
nem  hallod  elnyomattatott 
hazádnak  és  nem  látod,  mint  potyog 
hazádfiának  arcáján  le  könnye?  — 
Ez  a  merániaknak  izzadoz ; 
amaz  a  merániaknak  a  hasát 
hizlalja  vérverejtékével;  ez 
bőrét  siratja,  mert  merániak 
takargaták  be  abba  testeket. 
Román  ugyancsak  zendítő  vala, 
meg  is  fizette  Zavichosztnál  halállal ; 
de  a  szegény  Miciszlavic  Miciszláv 
mit  véte,  e  meráni  büszke  asszony 
hogy  tartományait  kivánja  el? 
Bánk  bán !  barátim  !  a  szülők  Polyák- 
ország felé  néznek  kisírt  szemekkel, 
mert  tán  fiuk  Endrével  ott  veszett, 
azért,  hogy  egy  öt  esztendős  gyerek 
nyerhesse  a  galíci  tartományt. 
Légy  boldog  Endre!  ha  te  királyi  pálcád 
kezébe  adtad  asszonyodnak  és 
jóságodat  dicsérni  hallván,  úgy  veszed 
incselkedését,  mint  jó  pénzt  —  íme: 
alattvalóid  így  segítenek. 

Bánk 
S  mit  véte  nektek  e  meráni  asszony? 

Petur 
Ó  bán!  ez  a  derék  asszony  nagyon 
értett  azon  közönséges  szokáshoz  — 
de  engemet  csak  nem  fog  lépre  csalni  — 
jól  tudta  ő  azon  mindennapi 
fogást,  mikép  kelljen  az  alattvaló 
nagyoknak  orrára  az  édes  reménység 
üvegszemét  nevetve  tenni  fel; 

de  úgy,  hogy  azt  ők  észre  sem  vegyék  — 
az  ollyanoknak,  mint  te  vagy,  Nagyúr, 
ö  rang,  Ígéret,  és  aranyhegyek 
zacskóba  zárt  szelével  el  tudá 
mázos  kegyelmét  osztogatni, 
s  a  jó  bolondok,  hogy  helyét  találják, 
kivetek  zsebekből  ön  vagyonjokat. 

Bánk 
Amit  magok  vetettek  el,  királyjok 
vérén  vegyék  meg  azt  ismét? 
Békételenek 

Nem  úgy  van, 

Petur 
Mi  a  királyt  imádjuk  —  ám  de  egy 
Endrében  —  egy  férjfiú  királyt  imádunk. 
Meráni  asszony  nem  kell  itt  soha. 

Békételenek 
Nem,  nem! 

Petur 
Görög,  gubás,  bojér,  olasz, 
német,  zsidó,  nekem  mihelyst  fejét 
a  korona  díszesíti,  mindegy  az: 
mert  szent  előttem  a  királyom  és  az 
asszonyt  becsülöm  —  ah,  de  még  is  annak 
én  engedelmeskedni  nem  tudok. 
Nem,  nem  tudok,  mint  Endre  a  királyunk!  — 
Midőn  Pozsonvárban  Erzsébetet 
általvevé  Lajos  thuringi  herceg 
számára  a  követség  —  ó  mikép 
állt  ottan  ő!  Egész  ország  csupán 
nyelvén  lebegni  láttatott:  Köszöntöm 
Uratokat  (így  szólt),  mondjátok  neki, 
hogy  ezen  csekélységgel  elégedne 
ha  Isten  éltet,  még  idővel  a  leg-    [meg; 

több  drágaságokkal  fogom  tetézni.  — 
S  kirakta  a  szörnyű  sok  kincseket, 
amellyeken  Thuringia  elvakult. 
Hogy  álla  ottan  Endre,  hátul  egy 
szegletben  —  Endre,  a  magyar  királyi  — 
Pirulva  morgott  a  magyar,  s  te  Bánk 
a  köntösét  rántád,  hogy  előbbre  menjen.  — 
Sír  bennem  a  lélek,  hogy  a  pazarlást 
szemléltem  és  minden  magyar  szeme 
könnyekbe  lábbadt.  —  Honnan  volt  az  a  kincs ! 
Bánk,  nem  felelsz?  —  Tulajdonunkat  el- 
vévé s  od'adta  hazájabéli 
cinkossinak,  s  kihúzta  a  szegény 
magyarnak  a  kezéből  a  kényért  s  azt 
megette  a  meráni  fegyveres. 
Lerontatá  atyáink  várait 
s  meráni  fegyverest  rakott  oda. 
Elszedte  hívataljainkat  és 
a  puszta  bán  névvel  cifráza  fel. 
E  c  k  b  e  r  t,  az  öccse,  alig  törölte  le 
Fülöp  királynak  a  vérét  kezéről 
sittascepúsi  földet  elnyeré. 
Berchtold  az  üstökét  se  tudja  még 
befonni  s  már  érsek,  bán,  vajda  s  Bács- 
Bodrog  megyékben  főispány  leve. 
Bánáti  Bertalan  kihal  f imag 
nélkül:  s  ez  asszony  egy  jött-ment  Jerindó 
d  i  V  e  g  1  i  á  t  atyjafiává  teremt  — 

Bánk 
Igen  —  de  Ráskai  Demeter,  pohárnok  —  ? 
Petur 
(megütközik  s  ajkát  harapja) 
A  sógorom?  Hm!  a  derék  s  haszont- 
hajtó  pohárnok  a  vámot  valóban 

elnyerte  Újfalun,  mert  szorgalommal 
töltötte  a  királyné  kancsóit.  —  Sokáig  éljen! 
(Egy  kancsót  magasra  felemel,  azután  kiönti 

a  földre) 
Mikhál 
A  gyermekek  tapossanak  anyjokon, 
midőn  az  atyjok  messze  tartományban 
fárad  szerencséjek  miatt?  —  Gonoszság!  — 

Petur 
Minő  szerencséért?  hogy  enged  egy 
asszony  kevély  áhítozásinak 
s  Kálmánnak,  a  fiának,  hogy  dobot, 
vagy  egy  kicsiny  kürtöt  nyerhessen  —  űzi 
Galíciából  el  Miciszlavict? 

Bánk 
És  így  hazátok  elbúsúltjait 
játszani  akarjátok  s  királytokat 
úgy  tenni  a  királyi  székre,  hogy 
Gertrudis  estén  szíve  megrepedjen? 
Fájdalmiban  megölni  érzeményit, 
hogy  társitoknak  könnyeit  soha 
se  lássa  többé  —  egyszersmind  szeretni 
is,  ölni  is  szándékoztok;  mivel 
Gertrudis  épen  a  király  maga! 

Petur 
Ne  élne  vissza  hát  azzal  s  ne  kapna 
vasas  marokkal  a  magyar  javak 
közé;  mivel  részemről  én  bizonnyal 
orrára  kész  vagyok  koppintani. 
Békételenek 
Mi  is! 

Bánk 
De  ő  azért  csak  mégis  az  marad. 

Petur 
No  nekem  ugyan  nem  az!  ha  egyszer  ő 
rabló,  királyném  is  megszüne  lenni  — 
ezt  esküszöm,  míg  Endre  élni  fog. 
Meg  kell  erősítenie  régi  (szent 
első  királyunktól  kitett)  szabadság- 
beli  jussainkat;  vagy  ha  megmutatja, 
hogy  a  hazám  boldogságán  segít 
ezen  szabadság  eltörlése  —  egy  szót 
se  szólok:  ámde  míg  ez  a  szokás, 
e  század.  Árpád  vére,  a  magyar 
érzés,  magyar  javak  virágzanak, 
mindaddig  azt  fogom  kiáltani :  üsd  az 
orrát,  magyar,  ki  bántja  a  tied! 
Békételenek 
Üsd,  üsd! 

Bánk 
S  ezen  szokást  tekéntve,  mi 
szükség  setétben  bódorogni?  Ha 
törvény  s  szokás  szerént  cselekszetek,  nem 
csak  én,  hanem  minden  magyar  segítő 
kezét  sietve  nyújtaná  — 

Mind 
(Peturon  kívül,  mintha  hályog  esne  le  szemekről) 

Igaz. 
Bánk  (csendességgel) 
Az  őseink  becsülettel  s  vitézi 
lélekkel  estek  egykor  el  kicsiny 
vagyonoknak  elnyeréséért,  vagy  inkább 
értünk :  s  mi  azt  mostan  magunk  javára 
tartsuk  hazánknak  omladékain? 
Azokon;  mivel  hogy  zendülésbe  nem 
fog-e  kiömleni  az  ártatlanok  — 
a  felebarátjainknak  vére  is?  mely 

bugygása  közben  fogja  a  szabadság 

jajos  tüzét  átkozni  —  hörgeni 

És  tagja  legyek  e  rossz  társaságnak 
itt  én  is?  ártatlan  vért  ontani 
segítsek  és  abban  eszköz  legyek,  hogy 
jajgasson  a  szabadságunk  miatt 
szegény  magyar  hazám?  — 
Az  élteket  s  a  nyúgodalmokat 
kockára  tegyük  polgártársainknak, 
kik,  mint  szülőinket,  bennünket  is 
táplálták!  —  És  miért?  mivelhogy  ez 
asszonynak  a  hatalma  büntetetlen 
teszi  azt,  mit  a  közönséges  zsivány 
talán  fizetne  életével  is?!  — 
Vétkül  tulajdonítsuk  azt  neki, 
hogy  a  felekzetét  jobban  szeretné, 
mint  a  magyarságot?  —  Ha  németek 
között  közületek  király  lehetne 
egyik,  nem  elsőbb  volna-e  előtte 
még  ott  is  a  magyar? 

Békételenek  (gondolkozva,  dörmögve) 

Hisz  az  való. 
Bánk 
És  ennek  ellenét  kívánja  még- 
is mindenik;  sőt  azt  akarja,  hogy 
úgy  tegyek  én  is.  —  Nem,  magyarok!  soha 
azt  tenni  nem  fogom.  Való,  hogy  engem 
az  emberek  bolondozása  meg- 
mulattat; ó,  de  a  vérekbe  és 
az  életekbe  forró  ösztönöm 
markolni  nem  kíván,  se  játszani.  — 
Hogy  Bánk  leüljön  a  setét  szövetség 
gyász-asztalához,  ahhoz  nem  csekélyebb 
mint  banki  sértődés  kívántatik. 

Békételenek  (egymásra  nézvén) 
Jól,  jól  beszél. 

Petur 
Nem  jól  beszél,  ha  mondom. 
Simon 
Ispány!  de  hát  ha  még  is  úgy  lehetne  — ? 

Bánk 
Ha  oly  hatalmatok  lehetne  is, 
mint  volt  L  e  V  e n  t  a-  vagy  pedig  K u  p  á- 
de  nekik  is  elsült-e?  [nak  — 

Simon 

Mikháll  Gyerünk  I 
M  i  k  h  á  1  (örömmel) 
Öcsém! 

Békételenek  (mind  felkerekednek) 
Gyerünk 

Petur 

Pokolba!  hát  talám  nem 
esküdtetek  meg  itten? 
Békételenek  (ismét  le  akarnak  telepedni) 

Az  való ! 
Bánk 
Kérlek,  ne  bántsd  őket!  külömben  én 
tőlök  fogok  kivánni  e  g  y  e  t  itt 
mindjárt.  Ne  engedj  jönni  annyira  — 
úgy  is  felelned  kell  még  egyre  —  egyre, 
mely  őrülésre  hoz:  de  félre  ezt 
most  egyszer!  —  Emberek,  jertek  velem! 
Előbb  való  a  hit  parancsolatja: 
Istennek  a  kenettje  egy  királyi 

[felség. 
Békételenek  (Bánkhoz  állanak) 
Petur  (eleikbe  futván) 
Az  Istennek  kenettje  Endre;  nem 


¥  (60)  * 

Gertrúd!  ez  a  rabló  az  nem  lehet! 
Azért  csak  érjem  el,  torkon  fogom, 
s  királyi  széke  kárpitjának  a 
zsinórival  fojtom  beléje  lelkét. 
Mint  vízözön  zúgok  mindenfelé 
s  ahol  találom,  ottan  rontom  öszve 
ez  asszony  annyit  átkozott  fejét. 

Bánk 
Várdán,  belőled  most  a  nemzeti 
rút  gyűlölet,  nem  az  igazság  beszél. 
Jertek  velem  magyarok!  szánjátok  őtet, 
mert  nem  gonoszságért  gyűlöl,  hanem 
azért,  mivel  Más  más  köntöst  visel. 

Mind 
Gyerünk! 

Petur 
Kiholtak  szabadítóid,  ó 
te  vasra  vert  hazám?  no  nyeld  le  a  bilincsed 
jajgatva  s  edd  magadnak  a  halált!  — 
Nem  kénszerítelek  —  magam  is  tudok 
hóhérja  lenni  azon  utálatosnak!         (El  akar) 

Bánk 
Megállj!  —  Ezen  haza-  s  felségárulót 
láncokba  verjétek  —  parancsolom, 
én,  a  király  személye,  én  —  maga 
parancsol  Endre  a  király!  — 

Petur  (Bánk  lábaihoz  hajol) 

Királyom! 
Bán  (elérzékenyedve  felemeli) 
Petur,  Petur,  kedves  bátyám,  ölelj  meg! 
látod  hová  tud  téged  csak  neve 
is  vinni  Endrének!  ládd  mint  buzogsz 
érette,  mégis  a  szivét  akarnád 
kitépni!  —  Hát  jut-e  eszedbe  még  a 

testvéri  háború?  Te  ott  is  Endre 
pártján  valál,  —  s  midőn  jószágidat 
elszedte  Elmerik  király  — 
Petur 

Eressz! 
Bánk 
Hozzám  jövel  szökésed  éjjelén, 
még  egyszer  elmentünk  a  cinterembe 
együtt  —  lerogytál  ott  atyádnak  a 
sírjára  s  azt  mondtad:  „igazad  vala 
,, atyám  —  az  Isten  nem  segít  soha 
„felkent  királyok  ellen!  Nem  maradt 
„semmim,  csak  egy  szívem:  már  legyen  a 
„föld,  melybe  nyugszol,  akárkié;  de  sírod 
„ölelése  s  e  mondás  enyim  marad." 
Petur  (Bánk  nyakába  esik) 
Öcsém!  —  az  Isten  nem  segít  soha 
felkent  királyok  ellen;  —  már  legyen  — 
akárkié  a  föld  és  a  vagyon  — 
egy  szív  marad;  s  így  —  szent  Haza, 

[b  é  k  e  s  é  g  1 
Mind  (Bánkhoz  tolakodnak) 
Az  —  békeség!  — 

Mikhál 
Öcsém!  Uram  teremtőm! 
Bánk  (mintha  mind  egybe  akarná  ölelni) 
Ó  Endre!  győzedelmeskedj  te  bár 
országokon;  de  illyen  győzedelmet 
mint  Bánk  neked  nyert  most,  nem  nyersz 

[soha! 
A  z  Ö  r  (kívül) 
Ki  vagy? 

Szózat 
Szabad  vitéz. 

Az  Ör 

Jelszód? 
Szózat 

Melinda  I 
Bánk 
Melinda!  ó,  ki  gyógyít  engemet  meg?! 

Mind  (egy  oldalra  tolódnak) 
Ha!  árulás! 


Biberáchaön) 
Csak  Bíberách. 
Békételenek 

Ha!  halj  meg! 
Bíberách 
(nyugodtan  visszalép) 
No  lassan!  ejnye  milliom!  biz  úgy 
nekem  estek,  énhelyettem  hogyha  itt 
más  állna,  tán  a  nyavalya  is  kitörné. 
Kedves  vitézek,  csendesen!  biz  az 
ördög  nem  alszik!  —  ej,  szégyen,  gyalázat 
kardot  ragadni!  (Csalfa  alázódással) 

Egy  magyar  csak  egyik 
bajusza  végével  pokolba  űzhet 
egy  ily  szegényke  németet. 
Simon 

Melinda ! 
Mikhál 
Hol  loptad  el  húgomnak  a  nevét? 

Bíberách 
Ahol  magát  más  lopta:  a  királyné 
dombérozó  mulatságában. 

Bánk,  Mikhál,  Simon 
Ember! 

Bíberách 
No  hadd  beszéljem  hát  magam  ki;  de 

(igazán  megszeppenve) 
Ördögbe  is!  valóban  most  eszem 
fel  kell  tekerni  —  átkozott  hajón  evez  sze- 
s  elül,  hahogy  reája  nem  vigyázok,  [rencsém 

Bánk 
Kóbor!  hogyan  jött  a  Melinda  név 
nyelvedre? 

Bíberách 
Páh!  tehát  még  sem  tudod?  — 
De  igaz!  hisz  a  királyné  prüszkölö- 
becs-rang-porától  egész  bolondulásig 
elszédülél  te.  No  de,  szó  ami  szó, 
ők  szépen  is  fogának  a  dologhoz, 
úgymint:  „Nagyúr  —  ej  —  Bánk  bán  —  így, 

[meg  így; 
„nem  illik  ország  első  nagyja,  hogy  — 
„így  meg-meg  így."  —  Felhozta  hát  ide 
szép  együgyű  feleségét  a  Nagyúr, 
bármint  dörömbözött  szerelme-féltő 
nagy  szíve. 

Bánk 
Ember! 

Bíberách 

Csak  csendessen,  ó 
bán!  most  az  egyszer  úgy  kell  már  viselni 
magamat,  hogy  a  hajlandóságodat 
megérdemeljem;  mert  ebül  leszek. 
Ládd  bán,  sokan  tudták  ezt  a  regét; 
és  ha  igazat  kell  szólni,  addig  én  is 
sípot  faragtam  nádatok  között, 
míg  benne  ülhettem  s  hiú  szemekkel 
néztem  magam  körül  —  nevetve  mást. 

Véletlen  így  tanultam  azt  ki,  a- 

mit  szorgalommal  sem  tudtak  sokan. 

Ispány  uram,  te  oly  merőn  tekéntesz 

reám  s  nem  tudod,  hogy  csak  ezen  éjtszakát 

lett  volna  szükség  el  nem  lopni  Bánk  bán 

Nagyúrtól,  és  hogy  addig,  míg  ti  itt 

vele  vagytok  —  otthon  Ottó  és  Melinda  — 

Mikhál,  Simon 
Melinda,  húgom?  ) 

Bánk  )  (egyszerre) 

Fattyú!  megöllek!) 
Bi  berách 

Ezt  ugyan  bizon 
szolgálatomra  nem  reményleném. 
Ládd  bán:  királyod  a  kezedbe  adta 
egész  hatalmát;  s  így  hogy  egyikének, 
vagy  másikának  útjában  ne  légy, 
el  kellé  ország-vizsgálásra  menned. 
Petur 
(mérges  kacajjal  emeli  fel  ökleit) 
Gyalázat!  ellágyulhattam!  —  No  Bánk. 
hát  nem  kacagsz  velem! 

Bánk 
(öszvecsapván  kezeit) 

Pokolbeli 
irtóztatóság  büntetései  — 
földünkre  jöttetek  hát  már?  hiszen 
ni  itt  világos  egészen,  amit  én 
üres  fejű  ki  nem  tudtam  találni? 
El,  a  királyhoz  —  a  császárhoz  —  a 
pápához  elmegyek  s  hogy  elpiruljon, 
lerántom  e  parázna  bíborosról 
a  szép  álorcáját  kacagtatón, 
Ó,  légy  velem  hideg  vér,  légy  velem! 

Ne 

Ne  hagyj  el  állhatatosság!  hogy' merően 
nézvén  szemek  közé,  becsületes 
tekéntetemnél  elvakuljon  a 
szentségtörő.  Meggyilkolom  ott  előtte 
a  bíboros  gazembert;  és  ha  a 
vesztőpiarcra  hurcolnak,  kiáltom: 
azért  jutott  hóhér  kezébe  Bánk,  mert 
hitvese  virtusát  bosszulta  meg. 

Bíberách 
Páh,  milliom!  bizony  tán  nem  tudod, 
hogy  csóka  csóka  társának  szemét 
ki  nem  kaparja?  mert  ám  mintsem  oly 
nagyot  bakázzon  a  bíbor,  bizonnyal 
előbb  feláldoznak  tíz  Bánkot  is. 
De  gyilkod  is  haszontalan  fened: 
az  utakat  jól  tudjuk  elállani ; 
vesztőhelyet  se  fogsz  te  látni,  hogy 
ottan  rikolthassál  —  az  ily  rikoltót 
titokba  szoktuk  ám  eloltani. 

Bánk 
Német!  te  megnyitottad  a  szemem! 
s  ily  kábaságot  akartam  tenni?  —  Nem! 
Szeggel  szeget!  hisz  a  tilalmas  és 
megengedhető  ravaszkodás 
úgy  állnak  el,  mint  ahazugsigaz 
Megmenthetem  talán  még  —  nemde,  ó 
szólj  Bíberách,  lehetne  még  talán 
meggátlanunk?  szólj,  szólj! 

Bíberách 

(öklét  öszveráncosítva  homlokához  nyomván,  igen 

mély  és  rövid  gondolás  után) 

Talán.  Gyerünk! 
Bánk 
Ember!  ha  még  késő  nem  volna  —  ó 

BÁNK-BÁN  E 

Angyal!  szerezd  meg  üdvösségemet. 

Ne  menjetek  széjjel  mindjárt  barátim, 
hogy  megtaláljalak,  hahogy  talán 
lehetne  szükség  rátok  —  (Mikhálhoz) 

Ösz,  remélj 
egy  nyugodalmas  éjtszakát. 
Mikhál 

Uram, 
szent  isten!  adj  te! 

Mind  (morogva) 

Ámen.  Ügy  legyen. 
Simon 
Szabadítsd  szerette  húgomat,  Melindát. 

Bánk 
Csak  egyszer  ötét  a  kezem  közé 
vehessem,  ó  mikép  fogom  kacagni 
a  gyáva  herceget;  s  ha  húsomat 
lerágja  a  kerítő  asszony  akkor, 
még  csontomon  is  elviszem  Melindát. 
Egy  elhagyattatott  helyen  legyen 
inkább  kenyéren  s  vízen,  mintsem  itt 
pompába  bíbor  és  a  hermelin 
bemocskolásra  eszközül  vetessen, 
s  szolgáljon  egy  bujának,  akinél  még 
drágább  s  becsesb  előttem  a  kutyám.  (El) 
Bíberách 
(maga  eleibe  dörmögve,  követi) 
És  —  jó  ez  is.  Csak  egyik  nyerni  fog!  (El) 

Petur 
(egy  ideig  merően  nézi  mindnyájokat,  kik  elgondol- 
kodtak) 
No  —  üljetek  le  hát  —  azt  mondta,  hogy 
maradjatok.  — 

Mind 
(székekhez  ballagnak,  leülnek  s  az  asztalra  békéte- 
lenűl  könyökölnek,  a  többiek  körülkörül  a  fal  mel- 
lett lévő  padokra  telepednek  vagy  térdekre  bókol- 
nak, vagy  fejeket  hányat  a  falnak  támasztják) 
Jó,  jó!  Maradhatunk. 
Mikhál 
Bojóth!  Bojóth!  —  Kopácsolásokat 
lelkem  menyasszonyi  ágynak  gondola; 
pedig  becsületünknek  egy  koporsót 
szegeztek.  Ó  Melinda! 

(Bánatosan  lehajtja  fejét  s  végre  elszunnyad) 
Simon  (mellé  ül) 

Még  hiszem, 
tán  jóra  fordulhat  minden!  (Maga  elébe  néz) 

De  hát 
ha  nem !  Kevély  spanyol  szív,  hol  maradsz  ?  — 
Hamar  tűnő  örömremény,  mi  vagy 
te?  játszi  képzete  a  kívánkozó 
észnek:  —  mosolyg  s  —  meghal  — 
Petur 
(az  ablaknál  egy  székbe  vetette  magát) 

Jó  éjtszakát! 
Mind 
(anélkül,  hogy  megmozdulnának,  dörmögik) 
Jó  éjtszakát! 
Petur  (magába  morog) 

Virad  —  Nem  úgy,  nem  úgy 
ti  földi  istennek!  ne  gondoljátok  azt, 
hogy  minden  irtózik  hatalmas  hangotoktól: 

(Hirtelen  visszateként) 
Hát  alszotok? 

Mind  (lassabban) 
Jó  éjtszakát!  — 

E  5 

Petur 

Aludj 
mohón  kilobbant  hazafiság!  — 

(Elragadtatva  néz  ki  a  hajnalcsillagra) 

Dicső  fény- 
csillag!  (Hirtelen  gúnyolva) 

Lopott  fény !  —  ej !  —  (Lassan) 

Jóéjtszakátü! 


Harmadik  szakasz 

(Melinda  szobája) 

Bánk  (az  asztalnál  állva  kezére  bókolt) 
Hazudsz! 

Melinda  (előtte  térdepel) 
Igen:  miólta  hitvesed 
megszűnt  Melinda  lenni,  mindenik 
vétek  lehetséges.  Hazudni?  ó! 
ó  vajha  angyalom  lehetne  az. 

Bánk 
Mit  térdepelsz?  az  Isten  nincsen  itt  — 
állj  fel!  beléphet  egy  meráni  állat, 
és  azt  hihetné:  őtet  illeti. 

(El  akar  menni,  de  ismét  visszajön) 
Hát  nem  cselekszed? 

Melinda  (térdein  eleibe  csúszik) 
Ölj  meg  engemet 
Bánk!  ölj  meg  engemet  — 

Bánk 
S  egy  semmi  asszonyt! 
Melinda 
Ó  Istenem!  de  én  nem  az  vagyok. 

Bánk 
Ártatlan?  és  az  udvar  nyelve  e 
névvel  nevezte-e  becsületem? 

Melinda 
Nem,  azt  ne  mondja  az  udvar ;  mert  hazud 

mindenkor  —  ez  ne  mondjon  engem  annak, 
ó  én  szerencsétlen  személy  vagyok 

(Lerogy  a  földre) 
Bánk  (felemeli) 
Szegény  szerencsétlen  Melinda! 
(Merően  néznek  egymásra) 

Mit 
akarsz?  mi  kell?  tehát  te  engemet,  mint 
egy  Tantalustazel  nem  érhető 
végcél  után  csak  hagysz  kapkodni?  —  Sirsz? 
Felelj;  de  szóval,  s  ne  így!  hiszen 
szép  könnyid  elbúsíthatnák  az  ég 
lakossait  s  az  angyalok  magok 
szánnák  kigördülésit.  Elveszek,  s  én 
így  férjfi  nem  vagyok.  (Elereszti)  Még  sem  hi- 
Ottó,  s  Melinda,  egyaránt  örültek!  —  [szék. 

Melinda  (térdeit  kócsolja) 
Bánk,  Bánk!  taposs  meg  legalább  engemet! 
én  bűntelen  vagyok.  Ó  ne  mondd  meg  ezt 
testvéreimnek:  nem  feleség  —  anya. 

Bánk  (belök  egy  oldalajtót) 
Te  átkozott  kis  alvó,  mit  mosolygsz. 
Melinda  (sikoltva  felugrik) 
Ember,  tudod  te,  mit  mondtál  fiadnak 
most?  —  Átkozott!  —  (Merően  néz  maga  elébe) 

Atya-átok  egy  anyáért! 
Bánk 
Mint  vándor  a  hófúvásokban,  úgy 
lelkem  ingadoz  határtalan 
kétség  között  s  eszem  egy  nagy  óceánban 
lebeg,  veszejtve  minden  csillagot. 

Melinda 
Atya-átok  egy  anyáért!  —  Kábaság! 
Ha  a  szegény  hold  férjhez  adja  szép 


^  (71  )  ¥ 

leányait,  mondjátok,  hogy  királyi 
lakadalma  van  két  nyíl-lövésnyire. 

Bánk 
Boldogtalan!  — 

Melinda 
Jó  név.  Pokolbeli 
tűz  ége  csontjaimban  s  a  királyné 
aludni  ment  —  álmos  volt.  Ébredezz! 
Add  visszagyermekemtenagy  királyné!  (elsiet) 

Bánk 

Menj,  menj,  hová  a  történet  viszen! 

Ügy,  úgy,  aludni  ment  —  álmos  vala. 
Helyes,  helyes,  meráni  asszonyom!  —  Napi 
küldd  oktalan  Phaétonod,  hogy  a 
világot  öszve  meg  meg  öszve  rontván, 
pörköljön  engem  is  pokolra  le! 
De  istenemre,  lehetetlen  még  is  ez  — 
nem!  nem  lehet!  Tanácsot  álmod  e 
szív  s  a  kimérhetetlen  irgalom 
által  susogja  azt  a  jó  reménység 
lelkembe:  nem  lehet.  —  Setét  remény! 

(Karjait  kinyújtja  az  ablakon,  ölelve) 
Ne  rontsa  ezt  el  a  világod,  ó 
Auróra! 
Hiszem  Melinda  úgy  se  tudja,  mit 

beszéle ég,  és  föld!  de  hát  ki  az 

oka,  hogy  szegény  nem  tudja,  mit  beszél  ? !  — 
És  a  királyné  álmos  volt!  —  Nem-é?  (Megijed) 
mely  gondolat  lesz  agy  velőmben  első    [Ha! 

zsengéjekor  már  meghatározás? 

Épülj  fel!  izmosodj  meg,  gondolat!  — 
veled  épül  ismét  csak  fel,  örök  lenyugtom 
felett,  megéledő  becsületem!  (El  akar) 

Izidora 
(felszakaszt  egy  oldalajtót  s  dölfösen  kilép) 
Kiállhatatlan!  .  .  .  Elfelejtkezel 
rólam  gyalázom?  Ügy  hát  zárodat 
kitörve  karjaimmal,  megmutassam 
hogy  Bendeleiben  Egenolf  vére  f oly 
ereimben?  és  —  Nagyúr,  ki  adta  azt  a 
hatalmat,  engemet  hogy  itt  bezárj? 
Bánk  (csak  maga  elébe  néz) 
Ha  engemet  Prometheusom  csak  egy 
hangyának  és  az  égi  tüzet  talán 
még  abban  is  sajnálva,  egy  hideg 
szerszámnak  alkotott  volna,  —  úgy 
szolgálatodra  tán  lehetne  hangom  — 

Izidora 
Nagyúr!  királynénak  barátja  a  nevem. 

Bánk  (elébe  mutat) 
Nézd,  nézd  az  árnyékot  —  hallgass  oroszlán, 
az  a  királyné  —  ó  hazug!  csak  árnyék. 

Izidora 
Bánk,  bán !  mi  lelt  téged ?  —  Nagyúr,  mi  lelt? 
könyörületességböl  felelj  — 

Bánk 

Ki  innen! 
Izidora 
Megengedek,  mert  meg  vagy  háborodva. 

(El  akar) 
Bánk 
Egy  szót  csak  irgalmas  lélek:  hiszem, 
az  éjjel  Ottóval  még  a  mulatság 
után  soká  beszéle  a  királyné  —  ? 

Izidora 
És  a  kegyelméből  csaknem  kijött: 
de  majd  Melinda  megbékélteté.  (Elsiet) 

Bánk 

Kígyói  nyelv ! Megbékélt ;  álmos  is  volt  1 

Szépen  kidolgozott  csalárdkodás  — 
így  megcsalatva  egy  pokolbeli 
kisértet  által,  akitől  levésékor 
már  úgy  megundorodott  az  alkotó, 
hogy  félben  hagyni  dolgát  kéntelen  volt. 


Tiborc 
(bizodalom  s  félelem  között  besompolyog) 
Bánk  bán.  Nagyúr!  jó  reggelt. 

Bánk 

Útonálló! 
Tiborc 
Igazán?  lehet  meglátni  képemen? 

Bánk 
Minek  is  becsület  emberek  között. 

Tiborc 
Való  igaz;  megőszült  a  fejem. 

Bánk 
Miért? 

Tiborc 
Időm  eljárt  jaj  s  panasz  közt. 
Bánk 
Azért  teremtettem  — 

Tiborc 

Köszönöm.  Ma  már 
nem  háborogsz  úgy,  mint  az  éjtszaka. 

Bánk 
Munkálkodó  légy;  nem  panaszkodó  — 

Tiborc 
Ó,  istenem!  tekéntenél  csak  egyszer 
házamba  —  élve  látnád  a  panaszt 

előtted.  Mért  valék  becsületes! 
holott  gazember  lévén,  mostan  is 
tied  lehetnék. 

Bánk 
Mely  boldogtalan 
az,  akinek  bármely  bilincsei 
boldogtalan  módon  oldoznak  el! 

Tiborc 
Ó,  mint  örtíltem,  hogy  szabadlevék! 

Bánk 
Mikép  örültem  én  bilincseimnek! 

Tiborc 
Hiszen  való,  hogy  jó  is  az:  de  már 
miólta  a  merániak  — 

Bánk 

Ha!  — ó! 
Tiborc 
Sok  pénzre  van  szükségek:  és  mivel 
mi  annyit  adni  nem  tudtunk,  tehát 
sovány  nyakunkra  izmaelitákat 
ültettek  —  ez  már  égbe  kiált. 

Bánk 

Piha! 
Tiborc 
Míg  tűrhetem,  tűrtem  becsületessen: 
most  már  gazember  is  lennék;  de  késő  — 
ösz  fő,  kiszáradt  kar:  —  hová  megyek? 

Bánk 
Haramia  —  nincs  itt  más  kigázolás. 

Tiborc 
Ma  éjtszakán  először  kezdtem  el 
próbálni  azt  a  mesterséget;  ó 
hiszem  beteg  feleségem  és  öt  éhes 
porontyaimnál  szívem  majd  kiugrott. 

De  látja  isten,  hogy  nem  értem  azt. 
Lenn  a  királyi  ház  előtt  soká 
ólálkodék.  Vígan  valának  abban, 
és  sokszor  azt  vettem  csak  észre,  hogy 
nyelvem  kiöltem,  mintha  azt  akarnám 
felnyalni,  amit  ott  fenn  ellocsoltak. 
Akkor  lopózkodtál  be  a  kapun  — 
haliam  az  őrzővel  beszédedet  — 
én  is  tehát  utánad  mentem,  és 
mivelhogy  azt  meg  tudtam  mondani: 
ki  ment  be  oly  titokba?  mindenik 
azt  hitte,  hogy  Bánk  bánhoz  tartozok. 

Bánk 
Pih!  minden  e  szerént  tehát  hamis 
s  megcsal  —  keresse  bár  az  ember  a- 
hol  akarja  —  legtisztábbnak  mutassa 
magát;  de  egyben  még  is  mocskos  az. 

Tiborc 
Mért  bélyegez  meg  a  szükség  vele! 

Bánk 
De  hogyha  jól  meggondolom :  maga 
a  tiszta  hívség,  ó!  —  de,  ej,  mi  meg- 
gondolni is  való  van  itten?  a 
hívség?  Kisértet,  melyről  minden  ember 
fecseg;  de  még  nem  látta  senki  is. 

Tiborc 
No,  édes  istenem!  ismét  azt  hiszem,  hogy 
velem  beszél.  — 

Bánk 

Beszélj,  beszélj;  igen 
jól  hallom  én  panaszod;  de  a  magam 
panasszá  is  beszél  — 

Tiborc 

Uram  teremtőm 

még  a  Nagyúrnak  is  van?  —  No  hát 
nem  vétek  a  szegény  Tiborénak,  egy 
titkos  szövetségben  hitét  letenni. 

Bánk 
Ha!  —  ezt  hogy  elfelejthetem  —  istenem! 

Tiborc 
Van  más  kigázolás?  —  vitézkedést 
ugyan  ne  várjanak  tőlem ;  de  hisz 
aháborúban  szabad  fosztani. 
E  gondolat  legjobbnak  látszatott. 

Bánk  (búsan  néz  ki  az  ablakon) 
Magyar  hazám!  — 

Tiborc 
A  jó  merániak 
azt  háború  nélkül  is  megteszik;  mert 
hisz  a  zsidók  eleget  fizetnek;  a- 
kiket  tulajdonképen  tán  nem  is 
lehetne  embernyúzóknak  nevezni,  — 
nyúzásra  bőr  kívántatik,  holott 
azt  a  merániak  magok  lehúzták 
már  csontjainkról;  így  tehát  ezek 
a  húsba  kenteiének  bemetszeni  — 
igaz,  hogy  a  metéltetett  sikolt;  de 
hisz  arra  nem  szükség  hallgatni,  csak 
haszon  lehessen.  —  S  a  Nagyasszony  — ? 
(Keserű  megvetéssel  lódítja  el  a  kezét) 
Bánk  (fejét  az  ablakfához  nyomván) 

Ó! 
Tiborc 
ö  cifra  és  márványos  házakat 
építtet;  és  mi  —  csaknem  megfagyunk 
kunyhónk  sövényfalai  közt  — 

Bánk 

Átkozott! 

Tiborc 
ö  csorda  számra  tartja  gyülevész 
szolgáit!  épenséggel  mintha  minden 
hajszála  egy  őrzőt  kivánna;  sok 
meránit  olykor  azt  hinné  az  ember, 
hogy  tán  akasztani  viszik,  úgy  körül 
van  véve  a  léhütőktől,  s  mi  egy 
rossz  csőszt  alig  tudunk  heten  fogadni. 
ö  táncmulatságokat  ád  szüntelen, 
úgy  mintha  mindég  vagy  lakadalma,  vagy 
keresztelője  volna:  és  nekünk 
szívünk  dobog,  ha  egy  csaplárlegény  az 
utcán  élőnkbe  bukkanik,  mivelhogy 
a  tartozás  mindjárt  eszünké  jut. 
A  jó  merániak  legszebb  lovon 
ficánkolódnak,  —  tegnap  egy  kesej, 
ma  szürke,  holnap  egy  fakó :  —  nekünk 
feleség  s  porontyainkat  kell  befogni, 
ha  veszni  éhen  nem  kívánkozunk. 
Ök  játszanak,  zabálnak  szüntelen, 
úgy  mintha  mindenik  tagocska  bennek 
egy-egy  gyomorral  volna  áldva:  nékünk 
kéményeinkről  elpusztulnak  a 
gólyák,  mivel  magunk  emésztjük  el 
a  hulladékot  is.  Szép  földeinkből 
vadászni  berkeket  csinálnak,  a- 
hová  nekünk  belépni  nem  szabad; 
s  ha  egy  beteg  feleség,  vagy  egy  szegény 
himlős  gyerek  megkívánván,  lesújtunk 
egy  rossz  galambfiat,  tüstént  kikötnek; 
és  aki  száz  meg  százezert  rabol, 
bírája  lészen  annak,  akit  a 
szükség  garast  rabolni  kénszerített. 

Bánk 
Hogy  úgy  van! 

Tiborc 
Ök  monostort,  templomot 
építenek,  hol  úgy  sípolnak,  úgy 
megzengenek,  hogy  a  szarándokok 
táncolni  kenteiének  a  sáros  utcán ; 
nekünk  pedig  nincs  egy  jó  köntösünk, 
melyben  magát  az  ember  egy  becses 
védszent  előtt  mutathatná  meg  a 
templomban. 

Bánk 
Ó,  buzogj  vér!  csak  buzogj! 

Tiborc 
Hahogy  panaszkodni  akarunk,  előbb 
meg  kell  tanulnunk  írni;  mert  az  illy 
szegény  paraszt  az  úr  elébe  nem 
mehet  be  többé  —  úgy  rendelte  Béla 
király  s  merániak  hasznát  veszik 
hisz  öszvekarmolázná  a  szegénynek 
patkója  a  szép  sima  padlatot! 
S  ha  tán  utolsó  fillérünkre  egy 
törvénytudó  felírja  a  panaszt: 
ki  írja  fel  keserves  könnyeinket? 
hogy  jó  királyunk  megláthassa  azt. 

Bánk 
Te  Isten! 

Tiborc 
El  kellene  pirúlniok, 
midőn  ezüst-arannyal  varrt  övek 
verődnek  a  lábszáraikra,  mert 
véres  verejtékünk  gyümölcse  az. 
Lelkemre  mondom,  egy  halotti  fátyolt 
kötnének  inkább  a  hasokra  —  leg- 

alább  csak  úgy  külsőkép  is  mutatnák 
a  gyászt  azon  szegény  nyomorultakért, 
kiket  kiállhatatlan  sajtolásaikkal 
a  sírba  döntenek  — 

Bánk 
Tűrj  békességgel  — 
Tiborc 
Tűrj  békességgel,  ezt  papolta  az 
apáturunk  is  sokszor:  boldogok 
a  békeségesek,  mert  isten  fiainak 
hívatnak  —  úgy  de  tömve  volt  magának 
a  gyomra.  Istenem!  mi  haszna?  ha 
szorongat  a  szegénység:  a  pokolt 
nem  féljük  —  a  menyország  sem  jön  oly 
szép  színben  a  szemünk  elébe. 

Bánk 
Kirontjuk  a  korlátokat,  —  lezúzzuk 
a  jó  barátot,  ellenséget ;  és 
aztán  ha  célra  értünk,  sírni  kell  csak: 
szánom  keserveiteket  emberek! 

Tiborc  (nevetve) 
Te  szánsz  Nagyúr?  ó  a  magyar  se  gondol 
már  oly  sokat  velünk,  ha  a  zsebe 
tele  van  —  hisz  —  a  természet  a  szegényt 
maga  arra  szánta,  hogy  szülessen,  éljen, 
dolgozzon,  éhezzen,  sanyarogjon 

[és  — 
meghaljon.  Úgy  van  úgy !  esmérni  kell 
az  élhetetlenek  sorsát,  minek- 
előtte megtudhassuk  szánni  is. 

Bánk 

(liaraggal  leként  reá,  de  szeme  Tiborc  homlokán  lévő 

sebhelyen  akad  fel) 

Tiborc 
(észreveszi  s  kevés  hajával  igyekszik  eltakarni) 
Huszonhat  esztendő  előtt  vala  ez 
még  gyenge  ifjonc  voltál  —  Jáderánál 
egy  rossz  velencei  akart  tégedet  s 
atyádat  —  Ej,  hisz  az  régen  vala! 

Bánk 
(Tiborc  homlokát   megölelvén,    mejjéhez  szorítja, 

majd  egy  erszényt  nyom  a  markába) 
Engem  s  atyámat  —  menj,  menj,  menj  Tiborc. 

Tiborc 
Szép  pénz;  de  adhatsz-é  hát  mindenik 
szűkölködőnek?  visszaadja-é 
ez  a  halottakért  hullt  könnyeket? 
Ha  mást  nem  adhatsz,  úgy  annál,  kinek 
adsz,  még  szegényebb  vagy.  Vigyázz,  hogy 
zsivány  tömött  erszényeiddel  együtt      [egy 
ne  lopja  el  nagylelkűségedet. 
Bánk 
(méltósággal) 
Tiborc!  Tiborc!  kivel  beszélsz? 
Tiborc 
(térdre  rogyik) 

Uram 
Isten!  hisz  azt  akarom,  hogy  vesszek  el. 
Én  nem  vagyok  gonosztévő  —  azért  nem 
bátorkodók  magamat  elölni,  mert  az 
Isten  haragjától  félek. 

Bánk 
Tiborc! 
Menj,  menj ;  keresd  fel  asszonyomat,  s  ha  meg- 
találtad, úgy  jöjj  s  várakozz  reám. 
Haza  megytek  —  ott  megmondhatod,  hogy  él 
még  Bánk. 

Tiborc 

Tiborc 
Igen  —  kedves  szomszédok!  él 
mégBánk,  atyánk  —  fogom  kiáltani. 

(Sírva  elmegy) 
Bánk 
Atya?  —  úgy  —  ez  is  még  hátra  van  — 
(Megáll  a  belökött  ajtónál) 

Ha!  fel, 
fel  púba  ágyadból  gyermek,  nehogy 
megvesztegessen  udvarunk  szele.  (Bemegy) 


B  í  b  e  r  á  c  h  (jön) 
Bán!  asszonyod  magán  kívül  futott  el. 

(Az  oldalszobába  besiető  Bánk  után  néz;  azután 

egész  maga  alkalmatosságával  le  akar  ülni,  de  a 

visszajövő  Bánk  tekéntete  visszatartóztatja) 

Bánk  (az  álmos  kis  Somával  jön  vissza) 
Ne  sírj,  ne  sírj  gyermek;  hisz  egyszer  akkor 
ébredni  kell.  (Vezetvén  kifelé) 

Menj  tigrisek  fene- 
vadak közé,  szelídíts  hiénát, 
s  ha  mindened  feláldozván  nekik, 
hálaadással  megnyalják  kezed  — 
öleld,  szorítsd  mejjedhez  és  kiáltsd 
örömmel :  ó  mégis  találtam  embert! 

Bíb  erách 
Bán!  őrülést  mutat  tekénteted! 

Bánk 
Tudom, tudom;  de  hallom  is  közel- 
létét eszem  lerontatása  hír- 
kürtjének, és  azért  kívánom  azt 
használni  addig,  míg  egészen  el  nem 
veszejtem.  (El  a  fiával) 

BÁNK-BÁN  F 

Bíberách 
És  magam  maradjak  itt ! 
(Utána  néz,  azután  járdogál) 
De  nem  hiszem  biz  én,  a  gyáva  herceg 
hogy  boldogult.  —  GyanúkinozzaBán- 

(Leül)  [k  0 1. 

Egy  sincsen  a  sok  emberi  indulat 
közt,  melynek  oly  kevésbe  kerüljön  a 
képzelt  tehetség  általöltözése 
az  igazra,  mint  a  szerelemféltésnek. 
(Maga  eleibe  nézvén,  egymásra  tett  lábait  lógatja) 

Biz  úgy. 


Ottó  (lihegve  hit  be) 
Jó  hogy  talállak  —  ó  de  mért  hogy  itten 
talállak?  itten,  Bíberách? 

Bíberách  (felemelkedik) 
Igen. 
Oly  sárga  a  herceg?  hogy  jött  ide? 

Ottó 
Tudom-é  hogy?  —  és  te  Bíberách  is  itt? 

Bíberách 
Igen.  Te  reszketsz,  jó  urami  mi  baj! 

Ottó 
Segíts,  segíts! 

Bib  erách 

Hogy-hogy? 

Ottó 

Néném  kerestet. 
Bíberách 
Az  semmi  sem. 

Ottó 
De  hátha  még  is  — 


Hát  menj  el. 


Értem. 

Bíberách 

Ügy 

Ottó 
Ö  kerestet;  érted  ezt? 
Bíberách 


Ottó 
Melinda  ott  van.  Bánk  is  itthon. 
Bíberách 
Láttam. 

Ottó 
Melinda  —  reszketek. 
Bíberách 

Soha 
bizon  — 

Ottó 
Nem  a  Nagyúrtól  —  nem  az  egész 
országtól;  én  csak  rettentő  királyi 
nénémtől  irtózok;  mert  hogy  gyanút 
ne  tenne,  Myska  bán  által  kerestet. 
Elmenjek-é?  hová  menjek? 
Bíberách 

Csak  amely 
hely  legközelb  van  hozzá;  ott  nem  is 
keresnek.  —  Édes  hercegem,  de  hát 
mért  félsz?  talán  vétettél  ellene? 

Ottó 
Te  kérded  azt,  tanácsadó?  te! 
Bíberách 

És 
volt  annyi  lelked  azt  követni,  herceg? 

Ottó 
Csúfolsz,  csavargó? 

F6 

B  í  b  e  r  á  c  h  (szepegve) 

Megesett  a  dolog? 
Ottó  (elfogódva  szegezi  a  földre  szemeit) 
Bíberách 
Hallgatsz?  —  no  —  élj  szerencsésen. 

Ottó 

Hová? 
Bíberách 
Elég  nagy  a  világ. 

Ottó 

Engemet  akarsz 
elhagyni?  —  Rémítőn  fogok  fizetni 
gazemberes  tanácsodért. 

Bíberách 

No  még 
e  volna  szép!  —  Én  szabad  ember  vagyok. 

Ottó 
Reszkess! 

Bíberách 
Miért  nem?  Gondolod,  hogy  a 
felháborított  tengert  meg  fogod 
állítni,  hogyha  egyszer  egy  habocskát 

(magát  érti) 

vessződdel  el  tudsz  széjjel  ütni?  mit?  — 
no,  nézd  ezen  kevés  hajat. 
(Maga  hajából  igen  keveset  morzsol  ujjai  közé) 

Nem  is 
méltó  azon  kis  fáradságra,  mellyel 
ki  lehetne  rántani  —  ha  most  ennyivel  meg 
tudnám  szerencséd  váltni,  hidd  el  azt 
nem  tartanám  méltónak  e  csekély  erőre. 

(A  legnagyobb  hidegséggel) 
Még  gyermekekhez  nem  bocsájtkozék  le, 
miólta  csak  megszűntem  hinni  azt, 

hogy  a  tanítómnak  vesszőitől 
reszketne  minden  ember.  Jobban  esmérsz 
jó  hercegem,  mintsem  hogy  azt  reméld, 
egy  Bíberáchot  egy  mesés  manó  is 
el  fogja  tán  mindjárt  rémíteni. 
Első  bejöttöm  a  világra  megölt 
már  egy  anyát  s  bús  tékozló  atyám 
gyűlölni  kezdett  —  én  is  rajta  kezdtem 
gyűlölni  minden  embert.  Néha  jól 
megöklözém.  Egyszer  végre  feladott. 
Bűnöm  bocsánatjáért,  ölni,  a 
szent  földre  kellett  volna  mennem;  és 
az  atyám  megitta  volna  addig  otthon 
minden  vagyonkámat.  Nem  mentem.  Akkor 
bedugtak  egy  klastromba,  hogy  pedig 
még  életemben  szentté  lenni  kedvem 
nem  volt,  kiszöktem  a  falak  közül. 
Minden  vagyon  nélkül,  köszönhetem, 
hogy  ott  tanultam;  s  így  az  emberi 
vakságból  éltem;  —  elég  az  ostoba!  — 
Ritter,  paraszt,  szegény,  úr,  hercegek 
lettek  barátjaimmá,  és  csak  egyszer 
forrt  szinte  a  torkomra.  Nem  kívánom 
hogy  többet  úgy  legyen.  (Menni  akar) 

Ottó 
(eláll  szeme-szája) 

De  oly  hideg 
vérrel? 

Bí b  erách 
Miért  nem?  Én  beüthetem  hűs 
vérrel  Lucim  nyakába  kardomat, 
hát  tégedet  miért  ne  tudjalak 
hűs  vérrel  itten  hagyni?  —  Hogyha  úgy  áll 
előttem  egy  valaki,  mint  férjfiú, 


¥  (  86  )  * 

biz  úgy  ijedni  meg  tudok  magam 
is  —  most  nem. 

Ottó 

A  nyugalmamat  tekéntsd 
és  adj  tanácsot  e  zavarba,  kérlek. 

Biberách 
Hahogy  te  is  szavadnak  embere 
lettél  s  beteljesítted  volna  szép 
igéretid  —  legengedelmesebb 
lett  volna  Biberách.  A  sok  jutalmat 
özönnel  ígérted,  mely  egykor  a 
vénségemen  segítsen:  —  és  nem  úgy  lett. 
Tudván,  hogy  a  hasonló  emberek 
kények  szerént  várják  meg  a  tanácsot, 
kétféleképen  adtam  még  is  azt, 
és  rajtad  állt  abban  választani. 
Most  hát  sziszegj  azon  gödörben,  a- 
melyet  magad  véstél  magadnak.  Azt 
csak  meg  fogod  nekem  bocsátani, 
hogy  érted  én  is  abba  esni  nem 
kivánkozok? 

Ottó 
S  valóban  oly  gödörben 
lennék?  Tanácsolj  Bíberáchom!  Ó 
ha  vallomásomat  kívánod  —  ím 
megesmérem,  hogy  vigyázatlan 
voltam;  de  nem,  sőt  oktalan. 

Biberách 

Mi,  mi? 
még  oktalan?  —  Ti  földi  istenek, 
soha  oktalan  nem  tesztek  semmit  is; 
az  égi  isten  adja  nektek  az 
ö  csalhatatlan  bölcseség-malasztját! 
Kérdezd  s  megesküszik  reá  akár- 

mely  embered.  —  Te  mindenféle  földi 
s  mennybéli  bölcseségek  öszvesége! 
így  hát  hogyan  lehetsz  te  oktalan? 

Ottó 
Ember!  csak  egy  szó  még,  vagy  egy  nyomot 
tovább  s  fejed  lábadnál  fog  heverni. 
Bolondokat  lelhetsz;  de  engem  a 
szerencse  itt  uraddá  tett  — 

B  í  b  e  r  á  C  h  (kissé  megdöbben) 

S  miért 
tartóztatod  tehát  intésedet,  hogy 
végére  járjon  életemnek?  Ügy, 
úgy!  ölni  tudtok,  jó  urak:  bezzeg 
ha  életet  tudnátok  adni,  akkor 
érdemlenétek  meg  az  uralkodást. 
Még  eddig  egy  kevésre  becsültelek, 
de  most  idétlen  rémítésedért 
megvetlek.  Utálnám  magam,  ha  abban 
a  hiedelemben  hagyhatnálak  el, 
hogy  testi  lelki  híved  voltam:  —  engem 
csak  a  haszon  kötött  hozzád  — 

Ottó 

Vitéz! 
Bíb  erách 
Ne  félj,  uram;  hiszen  nem  esz  meg  a 
Nagyúr  —  való,  hogy  éktelen  dühös 
lett,  amidőn  a  dolgot  felfedeztem  — 

Ottó  (kardot  ránt) 
Még  ezt  is?  ördög!  — 

Biberách 

(mosolyogva  kardmarkolatjára  teszi  kezét) 

Ottó 

(gyengülve  ereszti  le  kardját.  Biberách  megy.  Ottó 

segítségért  akar  kiáltani)  Hej ! 

Bíberách 

Ne  szólj  —  uram! 
(hidegen  visszatér) 
Én  elmegyek.  Te  megfogathatol; 
de  jól  tudod,  hogy  én  egyedül  tudom: 

ki  volt  Fülöp  királynak  gyilkolója! 

(Megy) 
Ottó 
(elhanyatlik) 
Várj  Bíberách  —  ne  menj !  várj !  várj ! 
Bíberách  (elballagva) 

Soha! 
Ottó 
(rimánkodva  siet  a  hátra  se  néző  után) 
Várj!  várj!  — 

(midőn  utóiérte,  ledöfi) 
Pokolba  veled  alávaló!  — 
A  holt  Fülöp  nem  fog  reám  kiáltní.  (Elsiet) 

Bíberách 
(visszafordulván,  kardot  rántott  Ottóra;  de  elgyen- 
gülve botlik  azon  keresztül  a  földre) 
Pih!  ez  gyalázat.  —  Átkozott!  halálos- 
ágyad felett  kétségbeesésedet 
kacagja  árnyékom.  —  Gyilkos !  segítség  I 


Myska  bán 
Öön  többekkel) 
Rejtsd  el  magad  herceg,  kér  a  királyné. 
Hol  van?  szavát  hallottam.  —  Hej!  mi  ez? 

Bíberách 
Ottó  döfött  le  —  hátúi  —  ó  segíts  — 
gyógyíts  —  azért  nagy  dolgokat  fogok, 

bán,  felfedezni,  mellyek  a  királynét 
s  hazádat  illetik. 

My  ska 

Hazámat?  —  ó 
hozzátok  őtet  frissen  hát  utánam! 
(Felemelik  Bíberáchot,  ki  a  kezük  közé  hanyatlik) 


Negyedikszakasz 

(A  királyné  szobája) 

Gertrudis 

(az  asztalnál  ül  mély  gondolatban.  Az  udvomiknak 
—  ki  az  asztal  megett  áll  s  egyik  kezében  egy  már 
megolvasott  levelet  tart,  a  másikban  pedig  egy 
világtörténet  könyvét,  kinyitva  —  a  levelet 
kivévén  kezéből,  feláll,  megnézi  s  ismét  vissza 
veti  az  asztalra) 
Csak  szúnyogok  —  csak  szőnyeget  nekik.  — 
Elég!  - 

Udvornik 
(beteszi  a  könyvet  és  néz  a  királynéra) 
Gertrudis 
De  hol  van  Ottó?  —  Törnek  ö- 
rá;  mert  öcsém.  (Az  udvomikhoz) 
Már  elmehetsz. 
Udvornik 
(leteszi  a  könyvet  az  asztalra  s  meghajtván  magát, 
elmegy) 
Gertrudis  (az  ablakhoz  menvén,  kinéz) 

Napest!  — 
(Az  asztalhoz  megy,  felvévén  a  könyvet,  végig  per- 
geti ujjain  s  ismét  leveti) 
Hogy  nem  lehet  Solon  s  Lycurgus  — asz- 
Immár  ki  háborgat  megént?  [szony! 

Izidora  (jővén,  távul  meghajtja  magát) 

Kegyelmes 

Nagyasszonyom 

Gertrudis 

Leány!  szerencse,  hogy 
te  vagy  —  megént  büntetnem  kellene. 

(Kezét  nyújtja) 
Izidora  (megcsókolja  azt) 
Köszönöm.  Igaz,  hogy  rendelésedet 
tudtam,  mivel  bé  nem  bocsájtatik 
még  maga  Melinda  is.  De  egy  kegyelmet 
jövék  kikérni  — 

Gertrudis 
Szólj. 
Izidora 

Bocsáss  hazámba. 
Gertrudis 
Izidora! 

Izidora 
Én  ez  országodba  úgy 
jöttem  be  egykor,  mint  egy  asszonyi 
szép  érdemünkkel  büszke  lány,  de  az 
ma  meggyaláztatott;  azért  tehát 
e  büszkeségem  megmaradt  darabját 
engedd  hazámba  visszavinni  még! 

Gertrudis 
Ha  hazudsz  leány  — 

Izidora  (letérdepel) 

Nem,  istenemre,  nem! 
Nem! 

Gertrudis 
Szólj ! 

Izidora 
Szerettem  Ottót  — 

Gertrudis 

Mit  beszélsz 
a  herceget? 

Izidora 
Nem.  Ottót  a  vitézt;  de  a 
vitéz  bemocskolá  magát  s  azért 
a  büszke  német  lány  a  bíborost 
is  megveté. 

Gertrudis 
Leány,  az  én  öcsémet? 
Izidora 
Azt. 

Gertrudis 
Állj  fel! 

Izidora  (megteszi) 
Olly  igen  szerethetem 
még  akkor  is,  hogy  megcsalt  engemet: 
de  már  ma  félénk  gyilkossá  leve. 

Gertrudis 
Az  én  öcsém  félénk  gyilkos  leve? 

Izidora 
Szemérmemet  meggyőzve,  mindenütt 
nyomába  voltam  estve  ólta.  —  Hogy 
téged.  Nagyasszonyom,  Melinda  mellett 
az  álom  elfogván  feküdni  mentél  — 
élőmbe  jött  lihegve  Bíberách; 
s  midőn  lefektedet  megtudta,  kért 
hogy  menjek  el  Melindához,  mivel 
italt  adott  mind  kettőtöknek  Ottó. 

Gertrudis 
Ha! 

Izidora 
Én  futottam;  nem  hozzád,  mivel 
ez  altató  volt  csak  —  futottam  Ottó 

herceghez  és  Melindához  hamar.  — 
Rendetlenül  láttam  kifutni  onnét 
a  herceget.  Szemmel  tartván,  alig 
értem  Melinda  ajtajához,  amidőn 
egy  durva  lábdobogás  riaszta  fel. 

Gertrudis 
No  — 

Izidora 
Vállamat  ragadta  egy  erős 
kéz  —  belökött  Melinda  ajtaján, 
s  előttem  állott  Bánk  bán 

Gertrudis 
(megmerevedik,  végre  halkkal  mondja) 

A  Nagyúr?! 
Izidora 
Melinda  felsikoltva  elhanyatlott  — 
én  fagyva  álltam,  mint  egy  utazó 
az  égnek  első  dördülésekor. 
Mindent  kivallottam:  melyért  bezárt  egy 
oldalszobába,  —  szabadulásomért 
ott  várakoztam  hasztalan.  Segítség 
után  akartam  az  ablakon  kiáltni 
már;  s  im  kacajt  hallottam  fel.  Szemem 
világa  elveszett  —  hajnalban  egy 
idegen  szobában  —  rajtam  a  kacaj  I 
Iszonyú  erőt  érzettem  karjaimban, 
és  felszakasztám  Bánknak  ajtaját. 

Gertrudis 
Bánk  itthon  — 

Izidora 
Ó,  királyné!  ez  gyalázat! 
Eressz  hazámba:  hiszen  ez  itt  marad. 

Gertrudis 
Ottó!  — 

Izidora 
Kevés  időre  alattomossan 
megölte  Ritter  Bíberáchot  — 
Gertrudis 

Ezt  is? 
Ottó! 

Izidora 
Szerencsétlenségembe  kezdem 
esmérni  udvarod  —  milyen  mohón 
kap  a  gyalázaton,  hogy  gúnyolódjon! 

Gertrudis 
Ottó!  Meránia! 

Izidora 
Midőn  elvivé 
leányod  a  követség  —  engemet 
itten  hagyattál  — 

Gertrudis 

Berchthold  nemzete!!! 
Izidora 
Jó  Bertha,  légy  leányom  anyja,  mint 
én  anyja  leszek  a  tiednek!  —  azt 
mondád  te  akkor  jó  anyámnak.  —  Ó 
kegyes  Nagyasszonyom  1  Hazámba  vágy 
a  szívem  és  az  ott  vagyon,  hol  a 
holtteste  nyugszik  annak,  akinek 
az  életem  s  lelkem  felébredését 
köszönöm. 

Gertrudis 
Dicső  kinézésim! 
Izidora 

Nagyasszony! 
Hidd  el,  királyi  udvarodra  nem 
vagyok  én  teremtve.  Itt  nekem  hideg, 
lármás,  világos  minden,  oly  nagyon  — 

Gertrudis 
Izidora! 

Izidora 
A  magányosságnak  édes 
ölében  voltam  én  nevelve,  ott 
tanultam  esmérni  egy  jobb  világot.  Ottó! 

Gertrudis 
Átok  reád  fiú,  ki  örök  mocsok 
közé  keverted  a  hazádat! 
Izidora 

Ott 
fogok  talán  én  megnyugodni;  vagy 
könnyezni,  elfelejteni. 

Gertrudis 
Izidora! 
Jöjj  máskor  el.  — 

Izidora 

Reményihetek? 

Gertrudis 

(kezét  nyújtja,  anélkül,  hogy  elfordítaná  egy  helyről 

szemeit) 

Izidora 

Királyné ! 
Gertrudis 
(széjjel  néz  s  valamin  nagyon  látszik  gondolkozni) 
Az  egy  halál  — 

Izidora  (mohón  megcsókolja  a  kezét) 
Minden  keserveinket 
elűzi  és  a  sírban  a  sebek 
is  mind  begyógyulnak.  —  Mosolyogj  remény ! 

(El) 

U  d  V  0  r  n  i  k  Gön) 
Nagyasszonyom  — 

Gertrudis  (egy  futó  pillantatta!) 
Jöjjön  Melinda. 
Udvornik 

De  - 
Gertrudis  (elmerülve) 
Uralkodás!  Parancsolás!  —  minő 
más  már  csak  ennek  még  a  hangja  is, 
mint  engedelmeskedni  —  hát  minő 
ez  még  valóságában?  —  Egy  Magyar- 
országba! majd  Polyák  —  Podólia, 
aztán  Velence,  a  kevély  Velence  — 
Európa  harmadába !  (Szédülni  láttatik) 

Gyenge  lélek, 
szédülsz?  —  pirulj  1  ha  egyszer  annyira 
segítne  Endre  fegyvere,  semmivel 
se  lenne  szédítőbb,  mint  mostan  ez. 

(Elevenebben) 
Törvényt  kiszabni,  és  úgy  lenni  e  felett, 
miképen  a  nap  sok  világokon!  Csak  ez 
is  elfelejtetheti  velünk  rövid 
éltünknek  álmatlan  sok  éjtszakáit. 

(Az  udvornikhoz) 
Ha!  még  is  itt? 

Udvornik 
Mikhál  bán  jönne  be 
erővel  is  — 

Gertrudis 
Melinda. 

Udvornik 

Jól  vagyon.  (El) 
Gertrudis 
Saját  eszünket  s  akaratunkat  a 

leg- 

legostobább  köntösben  is  annyira 
szentté  teremteni,  hogy  azt  egy  egész 
ország  imádja;  önmagunknak  az 
lehetni,  aminek  szeretjük;  és 
másnak  parancsolhatni,  lennie 
az,  aminek  kell  lenni  —  átkozott!  mitől 
foszthatsz  meg,  Ottó,  még  tán  engemet! 


Melinda 
(hirtelen  bejön,  megáll,  merően  néz) 
Ez  a  magyar  királyné? 

Gertrudis 

Kérdezed? 
Melinda 
Ügy,  úgy,  ez  a  kevély  királyi  asszonyi 

Gertrudi  s 
Eszelős! 

Melinda 
Hiszed,  hogy  reszketek? 
Gertrudis 

Mi  kell? 
Melinda 
Mi?  kérdezed?  Nem,  nem!  lehetetlen  az! 

Gertrudis 
Micsoda? 

Melinda 

Hogy  álmos  a  —  rabló! 

Gertrudis 

Esze- 
veszett! megengedek.  — 

Melinda 

Késő  az  immár! 
Add  vissza  egy  anyának  gyermekét  — 

BÁNK-BÁN  G 


alf  (  98  )  ¥ 

add  vissza  testvérnek  testvéreit  — 
add  vissza  férjét  e  tökéletessen 
megrontatott  beteg  lelkemnek  is. 

Gertrudis 
Szánlak. 

Melinda 
Köszönöm,  hogyha  elhihetném. 
Nincs,  aki  szánjon  —  nincs,  nincs,  nincs.  —  Mi- 
kifutottam a  sárkány  elébe,  még  [dón 
Bánkom  se  jött  utánam  —  szegény! 
azt  vélte  tán,  hogy  nála  nélkül  is 
elmenni  tudnék  lakadalomba.  —  Ó  jaj ! 
(Fejét  kezei  közé  szorítja) 
Gertrudis  (megijedve  néz  reá) 
Ha!  istenem  —  Melinda! 

Melinda 

Csak  ne  lennél 
az,  ami  vagy:  megátkoználak.  Ó 
ti  a  szegény  Melinda  jó  nevével 
ma  egy  egész  famíliát  töröltetek 
az  üdvözülhetők  sorából  el. 
Átkozza  férjem  azt  az  esküvést, 
mely  engemet  hitvessévé  teve  — 
átkozza  a  szerette  gyermeket, 
mert  a  bojóthi  Melinda  szülte  azt  — 

Gertrudis  (csenget) 
Udvornik!  A  Nagyúr!  — 


U  d  V  0  r  n  i  k  (bámul) 
Itthon? 
Gertrudis 

Siess 
Udvornik  (el) 

Gertrudis  (szelíden) 
El  kell  az  udvarunk  hagynod,  Melinda. 

Melinda 
El,  el?  helyes! 

Gertrudis 
De  minden  lárma  nélkül. 
Melinda 
Semmit  se  félj,  hogy  pompásan  hagyom 
el!  —  Gazdagon  jövék  abba;  és 
koldúsi  módra  költözök  ki  abból  — 

Gertrudis 
Szegény  Melinda ! 

Melinda 

És  te  tudsz  így  szólani? 

Gertrudis  (kezét  nyújtja  a  csókolásra) 

Melinda  (nem  fogadja  el) 

El  ezzel  a  szennyes  kézzel. 

(írertrudis 

Melinda! 
Melinda 
Nem  csókolom  —  nem  is  csókolhatom 
azon  kezet,  mely  utat  nyithatott 
lelkem  kirablására.  Ügyde  hát 
ki  állhat  a  pestisnek  ellene, 
hogy  el  ne  terjedjen? 

Gertrudis 

Te  oktalan! 
tudod,  hol,  és  kivel  beszélsz? 
Melinda 

Veled  — 
koronák  bemocskolója!  aki  meg- 
loptad királyi  férjedet  —  kitépted 
kezéből  a  jobbágyi  szíveket  — 
árúba  tetted  a  törvényt  —  nyomád  a 

G7 

nyomorultakat  —  mártírrá  tetted  az 
erkölcsöt  és  (sirva  fakad)  testvéri  indulatból 
egy  szennytelen  nyoszolyának  eltörése 
végett,  királyházban  bordélyt  nyitottál. 
Gertrudis  (az  oldalajtón  kikiált) 
Ha!  asszonyok! 

M  i  k  h  á  I  (szava  kivűl) 

Melinda! 
Melinda  (térdre  esik) 

Istenem! 

Ne  hagyd  bejönni  őtet  —  csak  ne  most  — 
ne  hagyd  királyné!  (Eleibe  mászik) 

Mind  csak  kérdezé 
odakinn,  miért  sírok  s  fejér  hajával 
törölte  könnyeit,  hogy  nem  tudá 
meg  tőlem  azt.  Ha  benned  emberi 
érzés  vagyon,  ne  öld  meg  őtet  ön 
gyalázatoddal !  (háborodva) 

mondd,  hogy  a  menyegző 
két  nyillövésnyi  —  az  Bánk,  és  Melinda. 

Gertrudis 
(a  bejövő  asszonyokhoz  —  méltósággal,  de  mégis 

valamennyire  szánakozva) 
Vigyétek  e  szegény  tébúltat  el! 

Melinda 
Mindenható,  ments  meg  kerületétől 
minden  tapasztalatlan  szíveket!  (Mennek; 


Mikhál  bán 
(betör  —  egynehány  Udvornikok  visszatartják) 
Gyilkoljatok  meg,  hogyha  sírva  kell  az 
ajtó  előtt  itt  az  igazságnak  el- 
aludni, amíg  bébocsájtatik. 

Meg  kell  ezennel  tudnom,  hogy  mi  lelt 
Melinda  — 

Melinda 
Félre!  Félre!  eresszetek! 
(Kiszalad.  Az  asszonyok  követik) 
Mikhál 
Hurcoljatok  hát  sírba  engem  is! 

(El  akar  menni) 
Gertrudis 
Maradj !  (Int  az  Udvomikoknak,  kik  eltávoznak) 
Hová  ragadott  indulatod? 
Mikhál 
Mi  lelte  húgomat?  miért  szalad 
előlem  el  —  mint  atyját  úgy  szeret, 
és  mégis  elfut  — 

Gertrudis 
Nem  tudod  miért?  (Szünet) 
Tehát  miért  kéredzkedél  be  hozzám? 

Mikhál 
Ni,  szinte  elfelejtem  —  Istenemi 
A  húgom,  és  —  ez  — 

Gertrudis 

Ez,  mi,  ez? 
Mikhál 

Követség — 
Gertrudis 
Micsoda  követség? 

Mikhál 
Ó,  jaj,  jaj!  az  eszem 
mint  éjtszakáim,  felzavarva  van 
a  környülállások  boldogtalan 
örvényin.  (Hirtelen)  Óráim  kiszabva  vannak! 
Csak  egy  szavadba  fog  kerülni  és  az 
irtóztatón  megindult  Sors  golyóbisa 

más  jobb  nyomon  fog  hengeredni  el.  — 
Tekéntsd  magad  —  tekéntsd  országodat  — 

Gertrudis 
Miért? 

Mikhál 
Hogy  azt  még  kérdezed!  —  Kezem 
reszketve  teszem  öszve. 

Gertrudis 
Talán 
miattam?  —  én  nem  reszketek. 
Mikhál 

De  én 
országodért:  te  reszkess  éltedért. 

Gertrudis 
Mit?  Éltemért?  Tán  nem  vagyok  királyné? 

Mikhál 
Légy  hát  azoknak  anyja  is,  kik  engem 
hozzád  bocsájtottak  — 

Gertrudis 
Kik? 
Mikhál 
(megütközik) 

Kik?  —  kik  a 
hazaszabaditó  névvel  bélyegezték 
meg  magokat. 

Gertrudis 
Undokság! 
Mikhál 

Ügy  hittem  ez 
előtt  csak  egy  órával  én  is  ezt;  de 
kik  már  azólta  elérték  volna  a 
célt,  várakoznak  kérésemre. 
Gertrudis 

Pártos! 

Mikhál 
Az  nem  vagyok;  mert  itt  nem  állanék. 
Ó,  töltsd  be  kéréseket  és  egytől  egyig 
a  lábaidnál  láthatod. 

Gertrudis 
Mi  kérést? 
Mikhál  (letérdepel) 
Nézd  —  így  fogok  beszélni.  Nem  vagyok 
magyar,  tehát  nem  is  gondolhatod, 
hogy  részrehajlás  vagy  haszon  beszél 
belőlem:  ó,  add  vissza  híveidnek 
azt,  amit  elraboltál  — 

Gertrudis 
Balgatag! 
Mikhál 
A  nyugodalmat,  békességet  és 
az  életen  való  gyönyörködést  — 
a  volt  vagyont,  a  testi  lelki  meg- 
elégedést, fazékok  mellől  a 
fát,  ételekből  a  húst  és  ágyokból  a 
szalmát  — 

Gertrudis 
Ha! 

Mikhál 
Mert  biz  ezt  raboltad  el, 
s  od'adtad  a  saját  hazádbeli 
udvornikidnak. 

Gertrudis 
(felkapja  a  levelet  —  erősen  megnézvén  Mikhált 
ismét  visszaveti.  Csendesebben) 
Állj  fel  és  beszélj, 
mint  ember  emberhez. 

Mikhál  (feláll) 

De  jobban  is 

megmondhatom:  Te  ok  nélkül  bocsájtád 
el  hívataljaikból  a  magyar 
alattvalóidat  s  tiéidet  tevéd 
helyekbe  —  és  lerontatád  az  ősi 
szép  várakat  s  od'adtad  a  tulajdon 
felekzetednek. 

Gertrudis  (szünet  után  fél-utálattal) 
Ó,  nem  esméred 
te  a  magyart  még! 

Mikhál 
Sőt  igen:  sem  a  meg- 
bántást,  sem  a  jótéteményt  soha 
el  nem  felejti  a  magyar  —  de  főkép 
felekzetednek. 

Gertrudis  (fellobban) 
ösz  ember,  kik  a 
békételenkedők? 

Mikhál 

Meg  akarsz  ijeszteni  — 
pedig  tekéntesz  ősz  hajszálaimra. 

Gertrudis 
S  ha  arra  én  tekéntni  nem  fogok?  — 

Mikhál  (megdöbben) 
Ügy  —  elbeszélem,  mért  őszült  meg  így: 
Itt  van  az  előljáró  beszéd  — 

(Áradó  könnyeit  törölgeti) 

No  már 
jó  éjtszakát  szívem  vég  nyugodalma!  — 
Nem  hinni  látszol  s  tántoríthatatlan 
megállni,  mint  minden  kevély  eszű. 
Gertrudis 

Ügy? 

Mikhál 
Ez  lopá  el  tőlünk  mindenünket. 

Nem  volt  utolsó  a  bojóthi  faj 
spanyol  hazámban  és  pajzsunkon  a 
taréjos  egyfejü  sast  esmeré 
régtől  sok  ellenség.  Már  férjfiak 
valánk  öcsémmel,  amidőn  anyánknak 
születtetett  ez  a  Melinda.  Szép 
volt,  mint  az  Erkölcs.  Akkor  szült  nekem 
is  egy^  fiat  feleségem,  —  Ó  ti  szép 
napok!  ti  édes  éjtszakákül  —  Ehol 
jövének  egyszer  a  M  o  h  á  d  i  k,  és 
a  maurusok  hatalma  a  spanyol 
földön  megént  egészen  eltenyészett. 

Minden  csak  azt  kiáltá:  „a  Mohádik! 

„Nem  messze  vannak  a  Mohádik!"  —  Én 
szunnyadtam  és  —  de  hátha  csak  mese? 
monda  az  én  nehezen  hivő  öcsém, 
így  egyszer  egy  boldogtalan  éjtszaka 
elvette  mindenünket  —  nemzetünket  — 
barátjainkat  —  ős  Bojóthot  és  —  (elfojtódik) 
egyetlenegy  fiamat,  reményemet, 
lelkemnek  egy  gyönyörűségét,  virágzó 
ifjú  korában.  Boldogok  szülőink, 
kik  már  előre  elköltöztek!  —  A 
hajam  kitépve  futottam  a  halál 
elől,  mivel  Simon  megölt  fiamnak  a 
testével  oldalam  mellett  futott. 
Nem  akarta  eltemetni;  mert  soha 
sem  hitte,  hogy  megholt;  de  ah!  midőn 
Melinda  elfáradván,  jajgatott 
a  test  felett  —  midőn  erőtlenül 
én  ott  feküdtem  és  ő  gödröt  ásott  — 

Gertrudis 
Ember!  ledőlsz  —  erősödj! 

Mikhál 

Majd  —  igen. 
(Tenyerével  mázolgatván  legörgő  könnyeit) 
Fájdalma  meghaladta  a  saját 
fájdalmamat  —  kezével  véste  a 
sírt,  mintha  csak  maga  akart  volna  abba 
belé  feküdni.  így  talála  ott 
bennünket  egy  magyar,  ki  E 1  m  e  r  i  k 
királynak  a  spanyol  Constantiát 
vivő  követségéhez  tartozott  — 
K  u  n  r  á  d,  a  Nagyúrnak  édesapja. 
Alig  tudák  Simont  felvonni  onnét  — 
fájdalma  meghaladta  a  saját 
fájdalmamat!  s  én  azt  mostan  neki 
háláadatlansággal  — 

Gertrudis 
(belevág  szavába) 
Egyike 
a  pártosoknak! 

Mikhál 

Hát  ki  mondta  azt? 

Szegény  öcsém!  én  voltam  árulód!  — 

Gertrudis 
Fedezd  fel  őket! 

Mikhál 
Hallgatásra  tettem 
le  esküvésemet. 

Gertrudis 
Hát  még  is  egy 
az  öszveesküdtek  közül  —  ? 
Mikhál 

Fiam 
sírjára  esküszöm,  hogy  nem  vagyok. 
De  ők  mohón  kívántak  bánni  a 

dologgal  és  —  Melinda  volt  eszemben  — 
kértem,  hogy  addig  csak  halasztanák, 
míg  nem  beszélenék  veled:  hanem 
meg  kellé  esküdnöm,  hogy  egyikét 
sem  árulom  közülök  el  — 

Gertrudis 

Oktalan! 
Első  hited  mindég  királyodé. 
Udvornik!  (Udvornik  belép) 

Örizetet!  Tüstént  Simon 
bán  elfogattasson. 

(Udvornik,  beszólítván  őrzőket,  elsiet) 
Mikhál 
Ha  meg  találják 
ezt  látni  — 

Gertrudis 
Lássák  és  irtózzanak  — 
Gertrudis  ingadozhatatlan  áll. 
Vigyétek! 

Mikhál 
Engem?  Asszony! 
Gertrudis 

Esztelen! 
Nem  fogsz  talán  csak  átkozódni,  hogy 
az  éltemet  kivánom  őrzeni? 
Öcséd  kivallja  majd,  (gúnyolva)  mivelhogy  ő 
nem  esküdött  meg.  Ó  így  megcsalatva 
saját  teremtményemtől  —  a  magyar 
se  tette  volna  ezt.  Vigyétek! 
Mikhál 
(néhányszor előrevont  hajfürtjét  nézvén; 
visszaveti) 

Ösz 
fejem!  ily  gyalázat  —  6  Simon! 

Gertrudis 

Hisz  ötét 
átkozhatod  — 

M  i  k  h  á  1  (magát  rendbe  szedvén) 
Fiamnak  sírja  mellett 
fájdalma  meghaladta  a  saját 
fájdalmamat.  Jó  éjtszakát!  te  nagy 
sorsodban  elvakult  kevély  eszű, 
reszkess  szerencsédtől  —  jó  éjtszakát ! 

(Az  őrizet  közt  ellézeng) 
Gertrudis  (merően  néz  utána) 
Reszkessek  a  szerencsémtől?  miért? 
Gertrudis  aszerencsétől  legyen 
reszketni  kéntelen  —  ? 


Jöjjön. 


U  d  V  0  r  n  i  k  (bejön) 

A  Nagyúr. 
Gertrudis  (döbög) 

Ne  még 


U  d  V  0  r  n  i  k  (el.) 
Gertrudis 

Szerencsémtől ?  (Kinéz  az  ablakon) 

Vitézi  módra  méssz 
le  szép  nap!  Ah,  hogy  ily  halál?  Eredj, 
eredj:  utói  nem  érlek  —  én  csak  asszony 
Vagyok. 

*  Bánk  (belép  morogva) 

Hely  essen.  Istenemre,  az! 
Itt  van  Melinda,  azt  mondád  Tiborc? 

Gertrudis  (remegve  néz  a  földre) 
Bánk,  a  Nagyúr? 

Bánk 
Parancsolt  a  királyném.  — 
Gertrudis 
Én-é? 

Bánk 
Igen.  — 

Gertrudis 
Vagy  úgy!  —  igen.  — 
Bánk 

Parancsolj ! 
Gertrudis 
A  hitvesed  — 

Bánk 
Miféle  hitvesem! 
Gertrudis 
Nagyúr! 

Bánk 
Való,  hogy  én  házas  vagyok: 
de  hitvesem  nincsen  — 

Gertrudis 
(egy  ideig  nézi,  végre  elsiet) 


Bánk  (kardját  félig  kirántva) 

Jó  angyalod 
susogta  ezt  neked!  —  Tiborc!  Tiborc! 

Tiborc 
(ki  Bánk  bánnal  jött  és  leghátul  maradván,  csak  egy 
szegletben  vonja  meg  magát  s  kucsmáját  gyömöri.) 
Uram!  iszonyú  ezen  hideg  magad- 
viselete 1 

Bánk 
Nagyravágyás,  büszkeség, 
kecsegtetés,  hízelkedés,  csupán 

csak  csillogó  fények;  s  hogy  mégis  az 
asszonyt  becsalhatják  a  bün  fenék 

nélkül  való  mocsáriba ! 

Lelkemre  mondom,  a  nevelésnek  egy 
jó  magva  sem  marad  szivekbe  meg, 
mivelhogy  a  növésekkor  tüzellő 
indulatoknak  pestises  szele 
kifújja  mind.  Szegény,  szegény !  de  szánni 
méltó  teremtmények!  hisz  esmérem 
én  gyengeségteket:  de  hogy  ily  nagyon 
ki  légyen  a  romlandóságnak  az 

tétetve,  nem  hihettem  még  soha. 

Előttem,  esküszöm,  szentebbek  is 
lesztek  ti,  mint  egy  jó  fiúnak  a 
szülőitől  maradt  ereklye.  A 
lehelletem  fogom  mérsékleni, 
nehogy  törékeny  erkölcstök  virágit 

lelökje.  Asszony!  asszony!  asszony! És 

ők  ezt  tudák!  ezt  ők  is  jól  tudák! 
Még  is  vasas  marokkal  körmölének  a  pók-' 
hálóba.  —  Meg  fogok  tán  nem  sokára 
nektek  fizetni,  jó  név  gyilkolói! 
Egész  szegény  nemzetségem  megölt 
nevébe  kívánok  majd  számadást. 
Ó,  semmi  sincsen  oly  gyalázatos, 
mint  visszaélni  az  asszonyi  gyengeséggel! 
Az  alkotónak  szentségébe  be- 
törés ez  —  és  kigúnyolása,  hogy 
a  legcsekélyebb  férgecskének  is 
teremte  oltalom-fegyvert,  csupán 
az  asszonyállatról  felejtkezett  el. 

Tiborc  (a  szuglyában  térdre  esik) 
Uram,  bocsásd  meg,  mert  nem  tudja,  mit 
beszél!  Tudod,  hogy  ájtatos  vala 

mindég:  ha  tán  asszonyt  nem  esmért  volna, 
ő  angyal  is  lett  volna  földeden!  [úgy 

Gertrudis  jön  Melindával 
Itt  van. 

Bánk  (elf ásúlva) 
Melinda! 

Melinda 
Kösd  be  a  fejem 
Bánk!  (felkiáltva)  Gyermekem! 
Gertrudis 

Nagyúr!  add  vissza  azt 
anyjának  — 

Bánk 
Anyjának? 
Melinda 

Hol  van  Soma? 
Bánk 
Biztos  helyen. 

Melinda 
Megölted? 
Gertrudis 

Istenem! 
Bánk  (eliszonyodva) 
Hiénaszívét  vélni  egy  atyában?! 

(Hirtelen  kimutat  az  ablakon) 
Látjátok  azt  az  ősz  embert? 
Gertrudis 

Ha!  (Elfordul) 
Melinda 

Bátyám!  — 
Bánk 
Tömlöcbe  vettetik. 

Melinda 

Kezénél  a  fiam  — 

Bánk 
Ott,  ott.  Az  elhanyatló  nap  nem  ád 
oly  tiszteletre  méltó  fényt  maga 
körül,  mikép  ezen  öreg  fejér 
hajfürtjein  súgárol.  Ó  királyné, 
tekénts  ki,  kérlek!  nézd  hogyan  döcög! 
Csak  egy  tekéntetet!  így  megy  egy  király, 
ki  elvetette  a  királyi  pálcát, 
mivelhogy  azt  becsébe  nyomorultnak 
találta.  (Szemeit  törli)  Mikhál,  látod  e  vizet?! 

Gertrudis  (bosszús  elkeseredéssel) 
Távozzatok ! 

Bánk 
Jobbágyaid  vagyunk. 
(Meghajtván  magát,  elindulnak) 
Gertrudis  (Bánkhoz) 
Maradj  te! 

Bánk  (falhoz  tántorodva) 
Vége !  vége  már  neki ! 
Tiborc!  vezesd  hát  asszonyod.  Soká 
nem  kések  én  is  —  úgy-é  jó  királyném?  — 
Menj,  menj  Melinda,  ezen  becsületes 
paraszttal  és  ne  szegyeid  el  magad  — 
ő  Jáderánál  egykor  igen  sokat 
tett  —  menj  csak!  a  nap  elnyugtával  az 
örvendezők  is  elnyugodnak. 
Melinda 
(ki  érzéketlenül  állván,  mejjén  levő  pántlikáját  tépe- 
geti, végre  leveti  a  földre) 
El- 
hervadnak a  menyegzőben  —  kiholt  az 
atyaátok  —  ó  Bánk,  látlak-é  megént? 

Bánk  (szorulva) 
Megént. 

Me- 

Melinda 
Igen  —  megéntl  mély  síromon 
túl  a  halál  szép  halvány  angyala 
meg  fog  mutatni  megént. 

(Gertrudishoz  féleszelősködéssel) 
Nevetsz  te  kis 
ártatlan?  ó  vesd  el  koszorúdat!  az 
öröm  csak  egy  pillanatnak  szülöttje 
s  anyjával  együtt  meghal.  Élj !  az  isten 
bocsássa  meg,  mit  olly  istentelen 
cselekedtetek  velem.  Nem  volt  ital 

méreg,  de  elszárítá  lelkemet. 

Bánk  jöjj  hamar! 

Bánk  (öleli) 
Köszöntsd  helyettem  ősi 
váram  —  vezessen  békével  szerelmem! 
Siess  Tiborc! 

Melinda  (rebegve  ténfereg  kifelé) 
Bánk  jöjj  hamar!  csak  egy- 
két nyíllövésnyi  —  jöjj  hamar. 
Tiborc 
(elvezetvén,  az  égre  teként) 

Hamar! 


Gertrudis  (szünet után) 
Bánk  itt  maradt? 

Bánk 
Igen. 
Gertrudis 

A  megsértetett  vagy  a 
sértő? 

Bánk 
Igen  vagy  nem,  csak  egyre  megy. 

BÁNK-BÁN  H 

Gertrudis 
Adj  számot  — 

Bánk 
Én? 
Gertrudis 

Te  mint  egy  éjjeli 
tolvaj  jövel  foglalatosságaidból 
az  udvarunkba  vissza.  Illik  ez? 

Bánk 

Nem. 
Gertrudis 
Te  rangodat,  sőt  önnön  rangomat 
megmocskolád  —  hát  ez  illik-e?  — 

Bánk 

Nem. 
Gertrudis 
Leventa!  egy  ártatlanságot  el- 
zárván, gyalázatba  kevertél  —  becsület 
é  ez? 

Bánk 
Nem.  Ó  az  én  becsületem 
Melinda  elbúcsúzásával  el- 
búcsúza;  Mikhál  bánnal  és  fiammal 
elzáratott:  ha  még  mi  megmaradt, 
ezernyi  sok  szegény  között  hazámban 
felosztva  van  —  minek  az  is ! 

Gertrudis  (méltósággal) 

De  tűrtesd 
magad I  — 

Bánk 
A  becsületes  kínoztatik, 
megostoroztatik,  kipörkölik 
szemeit  s  midőn  minden  kitelhető 
csapást  kiállt,  akkor  törik  kerékbe; 

és  így,  ha  későn  is,  megesméri, 
hogy  ugyan  becsületest  kell  játszani, 
de  valóba  lenni  mégis  oktalanság. 
Minő  dicső  ellenben  becstelennek 
a  sorsa,  csakhogy  tudja  a  közönség 
jó  véleményét  meghódítani: 
akkoron  azomba,  hogy  a  becsület  ál- 
orcája  mellett  büntetetlen  el- 
követhet undokságokat,  vakon 
a  hír  legemberebbnek  szenteli  — 
fő-hívatalra  lép ;  ottan  rabol 
mindent  el  a  szegény  hahóktól,  ahol 
akarja;  minden  emberek  vele 
ohajtnak  egybeköttetésbe  lenni; 
gazdag  s  hatalmas  léte  barátinak 
lehet  javokra;  sőt  a  mennyet  is 
gyakorta  úgy  megnyerheti 
részére,  gazdagságából  kitellő 
több  áldozattal,  hogy  sokkal  becsessebb 
lesz  még  előtte,  mint  a  szegény 
becsületes,  ki  semmit  sem  tud  adni. 

Gertrudis 
Istentelen!  távozz! 

Bánk 

(közelebb  lép) 

Nem.  Avagy  azt 
hiszed,  hogy  nem  maradtam  volna  itt 
parancsolásod  nélkül?  meglehet  —  (magában) 
tán  nem  maradtam  volna  még  is  itt!  — [kell! 
Nagyasszonyom!  Melinda  helyett  köszönni 

Gertrudis 
Jobbágy ! 

Bánk 
Nem  úgy  van,  asszonyom !  —  Én  urad 

H  8 

s  bírád  vagyok;  míg  a  király  oda 
lészen,  királyod  is  vagyok  — 

Gertrudis  (a  csengetyühöz  akar  nyúlni) 

Bánk  (elkapja  s  zsebébe  teszi) 

Gertrudis 

Udvor  — 
Bánk  (kardját  félig  kirántva) 

Egy 

szót!  Ülj  le!  —  hasztalan  kiáltsz  te  most, 
mert  nem  szabad  bejönni  senkinek 
is;  úgy  parancsolá  Bánk  bán,  Magyar- 
ország királya. 

Gertrudis 

Bánk! 
Bánk 

Bejártam  az 
országot  és  mindenfelé  csak  az 
elbúsulást  találtam.  Udvarod 
átkozza  minden  és  hazádfiit.  — 
Szerette  jó  királyunk,  Endre!  hogy 
fogod  találni  népedet?  Polyák- 
országot elnyered  s  tán  a  magyart 
veszted  helyette  el!  —  Midőn  ti  leg- 
először asszonyom,  hazánkba  jöttetek, 
a  békeségnek  édes  istene 
Pannoniára  monda  akkoron 
egy  átkot,  és  a  romlás  angyala 
mormogta  rá  az  áment. 

Gertrudis 

Ember!  azt 
mondom,  ne  tör]  túl  a  korlátidon! 

Bánk 
Egy  szájjal,  egy  lélekkel  azt  kiáltá 
minden  magyar  hozzám:  „Ez  egynehány 

„keserves  esztendők  alatt  magyar 
„törvényeink  magyar  hazánkon  úgy 
„fityegnek,  amiképen  egy  pelengér- 
„oszlopra  állítotton  mocskos  tettinek 
„táblája." 

Gertrudis 
Ó  hazug!  miért  nem  úgy  szól 
a  hír  tehát? 

Bánk 
A  hír  csak  esztelen 
kongás  —  ha  a  hordó  üres,  leginkább 
kong;  mégis  —  a  hír  a  királyi  szék 
Fő  B  é  1  i  e;  ennek  oltárára  kész  a 
magyar  lerakni  mindenét:  való, 
hogy  azt  is  a  dicső  udvornikid 
emésztik  el;  de  hangzik  is  az  ország 
négyrésze,  megdicsértetésitől 
a  bőkezű  adakozónak  — 

Gertrudis  (elbámulván) 

Talán  úgy?  — 

Bánk 
Vak  voltam  én  is  udvarodba;  de 
már  látok.  Egykor  egy  öreg  paraszt 
akadt  élőmbe  —  szárazon  evé 
a  megpenészedett  kényért.  —  Igaz  s  hív 
szolgája  volt  hazánknak,  mondja,  negyven 
esztendeig:  de  nyugalomra  ment. 
Miért?  Helyet  kellett  csinálni  egy 
hazádfiának  —  (öszvecsapj a  kezeit) 

Istenem,  Istenem! 
Egy  tiszteletre  méltó  ősz  kezébe,  negyven 
esztendeig  való  szolgálatért, 
száraz  kényért  nyújtasz  magyar  hazám?  — 
Tűrt  a  szegény.  —  Végtére  egy  követ 

hírül  hozá,  hogy  itt  mik  esnek.  Ál- 
köntösbe  visszajöttem  és  találtam  —  (nyögve) 
ó  többet  is,  mintsem  reménylheték!  (szünet) 
Azt,  büszke  lélek,  fel  nem  érted  ésszel, 
hogy  gyermekem  miért  adám  amaz 
öregnek?  Asszonyom!  ha  utam  innen 

hóhér  kezébe  vinne  engemet? 

Gertrudis 
(elsárgulva  támaszkodik  az  asztalra.) 

Bánk 
Ugyan  ne  gondoskodjon  egy  eszes 
atya,  gyermekéről?  — 

Gertrudis  (székébe  rogyik) 

Bánk!  mit  akarsz  velem? 

Bánk 
Te  engemet  magadhoz  hivatal, 
szikrát  okádó  vérem  éktelen 
dühében.  Itt  előszobádba  láttam 
Mikhált  gyalázatján  kesergeni  — 
ó,  egy  tekéntet,  melly  az  ördögöt 
magát  is  arra  bírta  volna,  hogy 
egy  megszorult  szentet  segíteni 
siessen  —  így  od'adtam  a  fiam;  mert 
tudom,  hogy  ő  előbb  saját  kezével 
megfojtja  kedves  húga  gyermekét, 
mintsem,  hogy  azt  csak  tőle  elvegyék  is. 

Gertrudis 
Itt  is  talán  hibáztam  még? 

Bánk 

Neked 
csak  egy  szavadba  kerülne,  mégis  a  hit- 
szegést  előbbvalónak  gondolád  — 
neked  csak  egy  kicsiny  reményt  vala 
szükség  hazudnod  —  egy  csekély  Ígéret 

a  zendűlést  elnyomhatná;  de  az 
erőszakos  rimánkodás  szokatlan 
nálad.  Te  híveidnek  a  porig 
alázatossakat  véled,  kik  úgy 
mosolyganak,  mikép  parancsolod: 
nem  látod  azt,  hogy  többnyire  a  saját 
hasznokra  egy  kalitkát  építettek 
a  büszkeségeden,  hízelkedéssel, 
hol  elveszel  — 

Gertrudis 
Ha  úgy  találna  lenni! 
Bánk 
Azt  képzeled,  hogy  isten  vagy,  mivel 
letérdepeltek  híveid,  midőn 
a  láncokat  reád  rakták.  Magyar 
nem  volt  neked  soha  embered,  mivel 
hallatlan  Endre  idejéig  az  még, 
hogy  a  teremtőjét  kivéve,  más  előtt 
is  térdre  essen  egy  magyar. 
Gertrudis 

Ha  a 
királynak  a  hitvese  nem  nyer  is 
alattvalójától  becsületes  maga- 
viseletet —  add  meg  azt,  leventa,  egy 
asszony  személynek! 

Bánk 

Aki  nem  érdemes 
hogy  a  szerette  jó  királyom  áldott 
szivét  kezében  tartja;  aki  lábat 
ád  a  bujálkodónak,  és  tovább 
az  áldozatra  így  teként  le  —  ő, 
holott  nem  érdemes,  hogy  a  saru- 
szíjját megoldja;  mert  kenöcsli  testét 
lelkét 

Gertrudis 
(megsértetett  büszkeségének  legnagyobb  dühével 
felugrik) 
Gonosz  hazug!  ki  tette  azt?  — 
Légy  átkozott  Melindáddal!  legyen 
örökre  átkozott  az  a  kölyök,  kit 
gyalázatomra  szült  Meránia! 

Bánk 
Melinda  jó  nevét  te  hagytad  az 
udvarnak  a  nyelvére  tenni:  légy  most 
Isten  s  hitesd  el  vélek,  hogy  Melinda 
Bánk  bánra  érdemes;  úgy  letérdelek, 
s  imádlak,  é  n,  kit  ők  nevetnek. 
Gertrudis  (keserűen) 

ügy?- 
Csak  hadd  nevessenek;  hisz  a  hasonló 
történet  életünknek  azon  szokott, 
és  kedves  izetlenkedésihez 
tartozhat,  amely  megnevettető  — 
Már  úgy  születtetünk,  mint  a  szegény 
emberbarátink  kárán  tapsolók: 
hiszen  ha  hét  az  utcán  hétszer  el- 
esett, azon  szint  annyiszor  kacagjuk 
magunkat  el  —  (komoran  néz  Bánkra) 
s  a  szánás  akkoron 
jön  csak,  midőn  látjuk,  hogy  egyike 
többé  felállni  nem  tud. 

Bánk 

Szörnyeteg!  kész 
lennél  te  is  kacagni?  — 

Gertrudis  (kiált) 
Emberek! 

Ottó  (az  oldalszobából  jön) 
Néném!  az  istenért!  (megijedve) 

Bánk  bán! 
(Visszaszalad  s  becsapja  maga  után  az  ajtót.) 
Bánk 
(hasztalan  igyekezvén  a  bezárt  ajtón  utána  rontani) 

Ha!  fattyú! 
Hogy  e  dühösség,  melly  a  testemet 
emészti,  százezer  mértékbe  fussa 
el  lelkedet!  hogy  a  kín,  a  maga 
egész  minémüségében,  csekélység 
legyen  tulajdon  kínaidra  nézve!  — 
Az  ételednél  undorodásba  jöjj 
és  férgesedjen  az  italod  —  gyötörjön 
éhséged  annyira,  hogy  a  sírból  a 
halottakat  kívánd  kirágni !  El- 
csúfíttatott  árnyékom  mindenütt 
kövessen  és  véressen  álljon  ott, 
ahol  lefekszel,  ott  ahol  felébredsz! 
örökre  átkozott  légy,  átkozott! 
és  átkozott  a  hely,  melyben  születtél! 

Gertrudis 
(Ottó  megjelenésével  undorodva  rogyott  székébe, 
majd  az  ablakhoz  szalad;  végre  használni  akarván 
az  alkalmatosságot,  el  akar  sietni;  de  Bánk  utolsó 
szavára,  mint  egy  tigris,  neki  dühödve,  tört  kap 

és  Bánkba  akarja  ütni) 
Hitvány!  ne  bántsd  hazámat! 

Bánk 

Én?— Kerítő! 
(Megfordulván,  kitekeri  kezéből  a  gyilkot) 
Gertrudis  (sikoltva  fut  az  asztalig) 
Bánk  (utoléri  és  agyon  szurdálja) 
Sziszegj  —  sziszegj,  kígyó!  te  itt  maradtál! 

Gertrudis  (lerogy) 
Ah! 

Bánk 

(merően  áll,  reszketve  egyenesíti  ki  ujjait  —  a  tör 

kiesik  kezéből,  melynek  zördülésére  felijed) 

Vége!  volt  —  nincs;  de  ne  tapsolj,  ha- 

ni!  —  reszket  a  bosszúálló  —  [zám  — 

(Kívül  zörgés  s  több  kiáltás) 

Hamar ! 
Bánk  (megijedve  néz  az  ablak  felé  ki) 
Örvend]  becsületem,  lemosta  mocskod 
a  vérkeresztség  —  ó,  Melinda!  —  ki! 
ki !  a  tető  mindjárt  reám  szakad.  (Elváncorog) 

Gertrudis  (fel  akarna  emelkedni) 
Meghalni  —  nem  királyi  széken  —  ah! 


Myskabán  (még  kívül  kiált) 
Mentsd  meg  magad  királyné!  Pártütés! 
Ezt  mondta  a  haldokló.  (Bejön)  Istenem 
késő! 

G  e  r tru  dis 
Nem  érdemeltem.  —  Gyermekek  — 
hol  vannak  a  gyermekeim?  —  még  ne  is 
láthassam  őket?  —  Endre  —  gyermekek  — 
My  s  ka 
(kezei  közé  szorított  süvegét  ég  felé  emelvén) 
Uram  teremtőm !  hallatlan  Magyar- 
országban illy  eset! 

Gertrudis 
Ottó!  (Kívül  lárma,  verekedés) 
My  ska 

Zendülés! 

Ottó  (berohan) 
Gertrudis  —  oltalmazz,  megölnek!  Ó  jaj! 

(Ordítva  rogy  melléje,  mikor  meglátja) 
Gertrudis ! 

Gertrudis 

(elfordított  ábrázatját  a  földhöz  nyomja) 

Ottó!  Ottó!  —  gyilkosom! 

Myska 

Ottó? 

Ottó 
Nem  az!  nem  az! 
Myska 

Nagy  királyné! 
így  kell  kimúlnod  —  ? 

Gertrudis 

így  ártatlanul  .  .  . 

(Meghal) 
Petur  Bán 
(kívül) 
Az  egész  nemet  kiirtsátok! 
Myska 

Mit?  az 
egész  nemet?  hol  vannak  a  király- 
fiak? —  Velem  légy  istenem!  —  segits!  — 
Azoknak  élni  kell!  —  megmenteni  — 
meg  kell,  kik  egykor  még  királyai 
lesznek  fiamnak,  unokáimnak  is !  (Elsiet) 

Ottó 
Vígy  el  magaddal,  Gertrúd!  Bíberách! 
Mért  nem  követtelek?  — 
(El  akar  szaladni;  de  szembe  jönnek  Petur  bán,  Si- 
mon bán,  békételenek) 

Petur 

Megállj  — ! 
Ottó  (visszaszalad  s  Gertnidisra  borúi) 

Segíts ! 
Simon 
Én  nem  megyek  tovább!  hol  van  Melinda? 

Petur  (erősen  fújva,  néz  Gertrudisra) 
Elég  is.  Itt  hever  már;  s  a  dühös 
tenger  magát  örömmel  engedi 
egy  kis  gödörbe  elszoríttani, 
csak  ottan  is  zúzhassa  a  hajókat. 
(Oltót  megragadván  felrántja  s  egy  békételenhez 

lódítja) 
Fel  innen,  ördög!  úgy  is  számtalanszor 
térdeple  sírva  itt  az  emberi 
szeretet;  de  senki  sem  nyitott  neki 
ajtót  —  keresztények  valának  ők, 
kik  csak  tanúságúi  szemléltek  az 
imádtatott  keresztre;  látni  —  hogy 
ök  is  mikép  feszegethessék  az  embert, 
először  elrabolván  mindenét. 

(Kivül  kürtölés,  lárma) 
Simon 
Mi  az? 

Solom  mester  (kivűl) 
Ti  csillapítsátok! 

Ottó  (kiáltva) 

Szabadsági 
Petur 
Kínokra  hurcoljátok! 

Ottó  (kétségbe  esve,  midőn  vinni  akarják) 
Ó,  hogy  olly 
irtóztató  legyen  majd  sorsotok 
egykor  —  legyen  bár  akkor  amikor  — 

hogy  a  meráni  csontokat  siratva 
a  földből  is  kaparjátok  ki,  s  mint- 
megannyi  szent  ereklyét  légyetek 
imádni  kenteiének  —  s  hogy  minden  el- 
szánt törekedéstek  önvédelmetekre 
olyan  siker  nélkül  való  legyen, 
mint  kínozásom  után  esenkedéstek. 

(A  Bánk  által  elejtett  tőrt  felkapja  s  magába  akarja 

ütni) 

Petur  (elkapván  tőle,  kiteként) 

Vágjátok  öszve! A  királyi  nép! 


S  0 1  0  m  (berohan  katonákkal) 
Alattomos  királyi  gyilkosok !  (Viaskodás) 

Petur 
Hazudsz,  hazudsz,  istentelen  gyerek! 
Sohasem  alattomos  a  magyar. 

Ottó 

Szabadság! 
Gertrudis  engedj  meg  —  hisz'  elűz !  Magyar- 
ország! (Elszalad) 

Pe  t  u  r  (kivágván  magát,  kiált  a  társainak) 
Kövessetek! 
S  0 1 0  m  (dühösen  utána  fut,  kiáltván  a  katonáknak) 

Kövessetek!!! 


ötödik  szakasz 

(A  királyi  nagy  palota,  melyből  hátúi  középen  egy 
nagy  bolthajtás  egy  másik  szálára  vezet,  mely 
eleintén  földig  érő  fekete  kárpittal  el  van  fedve.) 

Udvornikok,  nép,  majd  a  K i r á  1  y  több 
Zászlós  urakkal,  Izidora,  asszonyok. 
(Mind  gyászban) 
Udvornik 
A  népet  immár  tartóztatni  nem 
lehet  a  halottnézéstől.  A  király,  azt 
mondják,  hogy  a  lováról  is  lefordult  — 
de  sérelem  nélkül  mégis.  Egyéb- 
aránt,  barátim,  a  vén  Myskabán 
legtöbbre  ment;  mert  elnyeré  Zalában 
Z  e  1  e  1  g  e  h  jószágot,  fiastol  együtt. 
Hm !  mintha  más  szintúgy  megmenteni 
nem  tudta  volna  a  királyfiakat. 
(Kivűl  lassú  zúggás  hallik:  a  királylakirály! 
a  bolthajtás  kárpitjai  kétfelé  nyílnak,  melyeket  vé- 
gig  két    udvornikok    tartanak.    Látszik    miképen 
Gertrudis  királyi  pompával  nagy  emeleten  egy 
koporsóban  fekszik.  Mellette  az  epekedő  Izidora 
akirályfiakkal.  Az  emelet  lépcsőin  körül  az 
udvari  asszonyok.  A  király  az  emeleten  állván,  egy 
ideig  csendes  magaalávetésével  a  sorsnak,  összve- 
kócsolva  kezét,  néz  a  halottra.) 
Udvornik  (lassan  a  többiekhez) 
Szánom  szegény  királyunkat  — 

Király  (meghallja:  Egy  nehéz  sóhajtással  magát 

hidegségre  erőlteti.  Már  lejött  a  lépcsőkön,  midőn 

gyermekeit  utána  indulni  észreveszi.  Szivrehatólag 

öleli  egybe  mind  a  hármat) 

Izidora 

Csak  azt 
tudnám,  ki  volt  azon  gonosztevő!  Ó 
mert  kész  lehetnék  e  fájdalmaimban 
öngyilkosommá  lenni!  —  Ah  igaz, 
hogy  a  királyné  kedves  nem  vala; 
de  ezt  ugyan  mégis  nem  érdemelte! 
Király  (ki  azalatt  gyermekeit  magától  elhárítván, 
azok  Izidorához  visszamentek,  most  elfogódva  kijön 
előre.  Néhány  zászlós  urak  követik) 
U  d  V  0  r  n  i  k  (magok  közt) 
Sír  a  király. 

Király  (hirtelen  közikbe  teként) 

Ki  mondta  azt?  —  Nem  úgy  van. 
Csak  víz  —  (tenyerével  eltakarja) 

U  d  V  0  r  n  i  k  (tartózkodva  közelét  hozzá) 
Királyom,  mért  takartad  el? 
Király 
Mert  nem  szabad. 

U  d  v  0  r  n  i  k 
Dehogy  nem! 
Király 

Én  király 
vagyok. 

Udvornikok 
De  ember  is  — 

Király 

Érzem.  —  Egy  királynak 
kell  látni  minden  könnyeket:  magának 
könnyezni  nem  szabad. 

Udvornik 

Ne  kéne  bár! 
Király 
Ö  Isten.  Istenit  kivánva  néz 
reája  minden.  Éppen  akkor  sírhat  egy 
szegény,  midőn  királya;  s  a  király 
nem  látja  azt  meg  a  könnyek  miatt,  — 
Gertrudis!  így  kellett  találni  meg! 
(Székbe  váncorog  s  lebókol) 


Solom  mester 
(bejön,  mélyen  meghajtván  magát,  egy  véres  kardot 

tesz  a  király  lábaihoz.) 
Engesztelődjél  sorsoddal  királyom! 
Elérte  bosszúálló  fegyvered 
karom  által  a  gyilkost. 

Király 

Ifjú  vitéz! 
Izidora  (égre  vetett  szemekkel) 
Ó  nyújts  borostyánt  bosszúlónk  fejére! 

Sol  om 
Királyom  ezt  parancsolá;  siessek 
előre,  mint  győzdelmes  érkezése  hír- 
mondója. Tűzben  s  vérben  leltem  itt 
mindent.  Atyám  is  a  királyfiakkal 
futott  élőmbe:  alig  küldhettem  el 
egy  biztos  ember  által  őket.  Az 
apám  kiáltá  vissza  még:  „megölték 
„Nagyasszonyunkat,  és  ártatlanul." 
Tüstént  rohantam  fel  s  a  gyilkos  Ottó 
hercegre  mondta  éppen  a  halált. 

Király 
Ottó!  tehát  még  ő  is? 

Solom 

Solom 

Elfutott; 
de  nem  tudom  hová.  A  zenditők 
kitörtek.  Én  a  nyomokba  voltam  a 
legényeimmel  és  körülvevék  egy 
házat  —  meg  is  jutalmazám:  azon 
vason  Petur  bán  vére  gőzölög. 

,  Király 
Petur? 

Udvarnikok 
(lassú  zúggással  viszonozzák) 
Petur. 

Solom 

Királynénk  asztalán  ezen 

levelet  találtam,  hogy  jövék. 

Király  (mohón  elkapja  a  levelet,  de  halkkal  adja 

azt  egyik  Zászlós  umak) 

Zászlós  úr  (olvassa) 

„Glogonca: 
„1213.  Kilencedik  hava  20-án,  mint  Sz. -Lestár 

[napján. 
„Áldás  s  szerencse  néked  nagy  királyné! 
„Országod  alsó  részei  nem  sokára 
„inkább  mutatnak  egy  kovácsmíihelyt, 
„hol  vízre  lesz  csak  szükség  a  tüzet 
„öntözni,  melyben  most  a  kardokat 
„edzik.  Nagyasszonyom!  vegyen  Kegyelmed 
„kormányzásban  más  szabásokat  — 
„itt  pártütéstől  félhetünk.  —  Igaz 
„ember  tanácsol  — 

Pontio  di  Curce, 

„Templomvitézitek  nagymestere  s 

„jóvoltotokból  itt  az  illirok  között 

„királyi  helytartótok." 

BÁNK-BÁN  I 

Király 
Ügy  van ! 
Zászlós  úr 
Mi  van  úgy,  királyom? 

Király 

Ö  hibás;  hiszen 
máskép  nem  ölte  volna  meg  magyar. 

Solom 
Az  istenemre,  akit  imádok;  ősz 
atyám  fejére  esküszöm  —  magyarról 
el  nem  hiszem ;  mert  az  előbb  a  világ 
láttára  tenné,  mint  alattomossan. 

Király 
Remény!  remény!  becsületes  hazug, 
mely  egy  Ígéretet  sem  teljesítsz, 
és  végre  gúnyolódva  hagysz  el  ott, 
ahol  csak  egy  két  könnyet  tudhatunk 
hullatni  éktelen  kárunkon.  — 
Solom 

Engedj  I 
(Elsiet,  majd  bevezeti  Simon  bánt) 


Solom 
Ez  itt  az  öszveesküdtek  közül 
egy.  —  Lásd,  mitévő  léssz. 


(Hátra  áll) 


Király 

Háláadatlan. 
Simon 
(kard  nélkül  szomorúan) 
De  hátha  még  is  — 

Király 
Látod  ott! 

Simon 
(megilletődve  néz  a  halottra,  azután  fejével  int) 

Igen. 
Király 
Minden  tökéletességgel  ruházta 
fel  ötét  a  természet  —  benne  csak 
a  halhatatlanság  hibáza:  itt 
kétségbe  lévén,  azt  irígyelétek. 

Simon 
Mi?  Uram  király! 

Zászlós  úr 

Petur. 

Simon 

Petur?  esküszöm, 
hogy  nem  Petur  bán  ölte  meg  a  királynét. 

Zászlós  úr 
Pártos ! 

Simon 
Talán  az  sem  vagyok  — 
Zászlós  úr 

Miért 
vagy  elfogatva?  — 

Simon 
Az  valói  de  én 
csak  a  folyó  szerént  úsztam.  Petur  bán 
gyűlölte  a  királynét,  s  mégis,  a- 
midön  öreg  bátyám  rimánkodék, 
hogy  várakozzanak  csak  addig,  amíg 
ő  a  királynéval  beszéllene  — 
megtette  még  azt  is  Petur;  de  egy 
kevés  időre  Mikhált  láttuk  a 
tömlöcbe  késértetni  —  melyre  az 
egész  gyülekezet  öszveháborodva 
rontott  ki  s  megszabaditá. 

19 

Király 

S  a  királynét? 
Simon 

Király 
És  Ottó? 

Simon 

Petur  bán 
halált  kiálta  a  fejére.  Ez 
ifjú  vitéz  betört  ránk  akkor  és  meg- 
mentette. —  Majd  Peturtól  elszakadtam.  — 
Mentemben  egy  fedél  alatt  nyögést 
hallottam:  éppen  az  volt  ez,  kinél 
Nagyasszonyunk  (mint  e  polgár  maga 
vállá  ki)  hét  ezer  mark  aranyat  el- 
tett bérbe.  Ottó  ezt  eröszakossan 
ragadta  tőle  el ;  magát  pediglen  egy 
halált-hozott  sebbel  jutalmazá. 

Király 
Gertrudis!  —  Ottó  — 

Simon 

Hogy  Peturt  veszély 
közt  lenni  haliám,  védelmére  mentem ; 
és  e  vitéz  ifjú  ott  elfogott 

Király 
Háláadatlanok!  ne  szóljatok! 
Miért  akartok  már  megfosztani 
a  holtakért  való  bánattól  is?  — 
vigyétek  el! 


M  i  k h  á  1  bán  a  kis  Somával  jön. 
Mikhál 
Király Uram 

Király 

Te  is? 

Mikhál 
A  jó  nevében  öszverontatott 

ősz  én  vagyok.  Hogy  eztmegkelle  érnem! 

Ha  egykor  ősz  hajad  leszen,  fogod 
érezni,  hogy  minő  keserves  annak 
megmocskolása.  —  A  Mohádik  el- 
vették szerencsém,  nyugalmam,  fiam,  — 
azt,  gondolám,  hogy  mindenem:  nem!  én 
még  nem  valék  szegény,  Gertrudis  azzá 
tett. 

Király 
Mit  beszélsz? 

Mikhál 

Késő  vénség  fehérlik 
fejemen  —  mocsok  nem  volt  rajtam  soha 
más,  mint  kiontott  vére  a  haza 
és  szent  igazság  ellenséginek; 
most  mint  közönséges  tolvaj  vitettem 
tömlöcbe  és  a  külső  nemzetet 
anélkül  is  megutált  nép  szeméttel 
dobála.  Ezt  Gertrudisod  tévé, 
mert  nem  akarám  testvéremet  megölni. 

Simon 
Érettem  ennyit  — 

Mikhál  (elragadtatva) 

Fiamért  annyit!  ó 
Simon  hogyan  felejthetném  el  azt?  (Öleli) 

Király  (magába  küszködve) 
Utálatos  beszédek!  lopjatok 
csak  a  szememből  minden  könnyeket 
ki,  mellyek  oly  édessen  törlik  a 
fájdalmamat  szívemből  el.  Miért 

kell  félelemnek  a  bánat  helyére 
f érkezni?  meg  volnék  rabolva?  meg? 
Ó  félre,  félre!  a  nyájas  halott, 
mely  fekszik  oly  víg  ábrázattal  ott 
nem  törhetné  ki  azt  a  támaszot, 
melyhez  királya  úgy  ragaszkodott. 
Vigyétek  ell  vigyétek  el!  hazudnak! 

Mikhál 
Igen!  megyünk.  —  Állandóság,  öcsém, 
nincs  e  világon.  Átok  fekszik  a 
Bojóthi  Mortundorf  fajon!  —  Minek- 
előtte mennénk:  király!  ne  ez. 

(Somát  elébe  vezeti) 
Melinda  gyermeke.  Atyja  adá  ide; 
csak  Endre  az,  kinek  kezére  bízni 
bátorkodók.  (Megöleli  a  gyermeket) 

Ha  az  anyád  kérdezi, 
hogy  hol  vagyon  Mikhál?  mondd  meg,  hogy  ő 
Simonnal  elment  számkivetésbe.  Élj ! 

(El  akarnak) 


B  á  n  k  b  á  n  (egész  elszánással  belép) 
Hová?  (meglátva  Somát,  a  király  mellől  elkapja) 
Szerencsétlen,  mi  vitt  ide? 
Udvornikok 
(dömmögik) 
Bánki 

Bánk 
Gyermekemi  szerette  gyermekem! 
(Körűinézi  magát) 
Mi  bennem  illyen  bámulásra  méltó? 
Zavart  eszem?  nem.  Borzadó  hajam? 
Királyi  Magyarság!  jól  emlékezem. 

hogy  atyja  vétke  végett  egykor  a 
kis  Béla  elvesztette  két  szemét  — 

Mikhál 
(hirtelen  magához  kapván  Somát,  mind  a  két  kezé- 
vel elébe  szorítja) 
Gyermek!  (Mind  zúgganak) 

Bánk 
Király!  Gertrudisod  koporsó- 
aljára vágom  a  hatalom  jelét  — 
(nyakláncát  odaveti) 
ott  van.  Vereslik  is  még  vére  rajta. 

(Nagy  zúgás  van) 
Izidora 
(bosszút  szomjúhozásának  elaludt  reményével  a 
testre  hanyatlik) 
ÓI 

Király 
(elfedett  ábrázattal  az  asztalra  borúi  s  onnét  egy  ne- 
héz sóhajtással  székébe  sikamlík) 
Bánk 
Vége.  — !!  — 

Mikhál 
Meg  van  a  bojóthi  faj 
átkozva  —  eltört  végistápja  is  1 

Bánk 
Szükségtelen  beszélni  tetteit: 
felért  az  égre  a  sanyargatott 
nép  jajgatása  s  el  kellett  neki 
akármikép  is  esni,  hogy  hazánk 
ne  essen  el  polgári  háborúban. 

Király 
Polgári  háborúban!  — 

Bánk 

Zendülés 

lappangva  mindenütt,  s  csak  ő  vala 
a  gyűlöletnek  tárgya;  a  legelső 
magyar,  ki  a  hazáját  kedveli, 
megtette  volna  rajta  áldozatját. 

Király 
Magyar? 

Bánk 
Vagy  azt  hiszed,  hogy  az  engedi, 
mint  egy  kifestett  kép,  magát  néhány 
szoros  vonás  közé  szorítani? 
Nagy  volt  az  a  hatalom,  melyet  kezembe 
tettél  le.  Itt  dörgött  markomban  egy 
ország  felébe  mért  ménkőcsomó; 
s  még  is  kezét  csókoltam  volna  a 
gyilkosnak,  aki  véremet  megölte, 
csak  azért,  mivelhogy  gyűrűjére  egy 
rangbéli  címer  volt  felmetszve? 

Király 

Gyilkos? 
Bánk 
Az.  Több.  Ha  tízszer,  harmincszor  megölt, 
ha  kincsemet  rabolta  el,  ha  széjjel- 
szaggatta gyermekimet,  feleségemet  — 
még  tán  megengedhettem  volna;  de 
ő  jó  nevét  ölé  meg  nemzetemnek 
rút  öccse  által  s  a  feláldozott 
becsületet  kiűzte  udvarából. 

Király 
Hallgass!  (Magába  küszködve) 

Ez  a  győzedelmi  pompa,  mely 
Galíciából  jöttömet  fogadja? 
Reszketni  kell  Endrének  hitvese 
holtteste  mellett  ön  magyarjitól! 
Gertrúdis,  ennyit  érdemeltem  én, 

hogy  győzedelmes  jöttöm  innepén 

romlásodat  könnyeznem  sem  lehet!? 

(Nagyon) 
Vigyétek  el,  míg  el  nem  érkezik 
bírája  I 

Bánk 
Az  te  nem  lehetsz,  szerette 
királyom !  Árpád  és  Bor  vére  közt 
folyó  dologban  bíró  csak  Magyar- 
ország lehet.  Jobban  be  van  neved 
mocskolva,  mint  az  enyém.  (Kimutat  az  ablakon) 

Nézd  azt!  amott 
hurcoltatik  Petur  bán  és  egész 
háznépe  lófarkon.  S  azt  kurjogatják, 
hogy:  éljen  a  király! 

Király 
(az  ablakhoz  akar,  de  véletlen  Solomon  akadnak  meg 

szemei) 
Solom 

Uram  király! 
ezt,  istenemre  mondom,  nem  tevém.  (Elsiet) 

Bánk 
Azok  tevék  ezt,  akiket  te  külső 
földekről  országodba  csőditél. 
Mint  pártosok  feje  és  Nagyasszonyunk 
gyilkosa  úgy  ölettetett  le,  és 
midőn  alig  mozogva  ott  hevert, 
házára  törtek  ismét  és  nevedben 
a  gyilkolásért  e  bosszút  veszik: 
holott  csak  én  öltem  meg  a  királynét! 

Király  (maga  eleibe  néz) 
Még  azt  akarják,  hogy  kivessem  itt 
a  kedvesért  való  fájdalmamat 
szivemből  és  egy  pártoson  kesergjek!  — 

Bánk 
Midőn  te  bátyád,  Elmerik  király 
ellen  kikelvén,  K  h  e  e  n  e  várban  el- 
zárattatái;  jut-é  eszedbe  még, 
mit  szenvedett  ő  érted?  és  ezen 
egész  az  örülésig  téged  kedvelő 
ember  hideg  gyanúból  veszti  el 
irtóztatólag  éltét  s  házanépét: 
pedig  én,  csak  én  öltem  meg  a  királynét! 


Solom  (visszajön) 
Késő !  kiszenvedett  már  —  gyermekit 
kérdezte.  Egy  átkot  nyögött  ki  még 
Nagyasszonyunkra  és  az  alattomos 
gyilkosra;  téged  áldott  csak  királyom 
és  a  hazát  —  nem  hallá  többet  egy 
szavunkat  is  —  lelkét  kiadta  ott. 

Király 
Tépjétek  el  csak  mind  mellőlem  azt, 
amelyhez  a  sors  édesen  ragaszt  — 
tépjetek!  én  is  embernek  születtem. 

Bánk 
Petur  engem  átkozott  alattomos 
gyilkosnak  — 

Mikhál 
És  a  nagyasszonyt. 
Simon  (magába  felsóhajtva) 

Petur!  - 
Király 
Nincs  senki  a  jelenvaló  leventák 
közül,  ki  e  szennyet  nagyasszonyán 
nem  undorodna  hagyni!  senki  sincs? 
Mind  (gondolkodva  szegezik  le  szemeket) 

Bánk 
Petur  engem  átkozott  alattomos 
gyilkosnak  —  ámde  őt  is  átkozá! 

Király 
Nincs  senki  a  jelenvaló  leventák 
közül,  midőn  Árpád  s  Bor  vére  közt 
folyó  dologban  bíró  csak  Magyar- 
ország lehet?  hiszen  úgy  szerettelek 
titeket  szünetlen,  mint  szintén  magam. 
Minden  javam  tinektek  engedem, 
királyi  székem  koldussá  tevém  — 
azt  hittem:  a  jobbágynak  csak  legyen; 
úgy  addig  a  király  se  lesz  szegény! 
Szegény,  szegény  király!  be  megcsalatkozál, 

(Könnyes  szemekkel  elfordul) 
Izidora  (sirva  fakad  s  kitakarja  Gertrudist) 
Nézzétek  e  halottnak  arculatját: 
hol  itten  egy  hamis  vonás?  hol  itten 
a  gyáva  leikiesméret  nyoma? 
Ezen  szelid  arcával  hagyja  el 
az  öszvebékült  ellenségeket 
a  békitő  vitéz  —  ezen  mosolygó 
vidám  ajakkal  vál  el  egy  szarándok 
a  jóltevőitől  s  ezen  vonással 
megy  vissza  egy  eltévelyedettnek  a 
vezére  kedves  kunyhójába  —  s  egy 
se  volna? 

Király  (magában) 
Nincs,  egy  sincs.  Jobban  remeg 
előtte  minden,  mint  előttem.  —  Endre ! 
te  gyenge  Endre !  (Egy  kardot  kap) 

Magyarok!  Második 
Endrét  tehát  lássátok  vívni  meg- 
holt hitvesének  jónevére.  (Bánkhoz)  Állj  ki ! 

Bánk 
Királyom!  én  veled  nem  harcolok! 
Szent  vagy  te  én  előttem  —  Istenem 
s  hazám  után  a  legszentebb. 

(Kardját  leoldván,  elébe  teszi) 

Megölhetsz. 
Solom 
(tisztelettel  előlép) 
Tehát  velem. 

Király 
Fiam! 

Izidora 
segítsd  vitézedet, 
elköltözött!  — 

Bánk 
(merőn  nézi) 
Kedves  fiú,  miért 
akarod  fejed  bezúzni  egy  gonosz 
asszony  miatt?  Szánd  e  tüzet  hazánknak. 
Kétségbe  kéne  esnem,  hogyha  egy 
meráni  asszonyért  hasítanék 
ilyen  nemes  szivet  ketté.  Eredj ! 

Solom 
„Ártatlan"  ezt  nyögé  utolszor  az 
elhunyt  szerencsétien,  hallotta  ezt  ősz 
atyám  —  az  ö  szavára  megvívok. 
Gyerünk. 

Bánk 
Gyerünk  szegény  buzgólkodó ! 
(kiindulnak) 


Myska  bán  (sietve  jön) 
Fiam  hová? 

Solom 
Megvívni  a  nagyúrral 
Nagyasszonyunk  haláláért. 

My  ska 

Megállj! 
az  orozva-gyilkoló  hát  ö? 

Bánk 

Orozva?! 

My  ska 
Igen ;  mivelhogy  a  Nagyasszonyunk 
ártatlan. 

Király 
Az?  ! 

My  ska 
Semmit  nem  is  tudott 
Ottónak  ízetlenkedésiről. 
Meghittje  Bíberách,  ki  a  saját 
házamban  holt  meg,  azt  vallotta.  Ö 
hörgése  közt  tévé  az  ujjait 
keresztre  és  lelkét  kiadta  e 
végszóval:  „Esküszöm  hogy  a  királyné 
„ártatlan!"  —  Ö  mindent  tudott  —  bizon 
mindent  tudott!  az  ördög  is  igazat 
mondana  halála  óráján,  bizonnyal. 

Solom 
Ügy  hát  átkozott  legyen,  ki  a  nemes 
kardot  bemártja  egy  alattomos 
gyilkosnak  a  vérébe  —  (Félre  veti) 

Király 

Ó  igaz! 
Ártatlan  ő!  ártatlan  áldozat!  — 
Mindent  bocsáss  meg  vérző  szív,  csak  ezt 
ne  hagyd  magadtól  elrabolni. 

Zászlós  úr 

Őrzök! 
vigyétek  el  fiával  együvé! 

Mikhál 
Fiát  is?  ezt  bocsájtni  nem  fogom. 
Király!  Király!  ne  hagyd  el  e  szegény 
árvát:  vagy  aminő  igaz,  hogy  isten 
van,  mintsem  ö  az  ősi  szokásnak  áldozatja 
legyen  —  hüvelykemet  nyomom  feje 
lágyába  inkább  — 

Király 
Nem  —  nem  áldozott 
le  szennyel  a  nap  szent  koronám  felett. 
Ártatlan  ő!  Király!  fér],  és  atya! 

Mikhál 
Légy  atyja  hát  e  gyermeknek,  király!  — 
Magyarok !  velem  jön  számkivetésbe  és 
öcsémmel,  e  szegény  kicsi  —  mindenét 
itt  hagyja  nektek,  csak  az  egy  életért 
rimánkodik. 

Király 
Nem  a  tiéd  — 

Mikhál 

Enyim. 
Melinda  s  atyja  bízta  rám:  nem  is 
adom  ki  senkinek.  Tüz,  víz,  veszély 
és  gyilkosok  közt  is  karomon  viszem, 
és  rongyokat  és  kényért  fogok  neki 
koldulni.  Ez  szegény,  nem  vétkezett,  mint 
az  atyja,  —  ezt  fogom  kiáltani  — 
magyarok!  nem  ölte  ez  meg  a  királynét, 
nem  pártütő  ez,  mint  az  atyja;  ó, 
engedjetek  csak  egy  araszt  helyet 
ez  árva  gyermeknek,  hogy  fejét 

hajthassa  —  (zokog)  kérlek  adakozzatok 
ezen  kicsiny  mártirnak  —  ó ! 
Király  (mélyen  gondolkodván,  halkan  szól) 

Vigyétek 
csak  félre  egy  kissé  — 

Bánk 
(aki  mindeddig  oszlop  módra  állott,  földre  szege- 
zett szemekkel;  most  hirtelen  felkapja  kardját) 

Ki??  mit? 
Zászlós  úr 

Ha?  kardot 
emelt  — 

Udvornikok 
Királyi-gyilkos!  el  vele! 
(Hirtelen  messziről  egy  pásztori  síp  szomorúan  hal- 
latszik —  mind  közelebb-közelebb.  —  Álmélkodás) 

Bánk 
(Elcsuklik  a  karja,  reá  támaszkodik  a  kardra,  de  az 
is  végre  kisikamlik  alóla  s  a  földre  esik;  melynek 

zördülésére  mintegy  álomból  felébred) 
Mikhál!  Simon! 

Simon 
(aki  földre  szegezve  szemeit,  csak  hallgatja) 
Melinda  éneke. 
Bánk  (fájdalommal) 
Melinda!  —  Sírján  ezt  fújassam,  így 
enyelge  sokszor.  Ó  Melinda!  eltűnt 
a  szép  idő  —  te  fújasd  síromon. 

Király 
Gertrudisén ! 

(Mintegy  magát  elfelejtve,  siet  a  holttest  felé;  de 
szemébe  akad  Tiborc) 

Tiborc 
(ki  kevéssel  előbb  bejött,  csak  a  szegletbe  húzza 

magát) 
Király 
Ki  vagy? 
Bánk  (oda  tekint) 

Jaj!  esméred  te? 
Nem  esmérem  —  nem  esmérem. 
Tiborc  (csak  ott  marad) 

Tiborc. 
Bánk 
Nem  igaz.  Tiborc  ez  nem  lehet.  Tiborcnak 
becsületesebb  ábrázatja  volt. 
Hol  van  Melinda? 

Mikhál  és   Simon  (megrémülve) 
Melinda? 
Tiborc 
(kucsmáját  rágja) 
Hol? 
Bánk 

Hová 
tetted?  ki  ott  az,  akit  erre  hoznak 
oly  lassan  ?  (Merően  néz  az  ablakon  által  ki) 

Ó,  hogy  egy  zivatar  le  nem 
csavarja  szemfedelét  képéről!  Éktelen 
lakossá  a  pokolnak,  mit  gyötörsz? 

Tiborc 
Ha  kéntelen  — 

Bánk 
Mit?  úgy?  —  Te  sírsz?  no  hála 
Istennek,  amíg  sírnak  az  ördögök, 
addig  talán  az  emberiség  örülhet!  (Ki  akar) 
(Néhány  jobbágyak  összekötött  botokon  hoznak  egy 
betakart  halottat  és  a  szín  hátulja  közepén  leteszik) 

Bánk 

Bánk 
(visszarezzen  s  a  parasztokat  mint  esmereteseket 
merően  nézi) 
Izidora 
(nagy  várakozással  egy  lépcsővel  lejebb  jön  az 
emeletről) 
Tiborc  (tipeg-tapog,  nyögdécsel) 
Bánk 
(reszkető  kézzel  vonván  le  a  szemfödelet  —  nem 
hisz  szemeinek  és  elcsukló  inain  erősen  akar  meg- 
állani) 
Izidora 
(öröm  s  fájdalom  köztGertrudisra  borulni  visszasiet) 
Melinda! 

Bánk 
Ó,  felelj  te  mindenütt 
jelenvaló!  ki  tette  ezt?  (Lerogyik  előtte) 
Mikhál  és  Simon 
Melinda! 
(Oda  futnak  és  megette  térdre  esvén,  reáborulnak) 
Király 
(ki  azalatt  visszament  az  asztalhoz) 

Ki  tette  ezt? 

Tiborc 
Azt  kiabálták  azok, 
hogy:  „Éljen  Ottó  —  nénje  bosszulója!" 

Király 
Ottó! 

Tiborc 
„Hogy  a  határon  várja  őket 
Ottó,  jutalmazással.** 

Király 

Mindenütt 
Ottó!  az,  akit  én  olyannyira 

BANK-BÁN  J 

szeretni  kéntelen  valék  —  kiért 
szintén  alattvalóim  gyülölésit 
vontam  magamra  —  Ottó!  Átkozott! 
Örökre  zárva  lesz  előtted  az 
országom  I 

Bánk 
Ó,  hogy  néked  is  csak  egy 
volt  életed,  te  is  hogy  sebhető 
valál !  Hol  a  könny,  amely  ennyi  kárt 
fel  tudna  olvasztani?  Szaggassatok 
homloktokon  sebeket  s  vért  sírjatok; 
letépetett  az  Istennek  remekje. 
(Somát,   ki  anyja  fejénél  térdel,  magához  vonja) 
Gyermek!  te  is  sírsz?  —  könnyű  a  te  könnyed, 
mint  egy  határtalanságban  repülő 
porszem:  te  kis  szegény,  hiszen  nem  is 
tudod,  mitől  fosztottak  meg  —  nem.  —  Ó 
Melinda!  serkenj  fel;  hisz  esméred 
te  Bánkodat  —  nem  ezt  akartam  én  — 
nem  ezt!  —  siket  fül  —  szem  homályosul  — 
hasadj  ki  szív  —  (Fejét  a  földhöz  nyomva  görgeti) 
Simon 
Melinda!  nincsen  a 
testvéreid  számára  egy  nyögésed?  — 
Világot  érő  szép  szemed  berogy,  — 
mejjed  hideg,  mint  a  márvány  —  nem  éleszt 
többé  fel  egy  jajszó  is  tégedet ! 

Mikhál 
És  még  is  ez  még  hátra  volt!  Ezért 
kellett  kifutni  a  hazánkból?  ezt 
még  hátra  hagyták  aMohádik!? 
Miért  hogy  egy  mennydörgés  nem  csapott 
belé  fiam  gödrébe,  hisz  a  keservek 
is  édesebbek  otthon  a  hazában ! 

Király 
Szólj! 

Tiborc 
Rám  parancsolt,  hogy  vigyem  haza. 
Kevés  idő  múlván  körül  ve  vék  Bánk 
házát.  Tüzet  hánytak  mindenfelé. 
Nagyúr  rokonjait  lángok  közé 
szórták  —  alig  tudám  szerette  asszonyom 
testét  kimenteni.  Még  élt  akkor  egy 
kissé  —  csak  azt  monda:  Bánkomhoz,  és 
én  eltökélem,  hogy  hozzá  viszem, 
akárhol  is  legyen. 

Bánk  (szemei  előtt  kapkodván) 
Itt  —  itt  —  itt  világ. 
A  könnyek  eltakarják  azt  előlem. 
Nincs  a  teremtésben  vesztes,  csak  én! 
Nincs  árva  más  több,  csak  az  én  gyermekem! 
Király  (magába  —  indulatoskodik) 

Nincs? Mostan  érzi  veszteségemet. 

Ö  boldog  ember!  enyhülést  szerezhet; 
szabad  folyáson  úszhat  a  dühe; 
hallgatni  kell  nekem  —  király  vagyok. 
Fájdalminak  lehetne  istene; 
de  ember  is  lehet  ha  tetszik:  én 
Isten  vagyok  csak  lenni  kéntelen; 
azomban  ember  lennem  nem  szabad.  — 
Ti,  akik  oly  halványan  állótok 
körülöttem  —  itt,  ártatlanul  megölt 
szerette  hitvesemnek  teste  mellett 
kérdez  királyotok,  hogy  mit  tegyen 
most  ő  —  ? 

Izidora 
Igazságot  az  árván  hagyott 
királyfiak  nevében. 

J  10 

M  y  s  k  a  (halkkal) 

Vannak  oly 
esetek,  hol  a  kegyelem  irtóztatóbb. 

Bánk 
Az  ég  siket  fájdalmaimra  — 
vég  semmiség  az  én  Ítéletem  — 
az  Isten  engem  büntetésre  nem 
tart  érdemesnek;  —  az  angyal,  mely  jegyezte 
botlásaimnak  számát,  ily  következést 
húzó  legelső  lépésemkor  el- 
rémült dicső  helyén  és  félre  fordult 
könnyes  tekéntettel  törölte  ki 
nevemet  az  élet  könyvéből. 
Király 

Csak  egy 
szót  most  —  mulandó  egy  szót:  és  oda 
ő  visszahozhatatlanul!  Megáll 
egy  szóra  a  természetnek  folyása. 
Atyám!  halálos  ágyadon  nyögéd 
még  gyermekid  fülökbe:  „Legnagyobb 
„fájdalmatokban  is  királyi  széktek 
„előtt  jelenjen  meg  tekéntetem, 
„és  intsen  emberi  uralkodásra." 
(Nyájasan  visszafordul;  de   Gertrudis   látásán  fel- 
lobban,  midőn   Izidora   a   lépcsőkön   félig  lejött, 

mintegy  könyörögve  a  királyfiakkal) 
Ottan  hever  meggyilkolt  hitvesem, 
és  gyilkolója  azon  törvényeket 
tapodta,  mellyek  édes  tartományimat 
zöldeltetik.  Buzogj  te  meglopattatott 
szív,  árva  gyermekid  kiáltanak! 
serkenj  fel  öszverontatott  Igazság; 
de  én  elégtételt  veszek.  —  Vigyétek. 
(Merően  néz  maga  elébe) 

Tiborc 

(Csak  egy  lépéssel   előbbre  jön  s  térdre  esik  és 

rémülve  kiált) 
Uram!  beteg  feleségem  s  éhező 
öt  gyermekim  kínos  nyögések  az 
Istennek  irgalmáért  felmenő 
végső  fohászkodásodat  ki  fogják 
zavarni  a  mennyekből,  ha  megölöd 
gyámoljokat. 

Solom 
(szánakozva  Bánkra  mutat) 
Nézd,  uram,  e  csüggedést!  —  Király 
a  büntetés  már  ennek  irgalom. 
Király 
(semmire  sem  figyelmez) 
Nincs  a  teremtésben  vesztes  csak  ő  — 
nincs  árva,  úgymond,  csak  az  ő  gyermeke. 
Irtóztatóan  büntettél  Istenem! 
Jól  értelek;  kivetted  a  kezemből 
pálcámat;  —  én  imádlak!  így  magam 
büntetni  nem  tudtam  —  (magában) 

nem  mertem  is 

Magyarok !  előbb  mintsem  magyar  hazánk  — 
előbb  esett  el  méltán  a  királyné! 

Izidora 
(a  lépcsőn  hagyja  a  királyfiakat  s  Gertrudisra  borúi) 
Gertrudis!  a  gyilkos  szabad! 
Mikhál 

Szabad! 
Bánk  (alig  érthetőleg) 
Engedd  meg  illendően  eltemettetnem. 

Solom 

(mély  tisztelettel   hajtja  meg  magát.  Mindenik  azt 

követi  s  kardjaikat  a  király  előtt  lerakják) 

Király 
Magyarok!  igen  jól  esmérem  —  szeretnek, 
enyimek!  —  Hogy  ily  nemes  szívekkel  egybe 
f érkezni  nem  tudtál,  Gertrudisom! 
(Fel  akar  sietni  a  holthoz;   de   eleibe   akadván  a 
lépcsőkön  álló  gyermekei,  azokhoz  általölelve  le- 
térdepel) 

Vége 


utószó 


zernyolcszázhuszonegyes 
kelttel,  valójában  az  előző 
év  őszén  jelent  meg  először 
nyomtatásban  a  Bánk  bán, 
Pesten,  Trattner  János  Ta- 
más betűivel  's  költségével. 
Ez  volt  Katona  József  utolsó,  kétségbeesett 
gesztusa  a  halhatatlanság  felé,  miután  az 
1817'iki  kolozsvári  drámai  pályázaton  még 
csak  említésre  méltónak  sem  találták  a  legna- 
gyobb magyardrámát,  —  miután  Bárány  Bol- 
dizsár ügy  véd  úr  naivul  „megrostálta", miután 
előadását  a  cenzor  megtiltotta,  —  mi  más  vi- 
gasztalása maradhatott  a  szegény  „auctor"- 
nak,  mint  az  a  száz  forint,  mellyel  szülővárosa 
megjutalmazta,  „a  magyar  nyelv  palléroz- 
hatására  törekvő  dicséretes  igyekezetéért," 
bár  ez  a  kitüntetés  nem  annyira  az  írónak  és 
munkájának,  mint  inkább  a  város  derék  tiszt- 
viselőjének, „vicefiscalis"  uramnak  szólott 
azért  a  szép  dedikációért,  melyet  „Szabados 
Kecskemét  Mező  Várassa'  nemes  Főbírája',  és 
Tanácsához"  intézett.  A  drámának  pedig  még 
várnia  kellett,  várnia,  míg  1834-ben  Egressy 


^  (  152  )  ^ 

Gábor  föl  nem  fedezte  a  színpad  számára, 
várnia,  míg  1839-ben  először  adták  a  Nemzeti 
Színházban,  várnia,  míg  az  50-es  évek  végén 
Arany  János  és  Gyulai  Pál  a  legkisebb  rész- 
letekbe menő  elemzéssel  nem  igazolták,  hogy 
a  legkiválóbb  drámák  egyike,  és  csak  akkor 
tárta  föl  előtte  az  irodalomtörténet  és  az 
iskola  a  hivatalos  elismerés  kapuját.  Addig 
pedig  az  író  nem  várhatott,  Bánk  bán  kegyet- 
len vívódása,  Petur  komor  dühe,  Melinda  ájult 
tehetetlensége,  Tiborc  zokogó  keserve  egy 
magányos  ember  szívét  emésztették;  az  erő, 
melynek  tömegeket,  egy  nemzet  lelkét  kellett 
volna  hullámzásba  hozni,  felőrlődött  a  saját 
magával  való  meddő  tusában.  „Midőn  én  egy 
erkölcstelenséget  utáló  Feliciánust  indulatjá- 
nak illő  polcára  viszek,  midőn  egy  Bánk  bánt 
megölt  becsületének  omladékira  felállítok, 
hogyan  szedhessem  én  kiszabott 
kottára  fájdalmímat?  Én  vagyok  Bánk, 
én  vagyok  Felicián,  mikép  lehessek  én 
csak  tűrhető  mértékben  is  az,  ha  minden  har- 
madik felkiáltásnál  e  gondolat,  hogy  író  va- 
gyok, kiver  énemből?  —  Ez  nem  história,  hol 
az  érzéketlen  toll  beszél,  ez  én  magam 
vagyok,  én  a  13-ik  században  élő 
hatalmas  Bánk,  kinek  tenyerére 
koronák  tétettekle,  én  Zách  Feli- 
cián,  aki  megfertőztetett  magyar 
becsületeértegykirályíháznépet 
akar  eltörülni.''  Érzitek  a  dübörgő  sza- 
vak mögött  a  vérbeli  művészt,  aki  nem  írja, 
hanem  átéli  műveit,  hogyan  várhatott  és  él- 
hetett tovább  ilyen  szörnyű  belső  feszültség- 

gel?  Nincs  emberi  szervezet,  mely  ezt  sokáig 
elbírta  volna,  s  a  szív,  a  megviselt  tragikus  szív, 
egy  hirtelen  végső  dobbanással  fölmondta  a 
szolgálatot,  1830  április  W-án,  mielőtt  még 
megérte  volna  életének  negyvenedik  eszten- 
dejét. S  a  város,  a  nagy  magyar  város,  meg- 
feledkezve egykori  nagylelkűségéről,  megta- 
gadta főfiskálisától  (mert  erre  a  magas  rangra 
vitte  föl)  a  temetési  költséget,  s  holmi  jelen- 
téktelen elszámolási külömbségek miatt  rátette 
kezét  írásaira  s  apró  piszkos  vádakkal  szent- 
ségtelenítette meg  legnagyobb  fia  emlékét. 

íme  a  magyar  író  tipikus  pályája!  Mi- 
csoda tanulság  cenzoroknak  és  recenzoroknak, 
bíráló  bizottsági  tagoknak  és  színművészeti 
tanácsosoknak,  kik  a  kor,  a  nemzet,  a  faj  el- 
fogultságaitól nem  látják  meg  a  lángészt,  mely 
„  Úr  idők  s  népek  felett. "  Abban  az  évben,  mi- 
kor a  cenzor  elzárta  Bánk  bán  elől  az  utat 
a  színpadra,  aratták  a  legnagyobb  sikereiket 
Kisfaludy  Károly  első  drámái,  mikről  maga  a 
szerzőjük  ismerte  el  egy  őszinte  pillanatában  : 

Sok  haza-puffogatás,  ok  semmi,  de  szörnyű, 

magyarság, 
Bundás  indulatok:  oh  be  tat  ári  müu  ez. 

Vájjon  ma,  mikor  az  akadémiai  elismerés 
szerény  fillérei  megint  ilyen  drámákat  érnek, 
mikben  a  színpadra  vont  ágyuk  dübörgése  és 
a  kulisszák  körül  viharzó  sansculotte  tömegek 
üvöltései  terrorizálják  ki  a  közönség  tapsait, 
vájjon  gondol-e  néha  valaki  Katona  József 
és  Bánk  bá n-ja  sorsára? 

Budapest,  1921  július  havában. 

KIRÁLY  GYÖRGY. 

